৩০ বছর পর জানতে পারলেন তিনি পুরুষ! -Deshebideshe\nনারী হিসেবে ৩০ বছর পার করার পর অবশেষে জানতে পারলেন তিনি আসলে একজন পুরুষ! তলপেটে প্রচণ্ড ব্যথা নিয়ে চিকিৎসকের কাছে গেলে বিষয়টি ধরা পড়ে। চিকিৎসকরা জানিয়েছেন, নারীর শারীরিক গঠন থাকলেও তিনি আসলে পুরুষ। ভারতের পশ্চিমবঙ্গের বীরভূম জেলার ওই মানুষটি (৩০) বর্তমানে টেস্টিকুলার ক্যানসারে ভুগছেন।\nভারতীয় সংবাদমাধ্যম এনডিটিভি জানিয়েছে, ৯ বছর আগে বিয়ে হয় ৩০ বছর বয়সী মানুষটির। তলপেটে প্রচণ্ড ব্যথা নিয়ে কলকাতার নেতাজী সুভাষ চন্দ্র বসু ক্যানসার হাসপাতালে ভর্তি হন। তার চিকিৎসা করেন ক্লিনিক্যাল অঙ্কোলজিস্ট ডা. অনুপম দত্ত ও সার্জিক্যাল অঙ্কোলজিস্ট ডা. সৌমেন দাস।\nচিকিৎসকদের অভিমত, বিরল এই রোগ প্রতি ২২ হাজার রোগীর মধ্যে একজনের শরীরে পাওয়া যায়। চিকিৎসকের পরিভাষায় যাকে বলে ‘এন্ড্রোজেন ইনসেন্সিটিভিটি সিনড্রোম’। যার অর্থ শরীরে একজন নারীর সমস্ত বৈশিষ্ট্য থাকা সত্ত্বেও জেনেটিক্যালি তিনি আসলে পুরুষ।\nডা. দত্ত জানান, তার শরীরে টেস্টিক্যাল (অন্ডকোষ) রয়েছে। তার বায়োপসি করার পর দেখা যায় তিনি টেস্টিকুলার ক্যানসারে ভুগছেন। এটিকে ‘সেমিনোমা’ও বলা হয়। আপাতত কেমোথেরাপি চলছে এবং তার শারীরিক অবস্থা স্থিতিশীল রয়েছে।\nতিনি আরও জানান, ওই পুরুষ ব্যক্তিটি নারীর বৈশিষ্ট্য নিয়েই বড় হয়েছেন। কিন্তু তার জরায়ু ও ডিম্বাশয় নেই। এ জন্য সন্তান ধারণ করতে পারেননি। প্রায় এক দশক আগে তিনি এক পুরুষকে বিয়ে করেছেন। বর্তমানে রোগী ও তার স্বামীকে কাউন্সেলিং করা হচ্ছে। তাদের বলা হচ্ছে যে অতীতে যেভাবে তারা জীবনযাপন করছিলেন ঠিক সেভাবেই যেন বাকি জীবনটাও কাটান।\nচিকিৎসরা আরও জানিয়েছেন, ওই রোগীর দুই আত্মীয়র শরীরেও এই রোগের উপসর্গ দেখা দিয়েছিল। তাদের অভিমত, এটা জিনঘটিত একটি সমস্যা।


ঋদ্ধিমান সাহাকে হুমকি দেওয়া সাংবাদিক বোরিয়া মজুমদারের বিরুদ্ধে কড়া পদক্ষেপ বিসিসিআই-এর | BCCI slaps Boria Majumder with two year ban for threatening Wriddhiman Saha - Bengali Oneindia\n33 min ago ইচ্ছাকৃত ভাবেই ক্র্যাশ করানো হয় চিনের বিমানটিকে! চাঞ্চল্যকর তথ্য প্রকাশিত খবরে\n53 min ago Weather update: বৃৃষ্টিতেও কাটছে না ভ্যাপসা গরম, আজ কেমন থাকবে আবহাওয়া জেনে নিন\n| Updated: Wed, May 4, 2022, 16:51 [IST]\nভারতীয় দলের প্রথমসারির উইকেটরক্ষক ঋদ্ধিমান সাহাকে হুমকি দেওয়ার অভিযোগে দোষী সাব্যস্ত বোরিয়া মজুমদারকে দুই বছরের জন্য নিষিদ্ধ ঘোষণা করল বিসিসিআই। এর ফলে আসন্ন দুই বছর দেশের মাটিতে বিসিসিআই পরিচালিত কোনও প্রতিযোগীতায় স্টেডিয়ামে প্রবেশ করতে পারবেন না বোরিয়া।\nপ্রথম ঘটনাটি সামনে আসে ১৯ ফেব্রুয়ারি:\n১৯ ফেব্রুয়ারি একটি টুইট করে পুরো বিষয়টি সামনে আনে ঋদ্ধিমান সাহা। জনৈক এক সাংবাদিকের কাছ থেকে হুমকি পাওয়ার কথা উল্লেখ সেই প্রথম করেন ঋদ্ধি। টুইটে তিনি লিখেছিলেন, "এত দিন ভারতীয় দলের খেলার পর এই প্রতিদান পেলাম। একজন তথাকথিত 'সম্মানীয়' সাংবাদিকের কাছ থেকে এই রকম ব্যবহার পাচ্ছি। এই পর্যায়ে এখন সাংবাদিকতা এসে দাঁড়িয়েছে!" এই টুইটের সঙ্গে ১৩ ফেব্রুয়ারি তাঁকে করা ওই সাংবাদিকের হোয়টস্যাপ চ্যাটের স্ক্রিন শট দেন ঋদ্ধি। কিন্তু কখনওই তিনি সেই ব্যক্তির নাম উল্লেখ করেননি।\nঋদ্ধিমানকে মুখ খোলার জন্য প্রাক্তন ক্রিকেটারদের অনুরোধ:\nবীরেন্দ্র শেহওয়াগ, ইরফান পাঠান, হরভজন সিং-এর মতো প্রথম সারির একাধিক ক্রিকেটার ঋদ্ধিমানকে অনুরোধ করেন অভিযুক্ত সেই সাংবাদিকের নাম সামনে আনতে এবং বিসিসিআই-কে এই বিষয়ে হস্তক্ষেপ করতে অনুরোধ করেন তাঁরা। কিন্তু কারোর ব্যক্তিগত ক্ষতি করার উদ্দেশ্য না থাকায় ঋদ্ধিমান চুপ করেছিলেন। অবশেষে বিসিসিআই-এর গঠিত কমিটির নির্দেশে সেখানে হাজিরা দিয়ে সমস্তটাই প্রমাণ সহ জানিয়ে আসেন ঋদ্ধিমান।\nবিসিসিআই-এর কমিটি গঠন:\nঋদ্ধিমানকে হুমকি দেওয়াকে কেন্দ্র করে গোটা দেশের ক্রিকেটমহল যখন উত্তাল তখন এই বিষয়ে তদন্তের জন্য তিন সদস্যের কমিটি গঠন করে বিসিসিআই। ভারতীয় ক্রিকেটের নিয়ামক সংস্থার গঠিক কমিটিতে ছিলেন সহ সভাপতি রাজীব শুক্ল, কোষাধক্ষ অরুণ ধুমাল এবং অ্যাপেক্স কাউন্সিলের সদস্য প্রভতেজ সিং। এই কমিটি ঋদ্ধিমানের দেওয়া সমস্ত তথ্য যাচাই করে এবং তাঁর পক্ষে দাঁড়িয়ে বোরিয়াকে দুই বছরের জন্য নির্বাসিত করে।\nঋদ্ধিমানের এই স্ক্রিনশট সামনে আসার পর যখন বহু ক্রিকেটার তাঁর সমর্থনে মুখ খোলেন এবং বিসিসিআই-কে এই বিষয়ের মধ্যে হস্তক্ষেপ করার আহ্বান জানান তখনও বোরিয়ার নাম একবারের জন্যও নেননি ঋদ্ধি। এমনকী আজ পর্যন্ত তিনি তাঁর নাম নেননি। কিন্তু ভীত বোরিয়া নিজের সাফাইয়ে একটি ভিডিও পোস্ট করেন টুইটারে। শাক দিয়ে মাছ ঢাকার মতো করে বলে যান, মনগড়া বিভিন্ন কথা। যদিও তাতে চিড়ে ভেজেনি। তিনি অভিযোগ করেছিলেন ঋদ্ধি মানুষকে ভুল বোঝাচ্ছে এবং তাঁর বিরুদ্ধে মানহানির মামলা করার হুমকি দিয়েছিলেন বোরিয়া, জানিয়েছিলেন সেই কাগজ সামনেও নিয়ে আসবেন। তবে, বোরিয়ার দৌড় কত দূর তা জানা! হুমকিই রয়ে গিয়েছে, বাস্তবে একটা কিছুই করতে পারেননি।\nbcci wriddhiman saha বিসিসিআই ঋদ্ধিমান সাহা\nBCCI slaps Boria Majumder with two year ban for threatening Wriddhiman Saha.


বিএনপি নেতাদের বাড়ি বাড়ি তল্লাশি : চলছে গ্রেফতার অভিযান – দৈনিক মাথাভাঙ্গা\nবিএনপি নেতাদের বাড়ি বাড়ি তল্লাশি : চলছে গ্রেফতার অভিযান\nবেগম খালেদা জিয়ার রায়কে ঘিরে ঢাকাসহ সারাদেশে চলছে ব্যাপক ধরপাকড়\nস্টাফ রিপোর্টার: ৮ ফেব্রুয়ারি বিএনপি চেয়ারপারসন বেগম খালেদা জিয়ার রায়কে ঘিরে ঢাকাসহ সারাদেশে চলছে ব্যাপক ধরপাকড়। রাজনীতিতে বিরাজ করছে উত্তেজনা। রায়ের দিনে বড় জমায়েত করার প্রস্তুতি নিচ্ছে বিএনপি। বেগম খালেদা জিয়ার সংবাদ সম্মেলন আজ। অবশ্য এরই মধ্যে ঢাকা মেট্রোপলিটন পুলিশ (ডিএমপি) রাজধানীতে ওইদিন জমায়েত কিংবা মিছিল নিষিদ্ধ ঘোষণা করেছে। তবুও রায়ের দিন বিএনপি নেতা-কর্মীরা মাঠে থাকবে বলে দলীয় সূত্র জানিয়েছে। টানটান উত্তেজনার এই মুহূর্তে গত কয়েকদিন ধরেই চলছে গণগ্রেফতার। বিএনপি জোট নেতাদের বাড়ি বাড়ি পুলিশ তল্লাশি চালাচ্ছে। গাজীপুরের টঙ্গী এলাকা থেকে গতকাল সাবেক এমপি হাসান উদ্দিন সরকারকে গ্রেফতার করেছে পুলিশ। টঙ্গী থানার ওসি ফিরোজ তালুকদার বিষয়টি নিশ্চিত করেছেন। গতকাল সকাল থেকে বিএনপির যুগ্ম মহাসচিব ও ঢাকা মহানগর দক্ষিণ শাখার সভাপতি হাবিব-উন নবী খান সোহেলের খোঁজ মিলছে না। এ নিয়ে দল ও তার পরিবার উদ্বিগ্ন।\nহাবিব-উন নবী খান সোহেলের ‘হদিস পাওয়া যাচ্ছে না’ অভিযোগ করে অবিলম্বে তার সন্ধান চেয়ে গতকাল সংবাদ সম্মেলন করেন বিএনপির সিনিয়র যুগ্মমহাসচিব রুহুল কবির রিজভী। তিনি বলেন, ‘ঢাকা মহানগর দক্ষিণ বিএনপির সভাপতি সোহেলের কোনো খোঁজ তারা সকাল থেকে পাচ্ছেন না। তিনি কোথায় আছেন আমরা এখন পর্যন্ত জানতে পারিনি। কেউ বলছেন গ্রেফতার হয়েছেন। আইনশৃঙ্খলা বাহিনী ও গোয়েন্দা পুলিশ তাদের দিক থেকে এখন পর্যন্ত কিছু জানাচ্ছে না কেন? এটা আতঙ্কের ও উদ্বেগের।’\nগত ৩০ জানুয়ারি হাইকোর্ট মোড়ে পুলিশের ওপর হামলার ঘটনায় বিএনপি নেতা-কর্মীদের বিরুদ্ধে দায়ের করা তিনটি মামলারই আসামি হাবিব-উন নবী খান সোহেল। সোমবার বিএনপি চেয়ারপারসন খালেদা জিয়া সিলেট সফরে সোহেলও তার সঙ্গে ছিলেন। ওই মামলার আসামি রিজভী আহমেদও। সিলেটে দুই আউলিয়ার মাজার জিয়ারত শেষে গত সোমবার রাত ৪টার দিকে ঢাকায় ফেরেন খালেদা জিয়া। আর ভোরের দিকে গোয়েন্দা পুলিশ মালিবাগের একটি বাসা থেকে সোহেলকে আটক করে নিয়ে যায় বলে সকালে সাংবাদিকদের কাছে অভিযোগ করেন রিজভী। নয়াপল্টনে দলীয় কার্যালয়ে সংবাদ সম্মেলনে রিজভী আহমেদ অভিযোগ করেন, গত ২৮ জানুয়ারি থেকে এ পর্যন্ত বিএনপির ১১০০ নেতা-কর্মীকে পুলিশ গ্রেফতার করেছে। সোহেলের মতো একজন গুরুত্বপূর্ণ নেতা কী অবস্থায় আছেন, আমরা জানতে চাই। তার পরিবারের সঙ্গে যোগাযোগ করেছি, তারাও সংশয়ের মধ্যে, তার বন্ধু-বান্ধবরা সংশয়ের মধ্যে। আমরা জানতে চাই।’ তবে বাবাকে নিয়ে উদ্বেগ প্রকাশ করে সোহেলের মেয়ে জান্নাতুল ইলমি সূচনা সামাজিক যোগাযোগ মাধ্যম ফেসবুকে লেখেন, ‘সকাল থেকে প্রত্যেকটা নিউজ চ্যানেলে বাবা এরেস্টের মিথ্যা খবর দেখে দেখে যখন দুই চোখ, মন ক্লান্ত, পরিশ্রান্ত… ঠিক কিছু পরেই আবার পুলিশি তল্লাশি। মা তখন অফিসে, বাসায় আমরা কেবল তিনজন মেয়ে। ইন্টারকমে বাসায় কেউ নেই বলা সত্ত্বেও তারা জোরপূর্বক বাসায় আসে। বাবার নম্বর জানতে চায় আমার কাছে। আমি বলি আমার কাছে সত্যিই বাবার কোনো নম্বর নেই, আর বাবা ফোন ব্যবহার করেন না। এ পর্যন্ত ঠিক ছিলো। এরপরই বারবার নম্বর চেয়ে না পাওয়ায় তারা আমাকে হুমকি দেয় যে খারাপ ব্যবহার কাকে বলে তারা দেখাতে জানে। সঙ্গে আমাকে পাগলসহ আরও নানা কথা শোনায়, চিৎকার করে। এই অধিকার তারা কোথা থেকে পায়? সেই সঙ্গে এটাও বলে যে, প্রতিদিন দুই বেলা তারা এরূপ হয়রানি করবে আমাদের। প্রকৃতির বিচার বলে একটা কথা আমি বিশ্বাস করি।’\nবিএনপি চেয়ারপারসন বেগম খালেদা জিয়ার সংবাদ সম্মেলন আজ। গুলশানে বিকেল ৫টায় এ সংবাদ সম্মেলন করবেন বলে জানিয়েছেন দলের সিনিয়র যুগ্মমহাসচিব রুহুল কবীর রিজভী। সংবাদ সম্মেলনে তার বিরুদ্ধে যে মামলা হয়েছে এর আদ্যোপান্ত তুলে ধরবেন বিএনপি-প্রধান। এদিকে গতকাল রাতে শেষ মুহূর্তে দলের স্থায়ী কমিটির সঙ্গে বসবেন তিনি। সেখানে তিনি জেলে গেলে দল কীভাবে পরিচালনা হবে, বিএনপির পরবর্তী কর্মসূচি কী হবে তা নিয়েও বিস্তারিত আলোচনা হবে। এর আগে সন্ধ্যায় চীনা কমিউনিস্ট পার্টির একটি প্রতিনিধি দলের সঙ্গে গুলশান কার্যালয়ে বৈঠক করবেন বেগম জিয়া।\nPublished February 7, 2018 By Shrestho Shangket\nত্রিদেশীয় টি-টোয়েন্টি সিরিজে অস্ট্রেলিয়া-ইংল্যান্ড আজ মুখোমুখি\nউন্নয়ন অব্যাহত রাখতে আবারও নৌকায় ভোট দিন


WBBSE Madhyamik History Suggestion 2022 (NEW Syllabus)- প্রথম অধ্যায়ঃ ইতিহাসের ধারণা | Chapter Wise Suggestion, PDF Download - StudyWithGenius\n1 Comment / By Surya Kanta Nag / December 4, 2021 December 4, 2021 / MP History Suggestion 2022, MP Suggestions 2022\nমাধ্যমিক ইতিহাস সাজেশন ২০২২(2022) | দশম শ্রেণীর ইতিহাস – প্রথম অধ্যায়ঃ “ইতিহাসের ধারণা” প্রশ্ন উত্তর\nMadhyamik History Suggestion 2022 ” মাধ্যমিক ইতিহাস – প্রথম অধ্যায়ঃ” ইতিহাসের ধারণা “MCQ প্রশ্ন উত্তর “ একটি অতি গুরুত্বপূর্ণ টপিক মাধ্যমিক পরীক্ষা (Madhyamik / WB Madhyamik / MP Exam / West Bengal Board of Secondary Education – WBBSE Madhyamik Exam / Madhyamik Bengali Suggestion 2022 / Madhyamik Class 10th / Class X / Madhyamik Pariksha) পরীক্ষায় এখান থেকে প্রশ্ন অবশ্যম্ভাবী । সে কথা মাথায় রেখে StudywithGenius.in এর পক্ষ থেকে মাধ্যমিক (দশম শ্রেণী) ইতিহাস পরীক্ষা প্রস্তুতিমূলক প্রশ্নোত্তর এবং সাজেশন (Madhyamik History Suggestion 2022 / West Bengal Board of Secondary Education – WBBSE History Suggestion / Madhyamik Class 10th History Suggestion / Class X History Suggestion / Madhyamik Pariksha History Suggestion / History Madhyamik Exam Guide / MCQ , Short , Descriptive Type Question and Answer. / Madhyamik History Suggestion 2022 FREE PDF Download) উপস্থাপনের প্রচেষ্টা করা হলাে। ছাত্রছাত্রী, পরীক্ষার্থীদের উপকারে লাগলে, আমাদের প্রয়াস মাধ্যমিক (দশম শ্রেণী) ইতিহাস পরীক্ষা প্রস্তুতিমূলক প্রশ্নোত্তর এবং সাজেশন সফল হবে।\nMadhyamik History Suggestion 2022 (মাধ্যমিক ইতিহাস সাজেশন ২০২২) –প্রথম অধ্যায়ঃ “ইতিহাসের ধারণা” প্রশ্ন উত্তর নিচে দেওয়া হলো। এই Madhyamik History Suggestion 2022 (মাধ্যমিক ইতিহাস সাজেশন) –প্রথম অধ্যায়ঃ “ইতিহাসের ধারণা” MCQ, সংক্ষিপ্ত, অতিসংক্ষিপ্ত এবং রচনাধর্মী প্রশ্ন উত্তর গুলি আগামী সালের পশ্চিমবঙ্গ মাধ্যমিক ইতিহাস পরীক্ষার জন্য খুব ইম্পর্টেন্ট। আপনারা যারা মাধ্যমিক দশম শ্রেণীর ইতিহাস 2022 পরীক্ষার সাজেশন খুঁজে চলেছেন, তারা নিচে দেওয়া প্রশ্নপত্র ভালো করে পড়তে পারেন। এই পরীক্ষা তে কোশ্চেন গুলো আসার সম্ভাবনা খুব বেশি।\nবহুবিকল্পীয় প্রশ্ন (প্রশ্নমান – ১): প্রথম অধ্যায়ঃ "ইতিহাসের ধারণা" প্রশ্ন উত্তর – মাধ্যমিক ইতিহাস সাজেশন ২০২২ – Madhyamik History Suggestion 2022\nভারতে ‘নিম্নবর্গের ইতিহাসচর্চার জনক’ হলেন—\n(ক) রণজিৎ গুহ\n(খ) অমলেশ ত্রিপাঠী\n(গ) রামচন্দ্র গুহ\n(ঘ) সুমিত সরকার।\n'দাস ক্যাপিটাল’ গ্রন্থটি রচনা করেন—\n(ক) কার্ল মার্কস\nমোহনবাগান ক্লাব আই এফ এ শিল্ড জয় করেছিল—\n(ক) ১৮৯০ খ্রিস্টাব্দে\n(খ) ১৯০৫ খ্রিস্টাব্দে\n(ঘ) ১৯১৭ খ্রিস্টাব্দে।\nবাংলায় প্রথম খাদ্যপ্রণালী সম্পর্কিত বই হল—\n(ঘ) পাক রাজেস্বর\nভারতের প্রথম লিখিত ইতিহাস গ্রন্থের নাম হল—\nইকোলজিক্যাল ইম্পিরিয়ালিজম’ লিখেছিলেন—\n(ক) স্ট্যানলি জ্যাকসন\n(খ) এলিজাবেথ হুইটকম্ব\n(ঘ) আলফ্রেড ক্রসবি।\nআধুনিক ইতিহাসচর্চায় সবথেকে গুরুত্বপূর্ণ উপাদান হল—\n(ক) সরকারি নথিপত্র\n(খ) ব্যক্তিগত পত্র\nভারতের জাতীয় মহাফেজখানা কোথায় অবস্থিত?\nদেবেন্দ্রনাথ ঠাকুরের আত্মজীবনীর নাম কী ?\n(গ) জীবনের জলসাঘরে\n(ঘ) জীবনের ঝরাপাতা।\n‘এ নেশন ইন মেকিং’ হল—\n(ক) সুরেন্দ্রনাথ বন্দ্যোপাধ্যায়ের আত্মজীবনী\n(খ) রবীন্দ্রনাথ ঠাকুরের আত্মজীবনী\n(গ) বল্লভভাই প্যাটেলের আত্মজীবনী\n(ঘ) রবি ভার্মার আত্মজীবনী।\nবিপিনচন্দ্র পাল লিখেছেন—\n(ক) সত্তর বৎসর\n(গ) এ নেশন ইন মেকিং\nরবীন্দ্রনাথ ঠাকুরের লেখা স্মৃতিকথা হল—\n(ক) শেষের পরিচয়\n(খ) চার অধ্যায়\n‘বঙ্গদর্শন' পত্রিকার সম্পাদক ছিলেন—\n(খ) সরলাদেবী চৌধুরাণী\n(গ) দ্বারকানাথ বিদ্যাভূষণ\n‘সোমপ্রকাশ’ পত্রিকা যে সামাজিক আন্দোলনে গুরুত্বপূর্ণ ভূমিকা নিয়েছিল সেটি হল—\n(ক) বিধবাবিবাহ আন্দোলন\n(খ) সতীদাহপ্রথা-বিরোধী আন্দোলন\n(গ) বহুবিবাহ রোধ আন্দোলন\n(ঘ) মন্দিরে প্রবেশ সংক্রান্ত আন্দোলন।\nইন্টারনেট শুরু হয়—\n(ক) ১৯৮০ খ্রিস্টাব্দে\n(খ) ১৯৮৫ খ্রিস্টাব্দে\n(গ) ১৯৮৯ খ্রিস্টাব্দে\n(ঘ) ১৯৯০ খ্রিস্টাব্দে।\nঅতিসংক্ষিপ্ত উত্তরধর্মী প্রশ্ন (প্রশ্নমান – ১): প্রথম অধ্যায়ঃ "ইতিহাসের ধারণা" প্রশ্ন উত্তর – মাধ্যমিক ইতিহাস সাজেশন ২০২২ – Madhyamik History Suggestion 2022\n1. ‘ইতিহাসের জনক’ কাকে বলা হয়?\nউত্তর: ইতিহাসের জনক’ বলা হয় হেরোডোটাসকে।\n2. ‘আধুনিক ইতিহাস তত্ত্বের জনক’ কাকে বলা হয় ?\nউত্তর: ‘আধুনিক ইতিহাস তত্ত্বের জনক’ বলা হয় লিওপোল্ড ভন র‍্যাঙ্কে-কে।\n3. ইতিহাসবিদ্যাকে অন্যান্য বিদ্যাচর্চার জননী’ বলে কে অভিহিত করেছেন?\nউত্তর: ইতিহাসবিদ্যাকে অন্যান্য ‘বিদ্যাচর্চার জননী’ বলে অভিহিত করেছেন জি এম ট্রেভেলিয়ান।\n4. কয়েকজন জাতীয়তাবাদী ভারতীয় ঐতিহাসিকের নাম লেখো।\nউত্তর: কয়েকজন জাতীয়তাবাদী ভারতীয় ঐতিহাসিক হলেন যদুনাথ সরকার, ড. তারাচাঁদ, রমেশচন্দ্র মজুমদার, বিশ্বেশ্বর প্রসাদ প্রমুখ।\n5. সাম্রাজ্যবাদী ইতিহাসচর্চার কয়েকজন ঐতিহাসিকের নাম লেখো।\nউত্তর: সাম্রাজ্যবাদী ইতিহাসচর্চার কয়েকজন ঐতিহাসিক হলেন রুডিয়ার্ড কিপলিং, জেমস মিল, উইলিয়ম হান্টার, ভিনসেন্ট আর্থার স্মিথ প্রমুখ।\n6. কয়েকজন কেমব্রিজ ঐতিহাসিকের নাম লেখো।\nউত্তর: কয়েকজন কেমব্রিজ ঐতিহাসিকের নাম হল — জন গ্যালাহার, গর্ডন জনসন, অনিল শীল, ফ্রান্সিস রবিনসন প্রমুখ।\n7. কয়েকজন মার্কসবাদী ঐতিহাসিকের নাম লেখো।\nউত্তর: কয়েকজন মার্কসবাদী ঐতিহাসিক হলেন মরিস ডব, ক্রিস্টোফার হিল, রজনীপাম দত্ত, এস এন রায়, বিপানচন্দ্র, সুমিত সরকার প্রমুখ।\n8. ‘দ্য অ্যানালস্’ পত্রিকাটি কবে প্রকাশিত হয়?\nউত্তর: ‘দ্য অ্যানালস্’ পত্রিকাটি ১৯২৮ খ্রিস্টাব্দে প্রকাশিত হয়।\n9. বাংলায় ইস্টবেঙ্গল ক্লাব’ কবে প্রতিষ্ঠিত হয়?\nউত্তর: বাংলায় ১৯২০ খ্রিস্টাব্দে ‘ইস্টবেঙ্গল ক্লাব’ প্রতিষ্ঠিত হয়।\n10. প্রথম কে ‘স্পঞ্জ রসগোল্লা তৈরি করেন?\nউত্তর: নবীনচন্দ্র দাস প্রথম ‘স্পঞ্জ রসগোল্লা’ তৈরি করেন।\n11. ‘রসগোল্লা বাংলার জগৎ মাতানো আবিষ্কার’ গ্রন্থটি কে রচনা করেন ?\nউত্তর: ‘রসগোল্লা বাংলার জগৎ মাতানো আবিষ্কার’ গ্রন্থটি রচনা করেন হরিপদ ভৌমিক।\n12. কাদের মাধ্যমে আলু ভারতীয়দের খাদ্যতালিকায় স্থান পায় ?\nউত্তর: পোর্তুগিজদের মাধ্যমে আলু ভারতীয়দের খাদ্যতালিকায় স্থান পায়।\n13. বাংলায় কীর্তনের প্রবক্তা কে ছিলেন?\nউত্তর: বাংলায় কীর্তনের প্রবক্তা ছিলেন শ্রীচৈতন্যদেব।\n14. কথাকলি নৃত্যশৈলীর উৎপত্তিস্থল কোন্ রাজ্য?\nউত্তর: কথাকলি নৃত্যশৈলীর উৎপত্তিস্থল হল কেরল।\n15. কুচিপুড়ি নৃত্যশৈলীর উৎপত্তিস্থল কোন্ রাজ্য?\nউত্তর: কুচিপুড়ি নৃত্যশৈলীর উৎপত্তিস্থল হল অন্ধ্রপ্রদেশ।\n16. ভারতীয় উপমহাদেশের সর্বকালের শ্রেষ্ঠ বাঙালি নাট্যকার কে ছিলেন?\nউত্তর: ভারতীয় উপমহাদেশের সর্বকালের শ্রেষ্ঠ বাঙালি নাট্যকার ছিলেন উৎপল দত্ত।\n17. উৎপল দত্তের কয়েকটি বিখ্যাত নাটকের নাম লেখো।\nউত্তর: উৎপল দত্তের কয়েকটি বিখ্যাত নাটকের নাম হল – টিনের তলোয়ার, কল্লোল, ফেরারী ফৌজ ইত্যাদি।\n18. কোথায় চলচ্চিত্রের জন্ম হয় ?\nউত্তর: প্যারিসে চলচ্চিত্রের জন্ম হয়।\n19. প্রথম বাংলা চলচ্চিত্রের নাম কী?\nউত্তর: প্রথম বাংলা চলচ্চিত্রের নাম বিল্বমঙ্গল।\n20. প্রথম সবাক বাংলা চলচ্চিত্রের নাম কী?\nউত্তর: প্রথম সবাক বাংলা চলচ্চিত্রের নাম হল জামাইষষ্ঠী (১৯৩১খ্রি)।\n21. ‘পথের পাঁচালী’ কত খ্রিস্টাব্দে মুক্তিলাভ করে?\nউত্তর: ‘পথের পাঁচালী’ ১৯৫৫ খ্রিস্টাব্দে মুক্তিলাভ করে।\n22. ‘একেই বলে শুটিং’ – কার লেখা?\nউত্তর: ‘একেই বলে শুটিং’ সত্যজিৎ রায়ের লেখা।\n23. চিপকো আন্দোলনের নেতা কে ছিলেন?\nউত্তর: চিপকো আন্দোলনের নেতা ছিলেন সুন্দরলাল বহুগুণা।\n24. নর্মদা বাঁচাও আন্দোলন’-এর নেত্রী কে ছিলেন?\nউত্তর: ‘নর্মদা বাঁচাও আন্দোলন’-এর নেত্রী ছিলেন মেধা পাটেকর।\n25. কলকাতা মেডিক্যাল কলেজ কবে প্রতিষ্ঠিত হয়?\n26. বোস ইনস্টিটিউট কবে প্রতিষ্ঠিত হয়?\nউত্তর: বোস ইনস্টিটিউট ১৯১৭ খ্রিস্টাব্দে প্রতিষ্ঠিত হয়।\n27. ‘সায়েন্স অ্যান্ড দ্য রাজ’ গ্রন্থটি কার লেখা?\nউত্তর: ‘সায়েন্স অ্যান্ড দ্য রাজ’ গ্রন্থটি দীপক কুমারের লেখা।\n28. সরলাদেবী চৌধুরাণীর আত্মজীবনী গ্রন্থের নাম কী?\nউত্তর: সরলাদেবী চৌধুরাণীর আত্মজীবনী গ্রন্থের নাম হল ‘জীবনের ঝরাপাতা’।\n29. ইন্দিরাকে লেখা জওহরলালের চিঠিপত্রের হিন্দি অনুবাদ কে করেন?\nউত্তর: ইন্দিরাকে লেখা জওহরলালের চিঠিপত্রের হিন্দি অনুবাদ করেন মুনসি প্রেমচন্দ।\n30. ভারতে প্রকাশিত প্রথম ইংরেজি সংবাদপত্রের নাম কী?\nউত্তর ভারতে প্রকাশিত প্রথম ইংরেজি সংবাদপত্রের নাম হল বেঙ্গল গেজেট।\n31. প্রথম বাংলা সাপ্তাহিক সংবাদপত্রের নাম কী?\nউত্তর: প্রথম বাংলা সাপ্তাহিক সংবাদপত্রের নাম হল সমাচার দর্পণ।\n32. ‘বঙ্গদর্শন’ সাময়িকপত্র কে প্রবর্তন করেন?\nউত্তর: ‘বঙ্গদর্শন’ সাময়িকপত্র প্রবর্তন করেন বঙ্কিমচন্দ্র চট্টোপাধ্যায় (১৮৭২ খ্রিস্টাব্দে)।\n33. ‘সোমপ্রকাশ’ পত্রিকার সম্পাদক কে ছিলেন?\nউত্তর: ‘সোমপ্রকাশ’ পত্রিকার সম্পাদক ছিলেন দ্বারকানাথ বিদ্যাভূষণ।\nসংক্ষিপ্ত উত্তরধর্মী প্রশ্ন (প্রশ্নমান – ২): প্রথম অধ্যায়ঃ "ইতিহাসের ধারণা" প্রশ্ন উত্তর – মাধ্যমিক ইতিহাস সাজেশন ২০২২ – Madhyamik History Suggestion 2022\n1. সামাজিক ইতিহাসচর্চার গুরুত্ব কী?\nউত্তর: সামাজিক ইতিহাসের গুরুত্ব :\n সামাজিক ইতিহাসচর্চা সামগ্রিকভাবে ইতিহাসচর্চার ক্ষেত্র ও জ্ঞানের প্রসার ঘটিয়েছে। গৃহভিত্তিক বিষয়, গণসংস্কৃতি, নিপীড়িত জনগোষ্ঠী, নারীসমাজের কথা এর অন্তর্ভুক্ত হয়েছে।\n শ্রেণি, শিল্পায়ন, নগরায়ণ, সামাজিক চলমানতা প্রভৃতির উপর সামাজিক ইতিহাস আলোকপাত করে।\nআধুনিক ইতিহাসচর্চায় নানা বিষয়ের ইতিহাস অবশ্যই গুরুত্বপূর্ণ। সামাজিক ইতিহাসচর্চার মাধ্যমে দীর্ঘদিনের উপেক্ষিত বিষয়গুলিকে আলোকিত করে তোলা হয়।\n2.ইতিহাসের উপাদান হিসেবে নাটক ও চলচ্চিত্রের সীমাবদ্ধতাগুলি কী কী?\nউত্তর: ইতিহাস রচনার বিভিন্ন উপাদানের মধ্যে নাটক ও চলচ্চিত্র অন্যতম হলেও তাদের বেশ কিছু সীমাবদ্ধতা লক্ষণীয়।\n কাল্পনিক কাহিনি : ঐতিহাসিক ঘটনাকে কেন্দ্র করে রচিত নাটক ও চলচ্চিত্রে অনেক সময় কাল্পনিক চরিত্র ও কাহিনি সংযোজিত হয়।\n বিকৃতি : নাটক ও চলচ্চিত্রে অনেক সময় প্রকৃত তথ্য বা সত্য ঘটনাকে বিকৃত করা হয়।\n ব্যক্তিগত মতামত : নাট্যকার ও চলচ্চিত্র নির্মাতার ব্যক্তিগত মতামত, ভাবনাচিন্তা তাদের সৃষ্টির মধ্যে প্রতিফলিত হয়। ইতিহাস রচনার জন্য বস্তুনিষ্ঠ ও সঠিক তথ্যের প্রয়োজন হয়। নাটক ও চলচ্চিত্রের ক্ষেত্রে অনেক সময়ে তার অভাব থাকে।\n3. আধুনিক ভারতের ইতিহাসচর্চার প্রধান প্রধান উপাদানগুলি কী কী?\nউত্তর: আধুনিক ভারতের ইতিহাসচর্চায় বিভিন্ন ধরনের উপাদান ব্যবহার করা হয়।\nউপাদানসমূহ : আধুনিক ভারতের ইতিহাসচর্চায় ব্যবহৃত উপাদানগুলি হল— সরকারি নথিপত্র, ও আত্মজীবনী ও স্মৃতিকথা, © চিঠিপত্র,4সাময়িক পত্রপত্রিকা ইত্যাদি।\nএই উপাদানগুলির নিরপেক্ষ বিশ্লেষণ প্রয়োজন, কারণ— এই সকল উপাদানগুলির মধ্যে আমলাতান্ত্রিক দৃষ্টিভঙ্গি, ব্যক্তিগত মনোভাবের প্রাধান্য লক্ষ করা যায়।\n4. সরকারি নথিপত্র’ বলতে কী বোঝায়?\nউত্তর: সরকারি নথিপত্রসমূহ: যেসব তথ্যের সাহায্য নিয়ে ইতিহাস লেখা হয়, তাকে ইতিহাসের উপাদান বলে। আধুনিক ইতিহাসের উপাদানগুলির মধ্যে অন্যতম হল সরকারি নথিপত্র। সরকারি নথিপত্র বলতে বোঝায় পুলিশ, গোয়েন্দা বা সরকারি আধিকারিকদের রিপোর্ট, প্রতিবেদন, চিঠিপত্র ইত্যাদি।\nসরকারি নথিপত্রের বিবরণ: সরকারের বিভিন্ন দপ্তরে কর্মরত সচিব ও আধিকারিকরা সরকারি কাজকর্ম নিয়ে বিভিন্ন চিঠিপত্র লেখেন, রিপোর্ট ও নোট দেন। এই গুরুত্বপূর্ণ সরকারি নথিপত্র থেকে ইতিহাসের অনেক প্রয়োজনীয় তথ্য পাওয়া যায়।\n5. ‘Right to Information Act’ বা ‘তথ্য জানার অধিকার আইন’ কী?\nউত্তর ভারতীয় সংবিধান তার জনগণকে বিভিন্ন অধিকার দান করেছে। তার মধ্যে তথ্য জানার অধিকার আইন বা Right to Information Act (2005) হল অন্যতম।\nতথ্য জানার অধিকার আইন : ভারত সরকার এই আইন পাস করে জনগণকে তথ্য জানার অধিকার দান করেছে। এর দ্বারা যে-কোনো ব্যক্তি যে-কোনো বিষয়ে বিভিন্ন তথ্য জানতে পারে। সরকার জনগণকে তথ্য জানাতে বাধ্য হয়।\n6. স্মৃতিকথা অথবা আত্মজীবনীকে কীভাবে আধুনিক ভারতের ইতিহাসচর্চার উপাদানরূপে ব্যবহার করা হয়?\nঅথবা, আত্মজীবনী কীভাবে ইতিহাসের উপাদান হয়ে ওঠে? কয়েকটি ইতিহাস সহায়ক আত্মজীবনীর উদাহরণ দাও।\nউত্তর: ইতিহাসের উপাদানরূপে স্মৃতিকথা ও আত্মজীবনী:\nঅতীতের কোনো ঘটনার সঙ্গে প্রত্যক্ষ বা পরোক্ষভাবে যুক্ত কোনো ব্যক্তি পরবর্তীকালে তার স্মৃতি থেকে প্রাপ্ত অতীত ঘটনার বিবরণ লিপিবদ্ধ করে অথবা মৌখিকভাবে প্রকাশ করলে, তাকে বলা হয় স্মৃতিকথা (Memoir)। অপরদিকে আত্মজীবনী (Autobiography) হল এক ধরনের অ-উপন্যাসধর্মী সাহিত্য, যেখানে রচয়িতা নিজের জীবন ও সমকালীন বিভিন্ন ঘটনাবলির বিবরণী পেশ করেন। যে-কোনো সধর্মী স্মৃতিকথা কিংবা আত্মজীবনীতেই ব্যক্তিজীবনের আখ্যানের সঙ্গে বলির জড়িয়ে থাকে বিশেষ এক সামাজিক-সাংস্কৃতিক ঘটনা ও রাষ্ট্রের আখ্যান। এই কারণেই সেগুলি হয়ে ওঠে ইতিহাসের উপাদান।\nইতিহাস সহায়ক বিভিন্ন স্মৃতিকথা ও আত্মজীবনীর মধ্যে বিপ্লবী বিপিনচন্দ্র পালের ‘সত্তর বৎসর’, রবীন্দ্রনাথ ঠাকুরের ‘জীবনস্মৃতি’, সরলাদেবী চৌধুরাণীর ‘জীবনের ঝরাপাতা’, দক্ষিণারঞ্জন বসুর ‘ছেড়ে আসা গ্রাম’ বীণা দাসের ‘শৃঙ্খল ঝংকার’, বুদ্ধদেব বসুর ‘আমার জীবন’ ইত্যাদি উল্লেখযোগ্য।\n7. কে, কেন ‘বীরাষ্টমী ব্রত’ পালন করেন ?\nউত্তর: সরলাদেবী চৌধুরাণীর আত্মজীবনীমূলক গ্রন্থ জীবনের ঝরাপাতা থেকে উনিশ শতকের শেষ দুই দশক এবং বিশ শতকের প্রথম কয়েক বছরের বাংলা তথা ভারতের কথা জানা যায়।\n‘বীরাষ্টমী ব্রত’ পালন : সরলাদেবী চৌধুরাণীর উদ্যোগে বীরাষ্টমী ব্রত পালিত হয়। এই ব্রতের মূল উদ্দেশ্য ছিল শরীরচর্চা, আত্মশক্তির বিকাশ, হীনম্মন্যতা দূরীকরণের মাধ্যমে জাতীয় মানসিকতার জাগরণ ঘটানো ইত্যাদি।\n8. ইতিহাসের উপাদানরূপে সংবাদপত্রের গুরুত্ব কী ?\nউত্তর: আধুনিক ভারতের ইতিহাসের উপাদান হিসেবে সংবাদপত্র ও সাময়িকপত্রের গুরুত্ব অপরিসীম।\n তৎকালীন সমাজচিত্র : সংবাদপত্র ও সাময়িক পত্রপত্রিকার মাধ্যমে তৎকালীন দেশের সামাজিক, অর্থনৈতিক এবং রাজনৈতিক বিষয় সম্পর্কে জানা যায়। যেমন—‘সোমপ্রকাশ’ পত্রিকায় নীল কৃষকদের প্রতি ব্রিটিশ নীলকর সাহেবদের অত্যাচারের কথা প্রকাশ করা হত। বিধবাবিবাহ আন্দোলন সম্পর্কেও ‘সোমপ্রকাশ’ পত্রিকা বিশেষ ভূমিকা পালন করেছিল।\n জনমত গঠন : দেশে ঘটে চলা বিভিন্ন ঘটনার সংবাদ প্রচারের মাধ্যমে জনমত গঠন করতে সংবাদপত্র অদ্বিতীয়।\n9. কোন্ সময়কে কেন ‘বঙ্গদর্শনের যুগ’ বলা হয়?\nউত্তর: বঙ্কিমচন্দ্র চট্টোপাধ্যায় প্রকাশিত ও সম্পাদিত বঙ্গদর্শন পত্রিকায় আধুনিক ভারতের ইতিহাস রচনার অনেক গুরুত্বপূর্ণ তথ্য পাওয়া যায়।\n‘বঙ্গদর্শনের যুগ’ বলার কারণ :\n ১৮৭২ খ্রিস্টাব্দে ‘বঙ্গদর্শন’ পত্রিকাটি প্রথম প্রকাশিত হয়। এই কালপর্ব ‘বঙ্গদর্শনের যুগ’ নামে পরিচিত।\n ‘বঙ্গদর্শন’ পত্রিকা বাঙালি জাতির মধ্যে স্বদেশচেতনার সার করে। এই পত্রিকায় বঙ্কিমচন্দ্রের লেখা ‘বন্দেমাতরম’ সংগীতটি প্রথম প্রকাশিত হয়, যা পরবর্তীকালে বাঙালি তথা ভারতীয় বিপ্লবী ও জাতীয়তাবাদী আন্দোলনের মূল মন্ত্রে পরিণত হয়েছিল।\n10. নীল বিদ্রোহের ক্ষেত্রে ‘‘সোমপ্রকাশ’ কী ভূমিকা নিয়েছিল?\nউত্তর: ব্রিটিশ সাম্রাজ্যবাদের তীব্র বিরোধী পত্রিকা হিসেবে সোমপ্রকাশ কৃষকদের চেতনা জাগরণে গুরুত্বপূর্ণ ভূমিকা নিয়েছিল।\nনীল বিদ্রোহের ক্ষেত্রে সেমিপ্রকাশের ভূমিকা : নীলকর সাহেব এবং জমিদারবিরোধী তীব্র জনমত গঠন করে পত্রিকাটি এক গুরুত্বপূর্ণ ঐতিহাসিক চাহিদা পূরণ করেছিল। নীল কমিশনে সাক্ষ্য দিতে গিয়ে রেভারেন্ড জেমস লং পত্রিকাটির নানা সংবাদের কাটিং জমা দিয়েছিলেন। তিনি যথার্থই বলেছিলেন, ‘নীলবিদ্রোহের সময়পর্বে সোমপ্রকাশ হয়ে উঠেছিল ভারতীয় জনসমাজের মুখপত্র।\nবিশ্লেষণধর্মী প্রশ্ন (প্রশ্নমান – ৪ ): প্রথম অধ্যায়ঃ "ইতিহাসের ধারণা" প্রশ্ন উত্তর – মাধ্যমিক ইতিহাস সাজেশন ২০২২ – Madhyamik History Suggestion 2022\n1. ইতিহাসের উপাদান হিসেবে আত্মজীবনী ও স্মৃতিকথা কেন গুরুত্বপূর্ণ ?\nউত্তর: ইতিহাস লেখার জন্য বিভিন্ন উপাদান ব্যবহার করতে হয়। তার মধ্যে লিখিত উপাদান হল বিশেষ গুরুত্বপূর্ণ। লিখিত উপাদানের মধ্যে আত্মজীবনী ও স্মৃতিকথা থেকে বহু তথ্য পাওয়া যায় । তৎকালীন ইতিহাস রচনার ক্ষেত্রে তাই এগুলির গুরুত্ব অপরিসীম\nআত্মজীবনী ও স্মৃতিকথা : আত্মজীবনী ও স্মৃতিকথাগুলিও এক ধরনের সাহিত্য। লেখক তার চোখে দেখা বিভিন্ন ঘটনা ও নিজের অভিজ্ঞতার কথা এই জীবনীগ্রন্থে প্রকাশ করেন। প্রত্যেক আত্মজীবনী ও স্মৃতিকথায় লেখকের ব্যক্তিজীবনের বিভিন্ন ঘটনার সঙ্গে সামাজিক ও সাংস্কৃতিক জীবনের পরিচয় ফুটে ওঠে। আবার অর্থনৈতিক ও রাজনৈতিক বিভিন্ন বিষয়ও পাওয়া যায় লেখাগুলি থেকে। লেখকের ফেলে আসা অতীতের স্মৃতি বর্তমানের নিরিখে যাচাই করা হয়। আদর্শগত মানসিক দ্বন্দ্ব-সংঘাত স্পষ্ট হয়ে ওঠে। লেখকের নিজের চোখে দেখা সেকাল ও একালের ব্যবধান বর্ণিত হয় এই সমস্ত লিখিত উপাদানে।\nইতিহাসে আমরা বহু জীবনচরিত, আত্মজীবনী ও স্মৃতিকথার2শি পরিচয় পাই। এই গ্রন্থগুলির বেশিরভাগই শাসকদের জীবনীগ্রন্থ। এই গ্রন্থগুলির মধ্যে কোনোটি শাসকদের পৃষ্ঠপোষকতায় রচিত, আবার কোনোটি শাসকদের স্বরচিত। আধুনিককালে সাধারণ ব্যক্তিরাও শিক্ষা প্রসারের সঙ্গে সঙ্গে লেখালেখির কাজে যুক্ত হন। তাদের অনেকে আত্মজীবনী ও স্মৃতিকথা লেখেন। তাই সাধারণ মানুষের চোখে দেখা ঘটনার বিবরণী ও তার অভিজ্ঞতার কথা এই উপাদান থেকে পাওয়া যায়।\nগুরুত্ব : আধুনিক ইতিহাস রচনার উপাদান হিসেবে আত্মজীবনী ও স্মৃতিকথার গুরুত্ব যথেষ্ট—\n সাধারণ মানুষের কথা, লেখকের পারিপার্শ্বিক পরিবেশ, কোনো কোনো ঘটনার বিবরণী প্রভৃতি ইতিহাস রচনার ক্ষেত্রে তথ্যের জোগান দেয়।\n রাজনৈতিক ও আর্থসামাজিক দৃষ্টিভঙ্গির ভিন্নধর্মী ব্যাখ্যা পাওয়া যায়।\n স্থানীয় ইতিহাস রচনার ক্ষেত্রে এই উপাদান সহায়ক ভূমিকা পালন করে।\n বৃহত্তর বা জাতীয় ইতিহাসের বহু উপেক্ষিত বিষয়ের উপর আলোকপাত করে।\n2. রবীন্দ্রনাথ ঠাকুরের আত্মজীবনী ‘জীবনস্মৃতি’-কে কেন ইতিহাসের উপাদানরূপে গণ্য করা হয়? অথবা, রবীন্দ্রনাথ ঠাকুরের আত্মজীবনী ‘জীবনস্মৃতি’ থেকে কীভাবে ইতিহাসের উপাদান পাওয়া যায় ?\nউত্তর: ভূমিকা: ‘জীবনস্মৃতি’ রবীন্দ্রনাথ ঠাকুরের লেখা স্মৃতিকথামূলক একটি গ্রন্থ। ‘জীবনস্মৃতি’ লেখার উদ্দেশ্য সম্পর্কে রবীন্দ্রনাথ বলেছেন ‘জীবনস্মৃতি’ জীবনের ইতিহাস লেখা নয়। অর্থাৎ তিনি বলতে চেয়েছেন এটি তথ্যসমৃদ্ধ ইতিহাস গ্রন্থের মতো লেখা গ্রন্থ নয়— এটি তাঁর স্মৃতি রোমন্থন করে লেখা। তাই আধুনিক ইতিহাসচর্চায় এই গ্রন্থের গুরুত্ব অপরিসীম।\nপ্রকাশকাল ও পত্রিকা: কবিগুরু রবীন্দ্রনাথ ঠাকুরের ‘জীবনস্মৃতি’ ১৩১৯ বঙ্গাব্দে গ্রন্থাকারে প্রকাশিত হয়। তার আগে রামানন্দ চট্টোপাধ্যায় সম্পাদিত ‘প্রবাসী’ পত্রিকায় ভাদ্র, ১৩১৮ বঙ্গাব্দ থেকে শ্রাবণ, ১৩১৯ বঙ্গাব্দ পর্যন্ত এটি ধারাবাহিকভাবে প্রকাশিত হয়।\n‘জীবনস্মৃতি’ থেকে প্রাপ্ত তথ্য : ‘জীবনস্মৃতি’ গ্রন্থের গুরুত্বপূর্ণ বিষয়গুলি হল— ‘শিক্ষারম্ভ’, ‘ঘর ও বাহির’, ‘ভৃত্য-রাজকতন্ত্র’, ‘কবিতা রচনারম্ভ’, ‘স্বাদেশিকতা’, বংশলতিকা-সহ ৪৫টি লেখা (topic)।\nঠাকুরবাড়ির অন্দরমহল : ‘জীবনস্মৃতি’ থেকে রবীন্দ্রনাথ ঠাকুরের তথা ঠাকুর পরিবারের শিশুদের ছেলেবেলা, তাদের শিক্ষালাভ, সংগীতচর্চা প্রভৃতি সম্পর্কে বিভিন্ন তথ্য পাওয়া যায়। তা ছাড়া ঠাকুরবাড়ির অন্দরমহলের বিভিন্ন অবস্থা, নারীদের কথা, পুরুষের অবস্থা, ভৃত্যদের কাজকর্ম, উৎসব-অনুষ্ঠান, অতিথি অভ্যর্থনা প্রভৃতি সম্পর্কেও জানা যায়।\n বাঙালি সমাজে জাতীয় চেতনার প্রসার : এই গ্রন্থ থেকে বাঙালি সমাজে জাতীয় চেতনার প্রসারের কথা জানা যায়। বাঙালি সমাজে এই সময়কালে স্বদেশি ভাবধারার প্রসার ঘটে। বাঙালিরা পাশ্চাত্য শিক্ষা ও সংস্কৃতি গ্রহণের পাশাপাশি বাংলা ভাষা ও সংস্কৃতির প্রতিও অনুরাগ দেখায়।\n বাঙালির স্বাদেশিকতা : এই গ্রন্থ থেকে জ্যোতিরিন্দ্রনাথ ঠাকুরের উদ্যোগে ও রাজনারায়ণ বসুর সভাপতিত্বে অনুষ্ঠিত স্বাদেশিকতার সভা সম্পর্কে মূল্যবান বহু তথ্য পাওয়া যায়। নবগোপাল মিত্রের হিন্দুমেলা এবং স্বদেশি কাপড়, স্বদেশি দেশলাই প্রভৃতি সম্পর্কে যুবসমাজের উদ্যোগ বিষয়ে বিভিন্ন কথা লিখেছেন রবীন্দ্রনাথ।\n রবীন্দ্রনাথের রাজনৈতিক যোগ: ‘জীবনস্মৃতি’ গ্রন্থে রবীন্দ্রনাথ সমকালীন রাজনৈতিক ঘটনাবলির বিস্তৃত বিবরণ দেননি। তিনি প্রত্যক্ষভাবে রাজনীতির সঙ্গে যুক্ত না থাকলেও বিভিন্ন রাজনৈতিক সংগঠনের দেশাত্মবোধক কর্মসূচিতে অংশগ্রহণ করতেন বলে এই গ্রন্থ থেকে জানা যায়।\nউপসংহার : রবীন্দ্রনাথ ঠাকুর বলেছেন, “এই স্মৃতির ভাণ্ডারে অত্যন্ত যথাযথরূপে ইতিহাস সংগ্রহের চেষ্টা ব্যর্থ হইতে পারে।” তিনি এই গ্রন্থ থেকে ইতিহাসের উপাদান সংগ্রহের বিষয়ে সন্দেহ প্রকাশ করলেও আধুনিক ইতিহাসচর্চায় তাঁর ‘জীবনস্মৃতি’র গুরুত্ব অপরিসীম।\n3. আধুনিক ভারত ইতিহাসের উপাদান হিসেবে সংবাদপত্র ও সাময়িকপত্রের গুরুত্ব আলোচনা করো।\nউত্তর: ভূমিকা : সংবাদপত্র ও সাময়িকপত্র আধুনিক ভারত ইতিহাস রচনার গুরুত্বপূর্ণ প্রাথমিক উপাদান রূপে স্বীকৃত। উনিশ শতক থেকে সংবাদপত্র ও সাময়িকপত্রিকার বিকাশ ভারত ইতিহাসের বিভিন্ন গুরুত্বপূর্ণ ঘটনার সাক্ষ্য বহন করে।\nসংবাদপত্র ও সাময়িকপত্রের গুরুত্ব: সংবাদপত্র ও সাময়িকপত্রের গুরুত্ব সম্পর্কে নিম্নে আলোচনা করা হল—\n সমকালীন ঐতিহাসিক তথ্য : সমকালীন ঐতিহাসিক তথ্য সম্পর্কে জানতে এই পত্রপত্রিকার গুরুত্ব অনস্বীকার্য। সমকালীন সমাজ, অর্থনীতি, রাজনীতি, ধর্ম, সংস্কার আন্দোলন বিষয়ে গুরুত্বপূর্ণ তথ্যের জোগান দেয় সংবাদপত্র ও সাময়িকপত্রগুলি।\n ব্রিটিশ সরকারের শোষণের কদর্য রূপ : উনিশ শতকে ভারতে ব্রিটিশ শাসনের অত্যাচারী ভাবমূর্তির বহিঃপ্রকাশ ঘটেছিল এই চড়া সংবাদপত্র ও সাময়িকপত্রিকাগুলিতে। এ প্রসঙ্গে হরিশচন্দ্র মুখোপাধ্যায় সম্পাদিত ‘হিন্দু প্যাট্রিয়ট’ পত্রিকার কথা বলা যায়। বাংলার নীলচাষিদের উপর নীলকর সাহেবদের অমানুষিক অত্যাচার, দরিদ্র সাঁওতালদের উপর ইংরেজদের উৎপীড়ন এই পত্রিকায় তুলে ধরা হয়।\n জাতীয়তাবাদী ধ্যানধারণার বিকাশ : সংবাদপত্র ও সাময়িক পত্রগুলিতে ব্রিটিশ সরকারের জনবিরোধী নীতির বিরুদ্ধে ভারতীয়দের আন্দোলনের খবর প্রতিনিয়ত প্রকাশিত হত। যেমন— ‘সোমপ্রকাশ’ পত্রিকা থেকে ‘দেশীয় ভাষা সংবাদপত্র আইনবিরোধী’, ‘ইলবার্ট বিল’-সংক্রান্ত ভারতীয়দের আন্দোলন ইত্যাদি খবর প্রকাশিত হত। এগুলি ভারতীয়দের মধ্যে ঐক্যবোধ ও জাতীয়তাবোধের বিস্তারে সহায়ক ছিল।\n জনমত গঠন : জনমত গঠনেও সংবাদপত্র ও সাময়িকপত্রিকাগুলি গুরুত্বপূর্ণ ভূমিকা গ্রহণ করেছিল। এগুলিতে সমকালীন রাজনৈতিক আন্দোলন, সমাজসংস্কার, সমাজের বিভিন্ন দিক সম্পর্কে মানুষের দৃষ্টিভঙ্গির প্রতিফলন ঘটত। এ ছাড়া সিপাহি বিদ্রোহ সম্পর্কে শিক্ষিত বাঙালির বিরূপ মনোভাব বা নীলবিদ্রোহ বিষয়ে মধ্যবিত্ত বাঙালির সমর্থন ও সহযোগিতা প্রভৃতি পরস্পরবিরোধী বিভিন্ন দিক সম্পর্কেও গুরুত্বপূর্ণ তথ্য পাওয়া যায়।\n4. ‘বঙ্গদর্শন’ ও ‘সোমপ্রকাশ’ থেকে কোন্ ধরনের ইতিহাস রচনার উপাদান পাওয়া যায় ? অথবা, ইতিহাসের উপাদানরূপে ‘বঙ্গদর্শন’ এবং ‘সোমপ্রকাশ’ পত্রিকা দুটির মূল্যায়ন করো।\nউত্তর: ভূমিকা : ইতিহাস রচনার উপাদান হিসেবে লিখিত উপাদানের গুরুত্ব অপরিসীম। লিখিত উপাদান বিভিন্ন রকমের হয়। সাময়িক পত্রপত্রিকা হল লিখিত উপাদানগুলির মধ্যে অন্যতম। এই উপাদান থেকে সমসাময়িক সামাজিক, রাজনৈতিক ও অর্থনৈতিক জীবনের নানান প্রতিচ্ছবি পাওয়া যায়।\nবঙ্গদর্শন ও সোমপ্রকাশ : বঙ্গদর্শন ও সোমপ্রকাশ ছিল বাংলা ভাষায় প্রকাশিত দুটি সাময়িক পত্রিকা। এই পত্রিকা থেকে উনিশ শতকের বাংলাদেশের বহু তথ্য পাওয়া যায়।\n বঙ্গদর্শন : ১৮৭২ খ্রিস্টাব্দে বঙ্কিমচন্দ্র চট্টোপাধ্যায় বঙ্গদর্শন পত্রিকা প্রকাশ করেন। মূলত এই পত্রিকাটি সাহিত্যধর্মী হলেও সামাজিক, সাংস্কৃতিক ও জাতীয়তাবাদী উপাদানে পরিপূর্ণ ছিল। এই পত্রিকায় বঙ্কিমচন্দ্র তাঁর বিষবৃক্ষ ও ইন্দিরা উপন্যাস ধারাবাহিকভাবে প্রকাশ করেন। সঞ্জীবচন্দ্র চট্টোপাধ্যায়, রবীন্দ্রনাথ ঠাকুর এবং হরপ্রসাদ শাস্ত্রী এই পত্রিকায় লিখতেন। এই পত্রিকায় বাংলা ভাষার রূপান্তর, বিবর্তন ও পরিপূর্ণতা লক্ষ করা যায়। জাতীয়তাবাদী ক্ষেত্রে হিন্দু জাগরণের ধারক ও বাহক ছিল এই পত্রিকা। এই পত্রিকায় প্রকাশিত ‘বন্দেমাতরম’ সংগীত বিপ্লবীদের মন্ত্রস্বরূপ ছিল। এ ছাড়া প্রত্নতত্ত্ব, ইতিহাস, সংগীত, বিজ্ঞান বিষয়ক প্রবন্ধ প্রকাশ করে ‘বঙ্গদর্শন’ পত্রিকা উনিশ শতকের বাংলার নবজাগরণের পথ প্রশস্ত করেছিল বলা যায়।\nউপাদানগত মূল্য : বঙ্গদর্শন থেকে উপাদান সংগ্রহ করে সংবাদপত্র ও পত্রপত্রিকার বিবর্তনের দিকগুলিকে বোঝা যেতে পারে। বাংলা ভাষাতাত্ত্বিক বিবর্তন এবং সম্পাদক হিসেবে বঙ্কিমচন্দ্রের বিভিন্ন বিষয়ে মনোভাব ও দৃষ্টিভঙ্গি সম্পর্কেও জানা সম্ভবপর হয়। এ ছাড়া উনিশ শতকের বাংলার সামাজিক ইতিহাস রচনার একটি গুরুত্বপূর্ণ উপাদান হিসেবেও বঙ্গদর্শনকে গণ্য করা যেতে পারে।\n সোমপ্রকাশ : ১৮৫৮ খ্রিস্টাব্দের ১৫ নভেম্বর দ্বারকানাথ বিদ্যাভূষণের সম্পাদনায় সোমপ্রকাশ পত্রিকা প্রকাশিত হয়। জনকল্যাণ এই পত্রিকার আদর্শ ছিল। রাজনৈতিক, সামাজিক বিষয় নিয়ে বিভিন্ন লেখা এই পত্রিকায় প্রকাশিত হয়। বিশেষত বিধবাবিবাহ আন্দোলন, ভারতে নারীশিক্ষার প্রসার, শিল্পায়ন, ১৮৫৭ খ্রিস্টাব্দের বিদ্রোহ, মহারানির ঘোষণাপত্র, নীলচাষিদের আন্দোলন, জমিদারি ব্যবস্থার কুফল, ইলবার্ট বিল সমর্থন, জাতীয় কংগ্রেস প্রতিষ্ঠাকে স্বাগত, দেশীয় ভাষা সংবাদপত্র আইনের বিরোধিতা ইত্যাদি বিষয় নিয়ে এই পত্রিকায় লেখা হত।\nউপাদানগত মূল্য : ‘সোমপ্রকাশ’ পত্রিকা ভারতীয় সাংবাদিকতার ইতিহাসে একটি বিশিষ্ট স্থানের অধিকারী। এই পত্রিকায় রাজনৈতিক ও সামাজিক প্রশ্ন নিয়ে সংবাদ ও সম্পাদকীয় প্রকাশিত হয়। সমসাময়িক বাংলার রাজনৈতিক-সামাজিক ইতিহাস রচনার আকর উপাদান হিসেবে এই পত্রিকাকে ব্যবহার করা যেতে পারে। ব্রিটিশ শাসন সম্পর্কে ধ্যানধারণার পরিবর্তনের ইতিহাস গবেষণার ক্ষেত্রে এই পত্রিকা থেকে প্রাপ্ত উপাদানকে ব্যবহার করা যেতে পারে।\nমূল্যায়ন : ‘বঙ্গদর্শন’ ও ‘সোমপ্রকাশ’ এই দুটি পত্রপত্রিকার উপাদানগত মূল্য বিচারের পর বলা যায় আধুনিক ইতিহাসচর্চায় এগুলি হল এক গুরুত্বপূর্ণ উপাদান। প্রথমত, তারা সেইসব রাজনৈতিক ও সামাজিক মূল্যবোধগুলি নথিবদ্ধ করে যেগুলি সেই সময় প্রভাবশালী ছিল। দ্বিতীয়ত, সংবাদপত্রগুলি দৈনন্দিন বা সাপ্তাহিক ঘটনাবলির বিবরণ দেয়।\n5. ইতিহাসের তথ্যসংগ্রহে ইন্টারনেট ব্যবহারের সুবিধা ও অসুবিধা সম্পর্কে আলোচনা করো।\nউত্তর: ভূমিকা : কৃত্রিম উপগ্রহ বা স্যাটেলাইটের মাধ্যমে যোগাযোগ ব্যবস্থাকে ইন্টারনেট বলা হয়। ইন্টারনেট ব্যবহারের ফলে বর্তমান যুগে তথ্যপ্রযুক্তির ক্ষেত্রে বিপ্লব ঘটেছে। তাই বর্তমান যুগকে ‘তথ্য-বিস্ফোরণের যুগ’ বলা হয়। ইন্টারনেটের সাহায্যে ইতিহাসের অনেক তথ্য পাওয়া যায় তবে ইতিহাসের তথ্যসংগ্রহে ইন্টারনেট ব্যবহারের যেমন সুবিধা আছে তেমনি বেশ কিছু অসুবিধাও রয়েছে।\n তথ্যের সহজলভ্যতা : ইন্টারনেটের সাহায্যে ঘরে বসে দেশ-দুনিয়ার অসংখ্য তথ্য নিমেষের মধ্যে জানা যায়। ইন্টারনেট থেকে সহজে বহু তথ্যসংগ্রহ করে ইতিহাস রচনা করা যায়।\n সহজে মূল তথ্য ও ছবি সংগ্রহ : ইন্টারনেটের সাহায্যে বিভিন্ন বিষয়ের মূল তথ্য ও তার ছবি পাওয়া যায়, যার ফলে বিশেষ বিষয় সম্পর্কে সঠিক ইতিহাস রচনা করা সম্ভব হয়। ‘অনলাইন লাইব্রেরি’ ও ‘আর্কাইভ’ থেকে আসল বই ও রিপোর্টের কপি পাওয়া যায়।\n সময় সাশ্রয় : বিভিন্ন জায়গায় গিয়ে বই বা অন্য উৎস থেকে তথ্যসংগ্রহ করা প্রচুর সময়সাপেক্ষ। কিন্তু ইন্টারনেটের সাহায্যে অল্প সময়ে প্রচুর তথ্যসংগ্রহ করা যায়।\n কম খরচে তথ্যসংগ্রহ : ইন্টারনেটের সাহায্যে কম খরচে অনেক বেশি তথ্য পাওয়া যায়। বই কিনে বা অন্যভাবে তথ্যসংগ্রহ করা অনেক বেশি ব্যয়বহুল।\nঅসুবিধাসমূহ: তবে ইন্টারনেট ব্যবহারের বেশ কিছু অসুবিধাও রয়েছে।\n প্রাপ্ত তথ্যের নির্ভরযোগ্যতার অভাব : ইন্টারনেটে প্রাপ্ত বিভিন্ন তথ্য কতটা নির্ভরযোগ্য বা বিশ্বাসযোগ্য তা যাচাই করা কঠিন হয়ে পড়ে। অনেকে নিজের মনগড়া বা বিকৃত তথ্য সংযোজন (upload) করে থাকে।\n পরস্পরবিরোধী তথ্য : ইন্টারনেটের বিভিন্ন ওয়েবসাইটে (website) একই বিষয়ে বিভিন্ন ধরনের ও পরস্পরবিরোধী তথ্য পাওয়া যায়, যে তথ্যগুলি ইতিহাস রচনায় বিভ্রান্তির সৃষ্টি করে।\n তথ্যের অসম্পূর্ণতা : অনেক ক্ষেত্রে ইন্টারনেটে প্রয়োজনীয় বিষয়ের উপর আংশিক তথ্য পাওয়া যায়। তা ছাড়া সব বিষয়ের সঠিক তথ্যও অনেকসময় পাওয়া যায় না।\n যন্ত্ৰ-প্রযুক্তিগত অসুবিধা : ইন্টারনেট ব্যবহার করে তথ্যসংগ্রহ করার জন্য বিদ্যুৎসহ বিভিন্ন যন্ত্র-প্রযুক্তির সহায়তা প্রয়োজন, যা সবসময় সব জায়গায় পাওয়া সম্ভব নয়।\nউপসংহার : তথ্যসংগ্রহের ক্ষেত্রে ইন্টারনেট একটি অত্যাধুনিক প্রযুক্তি। ইতিহাসের তথ্যসংগ্রহে ইন্টারনেট বিশেষভাবে সহায়ক। কিন্তু এই ব্যবস্থা ত্রুটিমুক্ত নয়। ইন্টারনেট থেকে তথ্যসংগ্রহ করে ইতিহাস রচনা করতে গেলে ইন্টারনেট থেকে প্রাপ্ত তথ্য যতটা সম্ভব মূল নথি বা উৎসের সঙ্গে মিলিয়ে নেওয়া উচিত। তবেই প্রকৃত ইতিহাস রচনা করা সম্ভব হবে।\n1 thought on “WBBSE Madhyamik History Suggestion 2022 (NEW Syllabus)- প্রথম অধ্যায়ঃ ইতিহাসের ধারণা | Chapter Wise Suggestion, PDF Download”\nWest Bengal Best Suggestion for Madhyamik History 2022


৫ বছর মেয়াদে ৮% সুদে কর্মসংস্থান ব্যাংকে জামানত বিহীন লোন! ৫ বছর মেয়াদে ৮% সুদে কর্মসংস্থান ব্যাংকে জামানত বিহীন লোন! – উদ্যোক্তার খোঁজে\nদেশের বেকার ও অর্ধবেকারদের আত্মকর্মসংস্থানের জন্য জামানত ছাড়াই ২০ হাজার থেকে ৫ লাখ টাকা পর্যন্ত ঋণ দিচ্ছে কর্মসংস্থান ব্যাংক। ‘বঙ্গবন্ধু যুব ঋণ নীতিমালা’র আওতায় বেকার যুবক ও যুব নারীরা ৮ শতাংশ সরল সুদে এ ঋণ পাওয়ার যোগ্য। পাঁচ বছরের জন্য এ ঋণ দেওয়া হচ্ছে। তবে ঋণ পাচ্ছেন তাঁরাই, যাঁদের সরকারি, আধা সরকারি এবং স্বায়ত্তশাসিত প্রতিষ্ঠান থেকে প্রশিক্ষণ নেওয়া আছে। এ কর্মসূচি বাস্তবায়নে বাংলাদেশ ব্যাংক ৭০০ কোটি টাকা ঋণসুবিধা দিয়েছে।\nপ্রণোদনা বাস্তবায়নের অগ্রগতির চিত্র নিয়ে বৈঠক করে অর্থ মন্ত্রণালয়ের আর্থিক প্রতিষ্ঠান বিভাগ। সেখানে কর্মসংস্থান ব্যাংক জানায়, চলতি অর্থবছরের জুলাই থেকে গত ১৫ জানুয়ারি পর্যন্ত ৫৬৮ কোটি ৩১ লাখ টাকা ঋণ বিতরণ করা হয়েছে। আর ঋণ পেয়েছেন ৩৭ হাজার ৭০২ জন। গড়ে একেকজন ঋণ পেয়েছেন দেড় লাখ টাকার বেশি। মুজিব বর্ষে ঋণ দেওয়ার লক্ষ্যমাত্রা ঠিক করা হয়েছিল ২ লাখ জনকে।\n১৯৯৮ সালে গঠিত হয় কর্মসংস্থান ব্যাংক। ব্যাংকটির ৩৩টি আঞ্চলিক কার্যালয় এবং ২৪টি শাখা রয়েছে। ব্যাংকটি গঠনের উদ্দেশ্য ছিল বেকার যুবকদের অর্থনৈতিক কর্মকাণ্ডে সম্পৃক্ত করা, আত্মকর্মসংস্থান সৃষ্টি, কুটির শিল্পে বিনিয়োগে উৎসাহ দেওয়া, দারিদ্র্য বিমোচনে সহায়তা\nইত্যাদি। প্রতিষ্ঠার পর থেকে ব্যাংকটি সেই উদ্দেশ্য পূরণে ঋণও দিয়ে যাচ্ছে। তবে যে পরিমাণ ঋণের চাহিদা রয়েছে, সে পরিমাণ ঋণ দেওয়ার সক্ষমতা নেই ব্যাংকটির।\nকারা ঋণ পাবেন: ঋণ পাওয়ার জন্য একসময় অষ্টম শ্রেণি পাসকে শিক্ষাগত যোগ্যতা হিসেবে নির্ধারণ করা হয়েছিল। বর্তমানে তা পঞ্চম শ্রেণি পাসে নামিয়ে আনা হয়েছে। ঋণ আবেদনকারীকে বেকার বা অর্ধবেকার হতে হবে। বয়স হতে হবে ১৮ থেকে ৩৫ বছর।তবে বিশেষ বিবেচনায় ৪০ বছর পর্যন্ত বয়স শিথিলযোগ্য।\nজামিনদার লাগবে: প্রকল্প এলাকায় স্থায়ীভাবে বসবাসকারী এবং যাঁর বাড়িঘর ও জমিজমা আছে ও ঋণ পরিশোধে সক্ষম এমন কেউ জামিনদার হতে পারবেন। আবেদনকারীর পিতা, মাতা, স্বামী, স্ত্রী অথবা তৃতীয় কোনো ব্যক্তিও হতে পারবেন জামিনদার। একটি জেলার কোনো বাসিন্দা ওই জেলার আওতাধীন যেকোনো শাখার উদ্যোক্তার ঋণের বিপরীতে নিশ্চয়তা বা গ্যারান্টি দিতে পারবেন। জামিনদার হতে পারবেন সরকারি, আধা সরকারি ও স্বায়ত্তশাসিত প্রতিষ্ঠানে কর্মরত ব্যক্তিরাও।\nকর্মসংস্থান ব্যাংকের ব্যবস্থাপনা পরিচালক মো. তাজুল ইসলাম সম্প্রতি বলেন, ‘বঙ্গবন্ধু যুব ঋণ দিতে বাংলাদেশ ব্যাংকের পরিচালনা পর্ষদ চার মাস আগে আমাদের ৭০০ কোটি টাকা দেওয়ার প্রস্তাব অনুমোদন করেছে। এর মধ্যে ৩৫০ কোটি টাকা পাওয়া গেলেও বাকি টাকা পাওয়ার অপেক্ষায় আছি।’ তথ্যসূত্র: প্রথমআলো।


মৃত্যুর নীল স্ক্রিন 0x0000007B কিভাবে ঠিক করবেন? 11 টি পদ্ধতি ব্যবহার করে দেখুন - ব্যাকআপ টিপস\nআপনি যখন কম্পিউটারটি বুট করেন তখন স্টপ ত্রুটি 0x0000007b পূরণ করতে খুব বিরক্তিকর হয় এবং এই ত্রুটিটি প্রায়শই ব্লু স্ক্রিন অফ ডেথের সাথে থাকে। তবে ভাগ্যক্রমে, এই পোস্টটি দিয়েছিল মিনিটুল সলিউশন ত্রুটি সমাধানের জন্য একাধিক দক্ষ পদ্ধতি সংগ্রহ করেছে।\nআপনি যখন উইন্ডোজ অপারেটিং সিস্টেম ব্যবহার করেন তখন বিভিন্ন উইন্ডোজ আপডেট ত্রুটি যেমন মেটাতে খুব সাধারণ বিষয় is 0x80240017 এবং বিএসওড যেমন ছাড় পরীক্ষা করুন । তাহলে আপনি উইন্ডোজ স্টার্টআপে BSOD 0x0000007B এর সাথে দেখা করলে আপনি কী করবেন? পড়া চালিয়ে যান, এবং তারপরে আপনি কীভাবে 0x0000007B ত্রুটি ঠিক করবেন তা জানতে পারবেন।\nBSOD 0x0000007B এর কারণ কী?\nSTOP 0x0000007B ত্রুটি প্রায়শই ঘটে মৃত্যুর নীল পর্দা । তাহলে বিএসওডো 0x0000007 বি এর কারণ কী? কারণগুলি নীচে দেখানো হয়েছে:\nহারিয়ে যাওয়া বা দূষিত বুটলোডার ফাইল।\nভুল BIOS কনফিগারেশন।\nবুট সেক্টর ভাইরাস।\nদুর্গন্ধযুক্ত EFI বুটলোডার।\nহার্ড ড্রাইভ ব্যর্থতা।\nএবং এই ত্রুটিটি মাইক্রোসফ্টের উইন্ডোজ অপারেটিং সিস্টেমে যেমন উইন্ডোজ 10, উইন্ডোজ 8, উইন্ডোজ7, উইন্ডোজ ভিস্তা, উইন্ডোজ এক্সপি , উইন্ডোজ 2000, এবং উইন্ডোজ এনটি ।\nকীভাবে BSOD 0x0000007B ঠিক করবেন?\nযেহেতু স্টপ ত্রুটি 0x0000007B এর একাধিক কারণ রয়েছে তাই ত্রুটি ঠিক করার অনেকগুলি সম্ভাব্য পদ্ধতিও রয়েছে।\nপদ্ধতি 1: আপনার পিসি পুনরায় চালু করুন\nআপনি যখন স্টপ ত্রুটি কোড 0x0000007B এর মুখোমুখি হন, তখন স্ক্রিনে একটি বার্তা উপস্থিত রয়েছে: 'আপনি যদি এই প্রথমবারের মতো এই স্টপ ত্রুটি স্ক্রিনটি দেখেন তবে আপনার কম্পিউটার পুনরায় চালু করুন।' অতএব, আপনার কম্পিউটার পুনরায় চালু করা আপনাকে ত্রুটি থেকে মুক্তি পেতে সহায়তা করতে পারে।\nকখনও কখনও, 0x0000007B ত্রুটিটি কেবলমাত্র একটি ফ্লুক হতে পারে যাতে আপনার কম্পিউটারটি সঠিকভাবে বুট করতে ব্যর্থ হয়। এইভাবে, আপনি আপনার পিসিকে আপনার পিসিকে রিবুট করে সঠিকভাবে বুট করার সুযোগ দিন। তবে যদি এটি কাজ না করে তবে আপনি নিম্নলিখিত পদ্ধতিগুলি ব্যবহার করে দেখতে পারেন।\nপদ্ধতি 2: আপনার কম্পিউটারটি সর্বশেষ জ্ঞাত ভাল কনফিগারেশনে বুট করুন (উন্নত)\nআপনি যদি উইন্ডোজ7বা উইন্ডোজ ভিস্তার বিএসডি 0x0000007B এর সাথে দেখা করেন তবে আপনি আপনার কম্পিউটারকে শেষ জ্ঞাত গুড কনফিগারেশন (অ্যাডভান্সড) এ বুট করতে পারেন। টিউটোরিয়ালটি এখানে:\nপদক্ষেপ 1: আপনার কম্পিউটার পুনরায় চালু করুন এবং তারপরে প্রস্তুতকারকের লোগোটি দিয়ে পর্দার জন্য অপেক্ষা করুন।\nপদক্ষেপ 2: বারবার টিপুন এফ 8 (বা অন্য একটি বোতাম / বোতাম সংমিশ্রণ) লোগো অদৃশ্য হওয়ার সাথে সাথে।\nপদক্ষেপ 3: চয়ন করুন শেষ জ্ঞাত ভাল কনফিগারেশন (উন্নত) বিকল্প উন্নত বুট বিকল্প জানলা.\nপদক্ষেপ 4: টিপুন প্রবেশ করুন এবং প্রক্রিয়াটি সম্পূর্ণ হওয়ার জন্য অপেক্ষা করুন।\nআপনি সর্বশেষ জ্ঞাত ভাল কনফিগারেশনটিতে আপনার কম্পিউটার বুট করার পরে 0x0000007B ত্রুটিটি ঠিক করা উচিত।\nপদ্ধতি 3: একটি সম্পূর্ণ ভাইরাস স্ক্যান চালান\nআপনার কম্পিউটারটি বুট-সেক্টর ভাইরাস দ্বারা সংক্রামিত হয়ে গেলে আপনি BSOD 0x0000007B এর মুখোমুখি হতে পারেন, যাতে ত্রুটি থেকে মুক্তি পেতে আপনি আপনার কম্পিউটারে ভাইরাস স্ক্যান চালাতে পারেন। এটি কীভাবে করা যায় তার জন্য এখানে একটি দ্রুত গাইড:\nধাপ 1: আপনার কম্পিউটারকে সেফ মোডে বুট করুন এবং তারপরে আপনার তৃতীয় পক্ষের অ্যান্টিভাইরাস সফ্টওয়্যারটি চালু করুন। এবং আপনার অ্যান্টিভাইরাস সফটওয়্যারটি আপ টু ডেট রয়েছে তা নিশ্চিত করা উচিত।\nটিপ: যদি আপনার কম্পিউটারে কোনও তৃতীয় পক্ষের অ্যান্টিভাইরাস সরঞ্জাম না থাকে, তবে আপনার কম্পিউটারটি ইন্টারনেটের মাধ্যমে সেফ মোডে বুট করার পরামর্শ দেওয়া হয় যাতে আপনি অ্যান্টিভাইরাস সফ্টওয়্যারটি ডাউনলোড করতে পারেন।\nপদক্ষেপ 2: আপনার সম্পূর্ণ কম্পিউটারে একটি সম্পূর্ণ ভাইরাস স্ক্যান চালান। এবং যদি আপনার কম্পিউটারে কোনও ভাইরাস রয়েছে, তবে আপনার তৃতীয় পক্ষের অ্যান্টিভাইরাস সরঞ্জাম ব্যবহার করে সেগুলি সরিয়ে ফেলুন।\nপদক্ষেপ 3: 0x0000007B ত্রুটিটি অদৃশ্য হয়ে যায় কিনা তা পরীক্ষা করতে আপনার কম্পিউটার পুনরায় চালু করুন।\nপদ্ধতি 4: সিস্টেম ফাইল চেকার সরঞ্জামটি চালান\nকখনও কখনও, অনুপস্থিত বা দূষিত সিস্টেম ফাইলগুলি 0x0000007B ত্রুটির অপরাধী হতে পারে, অতএব, আপনি সিস্টেম ফাইল চেকার সরঞ্জামটি চালানোর কথা। টিউটোরিয়ালটি এখানে:\nপদক্ষেপ 1: আপনার কম্পিউটারকে সেফ মোডে বুট করুন। প্রকার সেমিডি মধ্যে অনুসন্ধান করুন বার এবং তারপরে ডান ক্লিক করুন কমান্ড প্রম্পট বেছে নিতে প্রশাসক হিসাবে চালান ।\nপদক্ষেপ 2: টাইপ করুন এসএফসি / স্ক্যানউ পপ আপ উইন্ডোতে এবং তারপরে টিপুন প্রবেশ করুন মূল.\nটিপ: আপনি এটি ব্যবহার করে এটিও করতে পারেন উইন্ডোজ রিকভারি ডিস্ক । অ্যাক্সেস করতে কমান্ড প্রম্পট , পথে যাও আপনার কম্পিউটার মেরামত > সমস্যা সমাধান > উন্নত বিকল্প > কমান্ড প্রম্পট ।\nপদক্ষেপ 3: 0x0000007 বি ত্রুটি চলে গেছে কিনা তা দেখতে সিস্টেম ফাইল পরীক্ষককে শেষ করুন এবং তারপরে আপনার কম্পিউটার পুনরায় চালু করুন।\nটিপ: আপনি এই পোস্টে আগ্রহী হতে পারেন - দ্রুত সমাধান করুন - এসএফসি স্ক্যানু কাজ করছে না (২ টি ক্ষেত্রে ফোকাস করুন) ।\nপদ্ধতি 5: CHKDSK সরঞ্জামটি চালান\nযদি এসএফসি সরঞ্জামটি চালানো কাজ না করে তবে ডিস্ক স্ক্যান করার জন্য আপনার বিল্ট-ইন উইন্ডোজ সিএইচকেডিস্ক সরঞ্জামটি ব্যবহার করার চেষ্টা করা উচিত। সিএইচকেডিস্ক সরঞ্জামটি চালনার নির্দেশ এখানে দেওয়া হয়েছে:\nপদক্ষেপ 1: উইন্ডোজ নিরাপদ মোডে, প্রশাসক হিসাবে কমান্ড প্রম্পট চালান।\nপদক্ষেপ 2: টাইপ করুন chkdsk c: / r উইন্ডোতে এবং তারপরে টিপুন প্রবেশ করুন মূল. (সি হ'ল ড্রাইভের চিঠি যেখানে আপনি আপনার সিস্টেমটি সংরক্ষণ করেন)।\nবিঃদ্রঃ: আপনি যদি কোনও বার্তা পেয়ে থাকেন যে এই বলে যে Chkdsk চলতে পারে না কারণ ভলিউম অন্য প্রক্রিয়া দ্বারা ব্যবহৃত হচ্ছে। কমান্ড প্রম্পট উইন্ডোতে সিস্টেমটি পুনরায় আরম্ভ হবে 'আপনি কি এই ভলিউমটি শিড করতে চান তা টাইপ করতে চান, তারপরে টাইপ করুন এবং কীবোর্ডে\nপদক্ষেপ 3: কমান্ডটি কার্যকর করতে আপনার কম্পিউটার পুনরায় চালু করুন এবং তারপরে ত্রুটিটি আবার ঘটে কিনা তা পরীক্ষা করুন।\nপদ্ধতি 6: BIOS থেকে হার্ড ডিস্ক নিয়ন্ত্রক বিকল্পটি পরিবর্তন করুন\nআপনি যদি হার্ড ড্রাইভ নিয়ামক ত্রুটির শিকার হয়ে থাকেন তবে স্টপ কোড 0x0000007B উপস্থিত হবে, সুতরাং, আপনি হার্ডডিস্ক নিয়ন্ত্রক বিকল্পটি পরিবর্তন করতে পারবেন বায়োস ।\nআপনি যদি BIOS এ প্রবেশ করতে জানেন না তবে আপনি এই পোস্টটি পড়তে পারেন - কীভাবে বিআইওএস উইন্ডোজ 10/8/7 প্রবেশ করবেন (এইচপি / আসুস / ডেল / লেনোভো, যে কোনও পিসি) ।\nবিআইওএস প্রবেশের পরে, আপনাকে এএইচসিআই মোড থেকে আইডিআর মোডে বিকল্পটি পরিবর্তন করতে হবে বা বিপরীতে।\nহার্ড ডিস্ক নিয়ামক বিকল্পটি পরিবর্তন করার পরে, 0x0000007B ত্রুটি অদৃশ্য হয়ে যাবে।\nপদ্ধতি 7: সিস্টেম পুনরুদ্ধার চালান\nযদি আপনি একটি সিস্টেম পুনরুদ্ধার পয়েন্ট তৈরি করে থাকেন তবে 0x0000007B ত্রুটি থেকে মুক্তি পেতে আপনি সিস্টেম পুনরুদ্ধার চালাতে পারেন। সিস্টেম পুনরুদ্ধার উইন্ডোজের একটি শক্তিশালী ইউটিলিটি যা আপনাকে আপনার কম্পিউটারে নির্দিষ্ট পরিবর্তনগুলি পূর্বাবস্থায় ফেরানোর এবং আগের স্বাভাবিক অবস্থায় ফিরে যেতে দেয়।\nআপনি যদি সিস্টেম পুনরুদ্ধার চালানোর জন্য বিশদ নির্দেশাবলী পেতে চান তবে এই পোস্টটি পড়ার পরামর্শ দেওয়া হচ্ছে - সিস্টেম পুনরুদ্ধার পয়েন্ট কী এবং এটি কীভাবে তৈরি করবেন? এখানে দেখুন!\n4 টি ত্রুটি সমাধান হয়েছে - সিস্টেমের পুনরুদ্ধার সফলভাবে সম্পূর্ণ হয়নি\nসিস্টেম পুনরুদ্ধারের সমস্যাটি সফলভাবে সম্পূর্ণ হয়নি তবে বিভিন্ন কারণে হতে পারে। এই নিবন্ধটি আপনাকে দেখায় যে কীভাবে উইন্ডোজ 10 পুনরুদ্ধার করা যায় তা ব্যর্থ হয়েছিল failed\nপদ্ধতি 8: এমবিআর ঠিক করুন\nযদি কোনও দূষিত মাস্টার বুট রেকর্ড থাকে তবে 0x0000007B ত্রুটিটি পূরণ করা আপনার পক্ষে সম্ভব। এমবিআর আপনি যখন কম্পিউটারটি বুট করেন এবং এমবিআর একবার ক্ষতিগ্রস্থ বা দূষিত হয়ে যায় তখন আপনার কম্পিউটারটি বিভিন্ন গুরুতর সমস্যার সম্মুখীন হতে পারে an\nসুতরাং, আপনি যদি স্টপ কোডটি পূরণ করেন তবে আপনার কী করা উচিত তা হ'ল এমবিআর ঠিক করা। তাহলে এমবিআর ঠিক করবেন কীভাবে? সাধারণ নির্দেশাবলী এখানে।\nপদক্ষেপ 1: আপনার কম্পিউটার বুট করুন উইন্ডোজ আর , এবং তারপরে নেভিগেট করুন সমস্যা সমাধান > উন্নত বিকল্প > কমান্ড প্রম্পট ।\nপদক্ষেপ 2: আপনি উইন্ডোজ 8-10 ব্যবহার করছেন যদি নিম্নলিখিত কমান্ড এক এক করে টাইপ করুন:\nআপনি এই পোস্ট থেকে বিস্তারিত তথ্য পেতে পারেন - এমবিআর উইন্ডোজ 7/8 / 8.1 / 10 মেরামত ও ঠিক করার জন্য ধাপে ধাপে গাইড ।\nপদ্ধতি 9: সিএমওএস সাফ করুন\nBIOS মেমরি সমস্যার কারণে আপনি ত্রুটি কোড 0x0000007B পূরণ করতে পারেন, সুতরাং, আপনি পারেন can সিএমওএস সাফ করুন ত্রুটি থেকে মুক্তি পেতে। এবং যদি এই পদ্ধতিটি এখনও সমস্যার সমাধান করতে না পারে তবে আপনার নিম্নলিখিত পদ্ধতিগুলি চেষ্টা করা উচিত।\nপদ্ধতি 10: রান করুন স্টার্ট-আপ / স্বয়ংক্রিয় মেরামত\nস্টপ ত্রুটি কোড 0x0000007B মোকাবেলা করতে আপনি স্টার্ট-আপ মেরামতও করতে পারেন। টিউটোরিয়ালটি এখানে:\nপদক্ষেপ 1: আপনার কম্পিউটারটি উইন্ডোজ আরে বুট করুন, ক্লিক করুন সমস্যা সমাধান এবং তারপরে ক্লিক করুন উন্নত বিকল্প ।\nপদক্ষেপ 2: উন্নত বিকল্পগুলির স্ক্রিনে ক্লিক করুন স্বয়ংক্রিয় মেরামত বা প্রারম্ভিক মেরামত ।\nপদক্ষেপ 3: প্রক্রিয়াটি শেষ হতে দিন এবং তারপরে ত্রুটিটি স্থির হয়েছে কিনা তা পরীক্ষা করতে আপনার কম্পিউটারটিকে পুনরায় বুট করুন।\n'উইন্ডোজ স্বয়ংক্রিয় মেরামত কাজ করছে না' ঠিক কিভাবে করবেন [সলভ]\nউইন্ডোজ স্বয়ংক্রিয় মেরামত কাজ করছে না! কীভাবে উইন্ডোজ সঠিকভাবে লোড হতে পারে না এবং স্বয়ংক্রিয় মেরামত আপনার পিসি মেরামত করতে পারে তা সমাধান করার জন্য এই পোস্টটি পড়ুন repair\nপদ্ধতি 11: উইন্ডোজ একটি পরিষ্কার ইনস্টলেশন সঞ্চালন\nযদি উপরের সমস্ত পদ্ধতি আপনাকে 0x0000007B ত্রুটি থেকে মুক্তি পেতে সহায়তা করতে না পারে, তবে আপনি কেবল উইন্ডোজের একটি পরিষ্কার ইনস্টলেশন করার চেষ্টা করতে পারেন। তবে আপনার জানা উচিত যে আপনি যদি এই পদ্ধতিটি সম্পাদন করেন তবে আপনার কম্পিউটারে আপনার সিস্টেম সম্পর্কিত সমস্ত ফাইল, ফোল্ডার এবং সেটিংস হারাবেন।\nঅতএব, আপনি এই পদ্ধতিটি গ্রহণ করার আগে আপনার গুরুত্বপূর্ণ ডেটা ব্যাক আপ করা খুব দরকার।\nআপনার গুরুত্বপূর্ণ ফাইলগুলি ব্যাক আপ করুন\nকীভাবে দ্রুত এবং নিরাপদে ডেটা ব্যাক আপ করবেন? এটি করার জন্য আপনার মিনিটুল শ্যাডোমেকার ব্যবহার করা উচিত। এটি কার্যকর এবং পেশাদার একটি টুকরা ব্যাকআপ এবং সফ্টওয়্যার পুনরুদ্ধার ।\nমিনিটুল শ্যাডোমেকার ফাইল এবং ফোল্ডার, ডিস্ক এবং পার্টিশন এবং এমনকি সিস্টেমকে বিভিন্ন স্থানে ব্যাক আপ করতে সক্ষম। এবং এটি ব্যবহার করে ব্যাকআপ ইমেজ ফাইলগুলি পুনরুদ্ধার করা সহজ পুনরুদ্ধার করুন বৈশিষ্ট্য\nছাড়াও ব্যাকআপ বৈশিষ্ট্য, সুসংগত আপনি চাইলে বৈশিষ্ট্যটিও খুব সুবিধাজনক ফাইল এবং ফোল্ডারগুলি সিঙ্ক করুন বিভিন্ন জায়গায়। এবং ক্লোন ডিস্ক আপনাকে সাহায্য করতে পারে একটি বুটেবল বাইরের হার্ড ড্রাইভ তৈরি করুন । আরও কী, এই সফ্টওয়্যারটি 30 দিনের মধ্যে আপনাকে এটি নিখরচায় চেষ্টা করার অনুমতি দেয়, তবে আপনি কেন এটি ডাউনলোড করে চেষ্টা করে দেখছেন না?\nআপনার ডেটা ব্যাক আপ করার পদক্ষেপ এখানে:\nপদক্ষেপ 1: MiniTool শ্যাডোমেকার ইনস্টল এবং চালু করুন, তারপরে ক্লিক করুন বিচার রাখুন অন্য একটি সাধারণ কম্পিউটারে।\nপদক্ষেপ 2: চয়ন করুন সংযোগ করুন অধীনে এই কম্পিউটার প্রধান ইন্টারফেস প্রবেশ করতে।\nপদক্ষেপ 3: যান সরঞ্জাম পৃষ্ঠা এবং তারপরে ক্লিক করুন মিডিয়া নির্মাতা প্রতি বুটযোগ্য মিডিয়া তৈরি করুন ।\nপদক্ষেপ 4: আপনার কম্পিউটার চালু করতে বুটযোগ্য মিডিয়াটি ব্যবহার করুন এবং তারপরে যান ব্যাকআপ পৃষ্ঠা\nপদক্ষেপ 5: ক্লিক করুন উৎস এবং তারপরে নির্বাচন করুন ফোল্ডার এবং ফাইল । আপনার প্রয়োজনীয় সমস্ত ফাইল এবং ফোল্ডারগুলি পরীক্ষা করুন এবং তারপরে ক্লিক করুন ঠিক আছে ।\nপদক্ষেপ 6: ক্লিক করুন গন্তব্য এবং তারপরে ব্যাকআপ চিত্রটি সংরক্ষণ করতে গন্তব্য হিসাবে বাহ্যিক হার্ড ড্রাইভটি চয়ন করুন। ক্লিক ঠিক আছে পরিবর্তনগুলি সংরক্ষণ করতে।\nবিঃদ্রঃ: আপনি আপনার ব্যাকআপ চিত্রটি চারটি পৃথক স্থানে সংরক্ষণ করতে পারেন: প্রশাসক , গ্রন্থাগারসমূহ , কম্পিউটার , এবং ভাগ করা ।\nপদক্ষেপ 7: আপনি ব্যাকআপ উত্স এবং গন্তব্য চয়ন করার পরে, ক্লিক করুন এখনি ব্যাকআপ করে নিন ফাইল এবং ফোল্ডারগুলির ব্যাকআপ নেওয়া শুরু করতে। আপনার উপর কাজটি শুরু করা দরকার পরিচালনা করুন আপনি ক্লিক করুন পৃষ্ঠা পরে ব্যাক আপ ।\nপদক্ষেপ 8: ফাইল এবং ফোল্ডারগুলির ব্যাক আপ শেষ করার জন্য মিনিটুল শ্যাডোমেকারের জন্য অপেক্ষা করুন।\nআপনার সিস্টেম পুনরায় ইনস্টল করুন\nআপনার কম্পিউটারে সমস্ত গুরুত্বপূর্ণ ডেটা ব্যাক আপ করার পরে, আপনি নিজের অপারেটিং সিস্টেমটি পুনরায় ইনস্টল করার চেষ্টা করতে পারেন। এটি করার জন্য নীচের নির্দেশাবলী অনুসরণ করুন:\nপদক্ষেপ 1: ডাউনলোড করুন মিডিয়া তৈরির সরঞ্জাম কমপক্ষে 8 গিগাবাইট স্টোরেজ স্পেস সহ একটি ইউএসবি ফ্ল্যাশ ড্রাইভে মাইক্রোসফ্ট থেকে এবং তারপরে এই সরঞ্জামটি ব্যবহার করে একটি ইউএসবি বুটেবল ড্রাইভ তৈরি করুন।\nপদক্ষেপ 2: আপনার কম্পিউটারে ইউএসবি বুটেবল ড্রাইভ প্রবেশ করুন এবং তারপরে ইউএসবি থেকে আপনার কম্পিউটারটি বুট করুন (বুটের ক্রম পরিবর্তন করুন)।\nপদক্ষেপ 3: ক্লিক করুন এখন ইন্সটল করুন এবং তারপরে একটি পরিষ্কার ইনস্টলেশন সম্পাদনের জন্য অনস্ক্রিন নির্দেশাবলী অনুসরণ করুন।\nআপনি এই পোস্টটি পড়তে পারেন - নতুন হার্ড ড্রাইভে উইন্ডোজ 10 কীভাবে ইনস্টল করবেন (ছবি সহ) বিস্তারিত নির্দেশাবলী পেতে।\nআপনি আপনার সিস্টেম পুনরায় ইনস্টল করার পরে, 0x0000007B অদৃশ্য হয়ে যাওয়া উচিত ছিল।\nউইন্ডোজ 10 অ্যাক্টিভেশন ত্রুটি 0xC004C003 ঠিক করার4টি পদ্ধতি [মিনিটুল নিউজ]\nউইন্ডোজ স্বয়ংক্রিয় মেরামতের কালো পর্দা\nআমি যখন গেম খেলি তখন কেন আমার কম্পিউটার পিছিয়ে যায়\nআমার কি সিস্টেম সংরক্ষিত পার্টিশন দরকার?\nডেস্কটপ আইকনগুলি উইন্ডোজ 10 পুনরায় সাজানো রাখে\nউইন্ডোজ মাউস কার্সার সহ 10 টি বুট কালো স্ক্রিনে\nআমাকে প্রতিবার গুগলে কেন সাইন ইন করতে হবে?


৬. নারী-পুরুষের অবাধ মেলামেশা এবং গোপনে সহাবস্থান:\nনারী-পুরুষের অবাধ মেলামেশা অন্তরের বিক্ষিপ্ততা এবং যৌন উত্তেজনাকে বৃদ্ধি করার একটি বিরাট মাধ্যম। কারণ, কোনো পুরুষ অন্য কোনো নারীর সাথে অবাধ মেলামেশার সুযোগ পেলেই তো সে তাকে ধীরে ধীরে নিজের প্রতি আকর্ষণ করার সুযোগ পায়। তেমনিভাবে কোনো নারী অন্য কোনো পুরুষের সাথে অবাধ মেলামেশার সুযোগ পেলেই তো সে তাকে ধীরে ধীরে নিজের প্রতি আকর্ষণ করার সুযোগ পায়। অন্যথায় নয়। আর তখনই উভয়ের মধ্যে পরস্পর গোপনে মিলনের চিন্তা আসে এবং তখনই ব্যভিচার সংঘটিত হয়।\nআল্লামা ইবনুল-কাইয়্যেম রহ. বলেন, এতে কোনো সন্দেহ নেই যে, নারী-পুরুষের অবাধ মেলামেশাই সকল বিপদ ও অঘটনের মূল। এরই কারণে আল্লাহ তা‘আলার পক্ষ থেকে মানুষের ওপর ব্যাপক শাস্তি নেমে আসে এবং এরই কারণে দুনিয়াতে ব্যক্তি ও সমষ্টিগত ফ্যাসাদ সৃষ্টি হয়।\nআর পোপনে নারী-পুরুষের সহাবস্থান তো ব্যভিচারের প্রতি কয়েক ধাপ এগিয়ে যাওয়া বৈ কি?\n«لاَ يَخْلُوَنَّ رَجُلٌ بِامْرَأَةٍ إِلاَّ كَانَ ثَالِثَهُمَا الشَّيْطَانُ»\n“কোনো পুরুষ অন্য কোনো মহিলার সাথে একান্তে মিলিত হলে শয়তান হয় তাদের তৃতীয় জন”।\n তিরমিযী, হাদীস নং ১১৭১


প্রথম পাতা ২১ জানুয়ারি ২০১৯, সোমবার | সর্বশেষ আপডেট: ২:৫১\nআইন অনুযায়ী এমপি হতে পারছেন না তৃতীয় লিঙ্গের কেউ। প্রচলিত ভাষায় হিজড়া হিসেবে পরিচিত জনগোষ্ঠীর কাউকে এমপি করতে চাইলে জাতীয় সংসদ (সংরক্ষিত মহিলা আসন) নির্বাচন আইন পরিবর্তন করতে হবে। কারণ সংরক্ষিত মহিলা আসনের সংসদ সদস্য নির্বাচনে প্রার্থীর যোগ্যতা ও অযোগ্যতায় বলা হয়েছে, ‘সংসদ সদস্য হিসেবে নির্বাচিত হওয়ার এবং সংসদ সদস্য থাকার জন্য সংবিধানের ৬৬ অনুচ্ছেদে উল্লিখিত যোগ্যতাসম্পন্ন যেকোনো মহিলা সংরক্ষিত মহিলা আসনে প্রার্থী হওয়ার যোগ্য হবেন’। তাই হিজড়াদের কাউকে এমপি করতে চাইলে তাদের সংশ্লিষ্ট ধারায় যুক্ত করতে হবে। এর আগে ২০১৩ সালের নভেম্বরে মন্ত্রিসভা বৈঠকে হিজড়াদের লিঙ্গ পরিচয়কে সরকার রাষ্ট্রীয় স্বীকৃতি দেয়। ১১ই নভেম্বর এ সংক্রান্ত একটি নীতিমালা মন্ত্রিসভা বৈঠকে অনুমোদন করে জানানো হয়, সরকারি নথিপত্র ও পাসপোর্টে তাদের লিঙ্গ পরিচয় ‘হিজড়া’ হিসেবে উল্লেখ করা হবে।\nশিক্ষা, চিকিৎসা ও আবাসনসহ বিভিন্ন ক্ষেত্রে বৈষম্য ঘোচাতে এই স্বীকৃতি কার্যকর হবে। এ সিদ্ধান্তের ফলে তথ্য সংগ্রহের সময় ব্যক্তির লিঙ্গ পরিচয় হিসেবে ‘নারী’ ও পুরুষের পাশাপাশি ‘হিজড়া’ হিসেবে চিহ্নিত করতে হবে। পাসপোর্টে তাদের লিঙ্গ পরিচয় হবে ‘হিজড়া’।\nএদিকে একাদশ জাতীয় সংসদে সংরক্ষিত মহিলা আসনে নির্বাচনের জন্য মনোনয়ন ফরম কিনেছেন তৃতীয় লিঙ্গের তিনজন প্রতিনিধি। তাদের যেকোনো একজন এমপি হয়ে নিজেদের অধিকার আদায়ের পাশাপাশি সাধারণ মানুষের সেবা করতে চান। গত বৃহস্পতিবার দুপুরে ধানমণ্ডিস্থ আওয়ামী লীগ সভাপতির রাজনৈতিক কার্যালয়ে ফরম জমা দেয়ার সময় এমনটি জানিয়ে নাদিরা খানম হিজড়া বলেন, প্রধানমন্ত্রী আমাদের প্রতিশ্রুতি দিয়েছেন এবং ফরম কিনতে বলেছেন।\nআমাদের যেকোনো একজনকে এমপি করা হবে। ৮টি বিভাগ থেকে আমাদের ৮ জনের ফরম কেনার কথা ছিল। কিন্তু সমঝোতার মাধ্যমে তিনজন হিজড়া ফরম তুলে জমা দিয়েছেন। এদের মধ্যে নাদিরা রংপুর, আরিফা ইয়াসমিন ময়ূরী ময়মনসিংহ ও ফাল্‌গুনী চট্টগ্রাম থেকে মনোনয়নপত্র জমা দিয়েছেন। নাদিরা বলেন, আমরা ভিক্ষাবৃত্তি করতে চাই না, আমরা এ দেশের অন্য দশজন মানুষের মতো কাজ করে ও চাকরি করে জীবিকা নির্বাহ করতে চাই। প্রধানমন্ত্রী শেখ হাসিনা আমাদের ভোটাধিকার দিয়েছেন, অধিকারও দেবেন। হিজড়ারা সংরক্ষিত নারী আসনের এমপি হতে পারবেন কি?- এমন প্রশ্নের জবাবে বিশিষ্ট আইনজীবী ড. শাহদীন মালিক মানবজমিনকে বলেন, হিজড়াদের সংরক্ষিত নারী আসনে এমপি হওয়ার ইস্যুটি নতুন। তবে আইন তো আসলে সায়েন্স নয়।\nএর বেশি কিছু মন্তব্য করতে পারবো না। ট্রান্সপারেন্সি ইন্টারন্যাশনাল বাংলাদেশ (টিআইবি)-এর নির্বাহী পরিচালক ড. ইফতেখারুজ্জামান বলেন, আইন অনুযায়ী হিজড়াদের সংরক্ষিত নারী আসনে এমপি হওয়ার সুযোগ নেই। তবে সমাজের পিছিয়ে পড়া জনগোষ্ঠী হিসেবে তাদের বিষয়টি বিবেচনা করা উচিত। আমাদের পার্শ্ববর্তী কয়েকটি দেশ তাদেরকে বেশ মর্যাদার সঙ্গে দেখছে। এদিকে কয়েক দিন আগে হিজড়া সম্প্রদায়ের নেতা ময়ূরী প্রধানমন্ত্রী শেখ হাসিনার সঙ্গে সাক্ষাৎ করেন। ওই প্রতিনিধিদলে ছিলেন এমন হিজড়াদের দাবি, প্রধানমন্ত্রী আমাদের আশ্বাস দিয়েছেন এবার সংসদে হিজড়াদের প্রতিনিধি থাকবে। সংশ্লিষ্ট সূত্রে জানা গেছে, জাতীয় সংসদের ৩৫০ আসনের মধ্যে ৫০টি আসন নারীদের জন্য সংরক্ষিত। এবার ২৯৯ আসনে সরাসরি ভোট হলেও সংরক্ষিত আসন বণ্টন হয় ভোটে জয়ী দলগুলোর আসন সংখ্যার অনুপাতে। আনুপাতিক প্রতিনিধিত্ব পদ্ধতিতে এবার আওয়ামী লীগ ৪৩টি, জাতীয় পার্টি ৪টি, বিএনপি ১টি, ওয়ার্কার্স পার্টি ১টি ও স্বতন্ত্র প্রার্থীরা জোটভুক্ত হয়ে ১টি সংরক্ষিত আসন পেতে পারেন।


নয়ন আহমেদ : আপন শব্দভূবনে যিনি তুলনাহীন – Muktobuli | মুক্তবুলি\nমে ১১, ২০২০ admin\nনয়ন আহমেদ : আপন শব্দভূবনে যিনি তুলনাহীন\nনয়ন আহমেদ। নব্বই দশকের প্রতিশ্রুতিশীল একজন খাঁটি কবি। জম্ম ঝালকাঠি জেলায়। পেশা অধ্যাপনা, তবে তাঁর নেশা এবং ধ্যান-জ্ঞান সবই কবিতা কেন্দ্রিক। অন্যভাবে আমরা বলতে পারি কাব্যচর্চা তাঁর পেশার বড় একটি অংশও বটে। তাঁর কাব্যের পরতে পরতে লেগে আছে কোরআনিক পরিভাষা; যেমন- আয়াত, সেজদা, রুকু, মুসা, মোহাম্মদ প্রভৃতি। বিষয় নির্বাচনে তাঁর অবস্থান বহুমুখী। ভাবের গভীরতা এবং বর্ণনাভঙ্গির চমৎকারিত্বে তিনি পাঠককূলকে মুগ্ধ করতে সক্ষম হয়েছেন। উপস্থাপনের পারঙ্গমতা তাঁকে অনন্য মহিমায় সমুদ্ভাসিত করেছে। আত্মপ্রত্যয়ী, বিশ্বাসে অনড়, লক্ষ্যে অটুট এক কবির নাম নয়ন আহমেদ। তাঁর কাব্য মৌলচেতনা- নিজস্ব বাগবিধি সম্পন্ন। কৃষক যেমন সবটুকু সামর্থ উজাড় করে দিয়ে মাঠে ফসল ফলান, নয়ন আহমেদ তেমনি নিজস্ব কাব্য বীজ উপ্ত করেছেন হৃদয়ে; যার নমুনা হচ্ছে ২০০৯ সালে প্রকাশিত তাঁর কাব্যগ্রন্থ ‘আমার বিবাহিত শব্দরা’।\nশব্দকে তিনি বিয়ে করেছেন, মানে আপন করে নিয়েছেন। শব্দ নিয়েই তাঁর ঘর গেরস্থালি। কোরআনের চেতনাকে ধারন করে, ইতিহাসকে অবলম্বন করে, মিথ ও দর্শনের বর্ননা উপস্থাপন করে তিনি তাঁর কাব্য সাজিয়েছেন। গ্রন্থের নামকরণে যেমন অভিনবত্ব রয়েছে, তেমনি আদুরে শব্দ চয়নে তিনি বুনন করেছেন কাব্যের চাদর। সে চাদরে তাঁকে বেশ ভালই মানিয়েছে, হয়েছে যুৎসই । সোনায় সোহাগা বললেও অত্যুক্তি হবেনা।\nনয়ন আহমেদের কাব্যে কুরআন-হাদিসের প্রতিধ্বনি বেজে ওঠে বিশ্বাসী চেতনায় । মানুষের আদি অবস্থান, পৃথিবীতে তাঁর আগমন, খাদিজা-মুহম্মদের সম্পর্ক প্রভৃতি বিষয়কে তিনি তার কাব্যে তুলে এনেছেন শিল্পীত বর্ননায়। যেমন: ‘আমি খাদিজার মুহম্মদের মতো তাকবিরে তাহরিমা বলি, প্রিয়তমা’ (সঙ্গি)। কবিতায় আত্নকথন কিংবা ব্যক্তিগত কড়চাও এসেছে অবলীলাক্রমে। তাঁর কবিতার অন্যতম বৈশিষ্ট্য হলো নিজস্ব বাগবিধি ও যৌগিক শব্দের প্রয়োগ। যেমন: প্রশংসার ফ্রিজ, সূর্যের পাঞ্জাবি, স্মৃতিজ ভেষজ, কামরাঙা রোদ, বয়স্ক শয্যা, ঝনঝন করা হতাশা, নির্বাচিত অনুতাপগুচ্ছ, আলোর তবারক, বেয়াদব বিস্ময়, প্যাকেটজাত আরাধনা, সাদাভাত সকাল, দোল খাওয়া ক্রুদ্ধতা, খোঁপা করা পৃথিবী, প্রহরারত ক্রোধ, গোলাভরা কলরব, বাতাসের সমুদ্র, সেলাই করা অন্ধকার, সবুজ লবন, ফরশা কামনা প্রভৃতি। শব্দের নিজস্ব ভূবন তৈরিতে প্রয়াস বিশেষভাবে লক্ষনীয়।\n‘এসব ভালোনা’ এবং ‘মানুষ’ কতিায় এর প্রমাণ মেলে; কিংবা তাঁর উক্তি ‘আমি দুনিয়াকে আলু ভর্তার মতো স্বাদযুক্ত করে দেব’ ‘নক্ষত্রের সাথে মুসাহাফা’ প্রভৃতি।\nতার কবিতায় অবলীলাক্রমে এসেছে আঞ্চলিক ভাষার ব্যবহার। এছাড়াও বিশ্বায়নের চিত্রও তার কবিতায় এসেছে স্যাটায়ার্ড ভায়ায়, যেমন – কিন্ডার গার্টেন পড়ূয়া বাচ্চাটি যাচ্ছে দ্যাখো/ আহ! সে নুজ্ব্য হয়ে আছে বইয়ের ভারে বেকে আছে মেরুদন্ড/ না না ! বাচ্চাটি নয় / বেদনা ও অপমানের ভারে জর্জরিত তৃতীয় বিশ্ব’\nস্বাভাবিকভাবেই তাঁর কবিতায় এসেছে প্রেমের অনুসঙ্গ। যেমন সভ্যতা কবিতায় এসেছে- ‘তোমার সুন্দর করে শাড়ি পরা দেখে আমি একটি উজ্জ্বল শান্তি প্রস্তাব রচনা করতে পারি’। সভ্যতার বিবরণ দিয়েছেন দুটি পাখির জীবনাচরন দিয়ে। বানানের ক্ষেত্রে তার রয়েছে নিজস্বতা। উপমার ক্ষেত্রেও রয়েছে অভিনবত্ব। যেমন: ‘প্রভাতের মতো দেবর ননদ’, ‘রৌদ্রের মত পাঠ’ ‘বর্ণময় যৌথ আলো’ ‘আগুনের কনিষ্ঠ বাচ্চা’ ‘আঁধারের উর্বর বীজ’ ‘দোচালা ঘরের মত জিজ্ঞাসা’।\nপ্রিয় দেশ নিয়ে রয়েছে তাঁর গভীর মমত্ববোধ। তাঁর কবিতায় রয়েছে নবতর সৃষ্টি। যেমন: ‘বিক্রি হচ্ছে রোদ, বিক্রি হচ্ছে ক্রোধ’ (বিকল্প), গার্মেন্টস এর কাটিং মাস্টারের মতো টুকরো টুকরো করি মানবতা’ (গুজরাট)। সুতীক্ষ্ণ সমালোচনা রয়েছে তাঁর কবিতায়- ‘চতুর বুশের মত জিহ্বা নড়ে তোমার’ (ডামি)। অর্থনীতি-১, অর্থনীতি-২ কবিতায় বাংলাদেশের অর্থনৈতিক দৈন্যতা প্রতিফলিত হয়েছে। ফখরুদ্দিনের সই করা পাঁচ কিংবা দশ টাকার নোটে সুন্দর দৃশ্য রয়েছে কিন্তু এর বাস্তবতা নেই। অভিনব ভঙ্গিতে হয়েছে প্রকৃতির বন্দনা (ষোড়শী মেঘের ওলান)। ‘রান্না’ নয়ন আহমেদের একটি অসাধারন কবিতা। এতে তিনি ব্যবহার করেছেন- নি:শ্বাসের চচ্চরি, ক্রোধের তরবারী, পুষ্টিকর দ্রোহ, মানবতার বড়া, সবশেষে কবিতার রান্না করা তরকারীর নাম দিয়েছেন ‘ইতিহাসের সালুন’। তাঁর আরেকটি ঐতিহাসিক কবিতা মিনামাটা। গ্রন্থশেষে তিনি নতুন পৃথিবী গড়ার জন্য জওয়ানদের আহ্বান জানিয়েছেন। বলেছেন- ‘তাহলে কে পড়তে জানো ——- বোমার বিরুদ্ধে ঘাস ও গুল্মের মতোন সজীবতা’ কে পড়তে জানো কে?\nঅসাধারণ এ কাব্যগ্রন্থটি প্রকাশ করেছে শেকড় সাহিত্য সংসদ, বরিশাল। প্রচ্ছদ একেছেন চারু পিন্টু। গ্রন্থটির মূল্য ৬০ টাকা। বইটির বহুল প্রচার কামনা করছি।\nআযাদ আলাউদ্দীন, বরিশাল ব্যুরো চিফ, দৈনিক নয়া দিগন্ত ০১৭১২-১৮৯৩৩৮\nPost Views: ১,০০৪\nবুক রিভিউ সাহিত্য\nআমার বিবাহিত শব্দরাআযাদ আলাউদ্দীননয়ন আহমেদবুক রিভিউ\nPrevious Post:রিপোর্টারের ডায়েরি: চোখের জলে ভেজা ঈদ\nNext Post:কবিতা: পথিক\nজাদুঘর- ইতিহাস, ঐতিহ্য ও সংস্কৃতির বাহক (১৭,৩৬২)\nভাষা শিক্ষা : শুদ্ধ বানান ও সুন্দর উপস্থাপন কৌশল (৯,২৩৪)\nআমরা ‘সাংবাদিক’ না ‘রিপোর্টার’? (৮,৩৭৪)\nকুকরি-মুকরি ও তাড়ুয়া দ্বীপের প্রাকৃতিক সৌন্দর্য (৭,২৮৪)


সরদার আবদুর রহমান – নতুন ঢাকা ডাইজেস্ট\nAuthor: সরদার আবদুর রহমান\nসংসদ নির্বাচনে দেশ-জাতি কী পেলো?\nby সরদার আবদুর রহমান • January 19, 2014 • Comments Off on সংসদ নির্বাচনে দেশ-জাতি কী পেলো?\nপ্রহসনের বিশ্বরেকর্ডধারী, চরম বিতর্কিত, দেশের সংখ্যাগরিষ্ঠ মানুষের মতের বিরুদ্ধে এবং দেশ-বিদেশে প্রবল নিন্দা কুড়ানো একটি নির্বাচন অনুষ্ঠানের মাধ্যমে দেশ-জাতি কী পেলো- এই প্রশ্নের উত্তর পেতে হাবুডুবু খাচ্ছে পুরো জাতি। একতরফা নির্বাচন করতে সরকার কার্যত এক পোড়ামাটি নীতি গ্রহণ করে। মহাজোটের এমন নজিরবিহীন কর্মকাণ্ডে জনমনে চরম বিস্ময় ও ক্ষোভের সৃষ্টি হয়েছে। যে কোন আড্ডায়-জটলায় সর্বস্তরের মানুষের ভেতরে একই আলোচনা- নির্বাচনের নামে কেবল ‘শঠতা ও অনৈতিকতা’র অনুশীলন হলো মাত্র। আর গত দু’যুগে তিল তিল করে গড়ে তোলা গণতান্ত্রিক প্রক্রিয়ার অপমৃত্যু ঘটানো হলো…


দুধ খেলে গ্যাস্ট্রিক বাড়ে বা হজমে সমস্যা হয়? দেখুন করনীয় - Tips & News\nদুধ খেলে গ্যাস্ট্রিক বাড়ে বা হজমে সমস্যা হয়? দেখুন করনীয়\nদুধ খেলে গ্যাস্ট্রিক বাড়ে। দুধে বদহজম হয়। উচ্চ রক্তচাপ ও ডায়াবেটিসের রোগীদের দুধ খাওয়া নিষেধ—এ রকম নানা কারণে আমরা দুধকে দায়ী করি। আসলে দুধ আমিষ ও ক্যালসিয়ামের চমৎকার উৎস।\nআর দুধ খেলে রক্তচাপ বা রক্তে শর্করা বাড়ে—এটা মোটেও ঠিক নয়। কিন্তু বদহজম? হ্যাঁ, বদহজমের ভয়ে অনেক চিকিৎসকও অনেক সময় রোগীকে দুধ খেতে নিরুৎসাহিত করেন। আসলেই কি দুধ হজমে সমস্যা করে?\nসমস্যার নাম ল্যাকটোজ ইনটলারেন্স\nআমাদের ক্ষুদ্রান্ত্র থেকে নিঃসৃত হয় ল্যাকটেজ নামের এনজাইম বা উৎসেচক, যা দুধ বা দুগ্ধজাত খাবার বিপাকে সাহায্য করে। কোনো কোনো রোগ যেমন ইনফ্লামেটেরি বাউয়েল ডিজিজ, সিলিয়াক ডিজিজ ইত্যাদিতে ল্যাকটেজ এনজাইমের ঘাটতি বা অকার্যকারিতা হতে পারে। ফলে এসব রোগীর দুধ বা দুগ্ধজাত খাবার সহজে হজম হয় না। দুধে আছে ল্যাকটোজ, আর তা হজমে সমস্যা হলে তাকে বলা হয় ল্যাকটোজ ইনটলারেন্স। কারও কারও বংশগতভাবে এ সমস্যা থাকতে পারে।\nকীভাবে বুঝবেন, দুধ-অসহনীয়তা?\nল্যাকটোজসমৃদ্ধ খাবার মানে দুধ বা দুগ্ধজাত খাবার গ্রহণের ৩০ মিনিট থেকে দুই ঘণ্টার মধ্যে লক্ষণগুলো প্রকাশ পেতে থাকে। যেমন বমি ভাব, পেটের ভেতর অস্বস্তি, কামড়ানো, পেট ফাঁপা বা গ্যাস, ডায়রিয়া ইত্যাদি। এই লক্ষণগুলো ভিন্ন ভিন্ন মাত্রায় প্রকাশ পেতে পারে। জেনে রাখুন, ল্যাকটোজসমৃদ্ধ খাবার হচ্ছে দুধ বা আইসক্রিম, মাখন, পনির, পুডিং, কাস্টার্ড, দই, ফিরনি-পায়েস ইত্যাদি।\nযদি থাকে দুধ-অসহনীয়তা\nরোগের ইতিহাস বা উপসর্গ বিচারে চিকিৎসক যদি ভাবেন যে রোগীর ল্যাকটোজ অসহনীয়তা আছে, তবে নির্দিষ্ট সময়ের জন্য দুধ বা দুগ্ধজাত খাবার গ্রহণে বিরতি নিতে বলতে পারেন। ল্যাকটোজ পরিহারই এর মূল চিকিৎসা। রোগীকে জানতে হবে, কোন কোন খাবারে কী মাত্রায় ল্যাকটোজ রয়েছে এবং তা এড়িয়ে চলা শিখতে হবে। কম মাত্রার ল্যাকটোজসমৃদ্ধ খাবার যেমন কুকিজ, বিস্কুট, পাউরুটি, প্যানকেক, মার্জারিন ইত্যাদি অল্প অল্প করে চেষ্টা করতে পারেন।\nখাদ্যতালিকা থেকে দুধ একেবারে বাদ দেওয়ার আগে অবশ্যই নিশ্চিত হয়ে নিন, আসলেই আপনার ল্যাকটোজ অসহনীয়তা আছে কি না। হয়তো এ মুহূর্তে যা হচ্ছে তা নিতান্তই সাময়িক।


Sheikh Hasina stands by minority community in Bangladesh | Sangbad Pratidin\nPublished by: Monishankar Choudhury | Posted: October 20, 2021 2:20 pm| Updated: October 20, 2021 2:20 pm\nহাসিনা ভয় পাননি। তিনি প্রমাণ করেছেন তাঁর শক্তি। এবারও ঘটনার পর তিনি যে পদক্ষেপ নিয়েছেন, তাতে প্রমাণিত কবজির জোর। মৌলবাদীদের হুঁশিয়ারি দিয়ে তিনি হিন্দুদের বলেছেন, ‘আমি আপনাদের আবারও অনুরোধ করব, আপনারা কখনওই নিজেদের সংখ্যালঘু ভাববেন না। সংখ্যালঘু নয়, আপনাদের আপনজন বলেই মানি। আপনারা দেশের নাগরিক।’ লিখছেন কিংশুক প্রামাণিক\nবাংলাদেশের মাটিতে কোনও হিন্দু ছেলে বজরংবলির কাছে কোরান রেখে গিয়েছিলেন- এমন আষাঢ়ে গল্প বিশ্বাসযোগ্য নয়। পরিকল্পিতভাবে দাঙ্গা ছড়াতে সে-দেশের মৌলবাদীরা এই কাণ্ড ঘটিয়েছিল, তা বুঝতে বোদ্ধা হওয়ার দরকার নেই। এটা পাকা মাথার প্ল্যান। যার খবর হয়তো বাংলাদেশের গোয়েন্দারাও জানতেন না।\nসাম্প্রদায়িক বিদ্বেষ ছড়ানোর কৌশল বদলে গিয়েছে। রাতের অন্ধকারে মন্দিরের দরজায় গরুর মাংস ফেলে দাও। হিন্দু দেবদেবীর মূর্তির মুখে লাথি মারার ছবি সাজিয়ে-গুছিয়ে সোশ্যাল মিডিয়ায় দিয়ে দাও। বীর হনুমানের হাতে রাখো কোরান। অথবা মসজিদের সামনে এমন কিছু করো, যাতে সেই সম্প্রদায়ের মানুষ খেপে ওঠে।\nএই কৌশল ওপারের মৌলবাদীরা যেমন রপ্ত করেছে, তেমন এপারেও সক্রিয় কিছু শক্তি। এদের অস্ত্র ফেসবুক, হোয়াটসঅ্যাপ। যার মাধ্যমে মুহূর্তে বিষ ছড়িয়ে দেওয়া যায়। যাতে ঘটনার অভিঘাত হয় সুদূরপ্রসারী। আজকাল প্রযুক্তির খেলায় তিলকে তাল করা খুব সোজা। রোষের আগুনে ঘৃতাহুতি দেয় ফেক ভিডিও, মিথ্যা ছবি। সবটা বোঝার আগেই আগুনে পুড়ে মরে সমাজ।\n[আরও পড়ুন: পশ্চিমবঙ্গের জন্য কেন মঙ্গলজনক দুর্গোৎসবের অর্থনীতি?]\n“একই বৃন্তে দু’টি কুসুম”- বলেছিলেন নজরুল। রবীন্দ্রনাথ লিখেছিলেন রহমত আর মিনির উপাখ্যান। কিন্তু হিন্দুর সঙ্গে মুসলমানের ভালবাসা সোনার পাথরবাটি রয়ে গেল। প্রায় আটশো বছর ধরে এই সংঘাত চলছেই। গা-ঘেঁষাঘেঁষি করে বাস করেও দুই ধর্মে বনিবনা হল না। ভারত ভেঙে তৈরি হয়ে গেল তিন-তিনটে দেশ। বিভেদের সমাধান হল না।\nউপমহাদেশে দেশভাগ এক মর্মান্তিক যন্ত্রণার নাম। কাঁটাতারের বেড়ার ভবিতব্য মেনে উদ্বাস্তু হয়েছিলেন কোটি কোটি মানুষ। ভিটেমাটি হারিয়ে শুরু হয়েছিল সহায়-সম্বলহীন আধপেটাদের বাঁচার মিছিল। লক্ষ লক্ষ একর জমি, সম্পত্তি, অর্থ, ঐশ্বর্য বেহাত, লুঠ। রাজা মুহূর্তে ফকির। শত শত লাশের স্তূপ দেখেও ধর্মান্ধদের চোখে জল আসেনি। ভিটে হারানো, সংসার হারানো, আশ্রয় হারানোর কষ্ট সবাই বোঝে না। যাদের জীবনে সেই কালো রাতের অভিশাপ নেমে আসে, তারাই জানে, দাঙ্গার ক্ষত কতটা ভয়াবহ।\nযুগে যুগে দাঙ্গার কার্যকারণ বদলেছে। আগে ধর্মের নামে, ধর্মান্তরকরণের নামে দাঙ্গা হত। একটা সময় এল, যখন সম্পত্তির দখল নেওয়ার জন্য দাঙ্গা হতে শুরু করল। এখন দাঙ্গা হয় রাজনীতির জন্য। আরও সোজা ভাষায় বললে, সমাজকে হিন্দু-মুসলমানে ভাগ করে ক্ষমতার কুর্সি দখলের জন্য। ভারতে হয়, পাকিস্তানে হয়, বাংলাদেশে হয়।\nভোটের জন্য বিভাজন আরও বেশি হয়। এই যে বাংলাদেশ নিয়ে এত উগ্র মিছিল হচ্ছে এপার বাংলায়, কেন হচ্ছে? সব কি প্রকৃত প্রতিবাদের মিছিল? ওপারের হিন্দুদের সুরক্ষার জন্য মিছিল? একদম না। এক শ্রেণির উদ্দেশ্য, ওদিকের অশান্তিকে কাজে লাগিয়ে এপারে ভোটের মেরুকরণ। তাতে দাঙ্গা বাধে বাধুক। কিছু মানুষ এই নোংরা খেলায় ধর্মোন্মাদ হয়ে ওঠে। দাঙ্গার আগুনে ঝাঁপ মারে। একবারও ভাবে না, পরধর্মের উপর আক্রমণ পেটের ভাত দেয় না। বেকারত্বের জ্বালা দূর করে না। সমাজে শান্তি বজায় রাখতে পারে না।\nবাংলাদেশের ঘটনা ছোট করে দেখার উপায় নেই। এর চেয়ে অনেক বড় বড় আক্রমণ সংখ্যালঘুদের উপর সে-দেশে হয়েছে। কিন্তু এবার প্রেক্ষিত ভিন্ন। যে-কায়দায় বাঙালির শ্রেষ্ঠ উৎসব বেছে নেওয়া হল, তা থেকে স্পষ্ট দুরাত্মার ছল। শারদোৎসবের মাহেন্দ্রক্ষণ অষ্টমীতে দুর্গামূর্তির উপর আক্রমণ। প্যান্ডেল-মন্দিরে ভাঙচুর, অগ্নিসংযোগ। কোরান অবমাননার যে খবর রটিয়ে এই আক্রমণ, তা আদৌ সত্যি কি না, সত্যি হলে সেই কাজ কারা করল, সেসব বিবেচনা না করে একতরফা আঘাত হিন্দুদের উপর। মা দুর্গার উপর আক্রমণের প্রভাব যে অনেক বেশি হবে, তা ষড়যন্ত্রকারীরা জানত। ইসকন মন্দিরে হামলাও সুপরিকল্পিত। তাঁদের বিশ্বজুড়ে ব্যাপ্তি।\nপ্রশ্ন হচ্ছে, কী করছিলেন বাংলাদেশ পুলিশের গোয়েন্দারা? দেশজুড়ে দাঙ্গার ছক কষা হচ্ছে, তাঁরা জানতে পারলেন না! তাঁরা কি ঘুমচ্ছিলেন? না কি সরষের মধ্যে ভূতের বাস? ভারত-বিদ্বেষী শক্তির প্রভাব? বাংলাদেশের প্রধানমন্ত্রী শেখ হাসিনার ভাবমূর্তিকে ক্ষুণ্ণ করতেই যে শারদোৎসবে হামলা, তা বুঝতে কারও বাকি নেই। তিনি ক্ষমতায় থাকুন, তা সে-দেশের তালিবানপন্থীরা চায় না। বাংলাদেশের রাজনৈতিক দলগুলি ভোটের ভয়ে চুপ করে থাকে। প্রতিবাদী একমাত্র ‘বঙ্গবন্ধু’-র কন্যাই।\nসাম্প্রতিক সময়ে আমি বেশ কয়েকবার বাংলাদেশে গিয়েছি। হাসিনার জমানায় উন্নতি চোখে পড়ার মতো। জিডিপি হারে ভারতকে ছাড়িয়ে যাওয়া ইউরোপ-আমেরিকার কাছে ঢাকার গুরুত্ব অনেক বাড়িয়েছে। গারমেন্ট শিল্পে বিপুল বিনিয়োগ গ্রামাঞ্চলে বেকারত্ব কমিয়েছে। ঢাকায় চলছে মেট্রো রেল, পদ্মার উপর বৃহত্তম রেল-সড়ক সেতু শেষের পথে। সব মিলিয়ে উন্নয়নের মুখ হয়ে উঠেছেন হাসিনা। তাঁকে ভোটে হারানো যখন সম্ভব নয়, তখন ধর্মের আফিম খাওয়াতে মৌলবাদীরা সক্রিয় হবে, সেটা স্বাভাবিক।\nমুজিবুর রহমান ছিলেন আপাদমস্তক এক অসাম্প্রদায়িক চরিত্র। পাকিস্তানের হাত থেকে মুক্ত হওয়ার পর তাঁর হাত ধরে ভারতের মতো স্বাধীন, ধর্মনিরপেক্ষ ও গণতান্ত্রিক দেশ হিসাবে আত্মপ্রকাশ করে বাংলাদেশ। মুক্তিযুদ্ধের পর বহু হিন্দু ভিটে ত্যাগ করেননি তাঁর ভরসাতেই।\nএর মূল্য দিতে হয় মুজিবকে। মৌলবাদীদের ষড়যন্ত্রে জাতির পিতা সপরিবার নিহত হন। ধানমন্ডির বাড়ির সিঁড়িতে আজও রক্তের দাগ। তাঁর আত্মা কাঁদে। ৪৫ বছর পরও সব অমলিন। বিলেতে থাকায় বেঁচে যান শেখ হাসিনা। মুজিব-হত্যার পর বাংলাদেশ ধর্মীয় খোলসে ঢুকে পড়ে। প্রথমে সামরিক শাসন। ক্রমে ক্রমে ইসলামিক কান্ট্রি। পরপর পালাবদল। বঙ্গবন্ধুর হাতে গড়া আওয়ামি লিগ অবশেষে বাংলাদেশে ক্ষমতা দখল করে হাসিনার নেতৃত্বে। ধর্মীয় মোড়ক থাকলেও গণতন্ত্র ফেরে। মানুষ স্বাধীনভাবে চলাফেরা করার অধিকার পায়। হাসিনার জমানায় সবচেয়ে নিরাপদ বোধ করেন দেশের আট শতাংশ হিন্দু। বাংলাদেশে গিয়ে দেখেছি, হিন্দুরা যাতে নির্বিঘ্নে দুর্গাপুজো করতে পারেন, তার জন্য সরকারই তাদের প্রোমোট করছে। আর্থিক অনুদান দিচ্ছে। ঢাকা শহরে প্রচুর পুজো হয়। নির্ভয়ে এতদিন শারদোৎসব করেছেন হিন্দুরা।\nস্বাভাবিকভাবেই গভীর ষড়যন্ত্র। পুজোই টার্গেট হল। জামাত-সহ মৌলবাদীরা মনে করে, আফগানিস্তানের মতো বাংলাদেশকেও শরিয়তের ফতোয়ায় বেঁধে ফেলার পথে বাধা হাসিনাই। স্বভাবতই বারবার তাঁকে হত্যার চেষ্টা হয়।\nহাসিনা ভয় পাননি। তিনি প্রমাণ করেছেন তাঁর শক্তি। এবারও ঘটনার পর তিনি যে পদক্ষেপ নিয়েছেন, তাতে প্রমাণিত কবজির জোর। মৌলবাদীদের হুঁশিয়ারি দিয়ে তিনি হিন্দুদের বলেছেন, ‘আমি আপনাদের আবারও অনুরোধ করব, আপনারা কখনওই নিজেদের সংখ্যালঘু ভাববেন না। সংখ্যালঘু নয়, আপনাদের আপনজন বলেই মানি। আপনারা দেশের নাগরিক। সম-অধিকারে আপনারা দেশে বসবাস করেন। সম-অধিকার নিয়ে আপনারা আপনাদের ধর্ম পালন করবেন, উৎসব করবেন, এটাই আমি চাই।’\nতাঁর নির্দেশে পুলিশ হিংসায় যুক্ত পাঁচশো জনকে গ্রেপ্তার করেছে। প্রধানমন্ত্রী বলেন, ‘যথাযথ ব্যবস্থা নেওয়া হয়েছে। যেখানে হামলা হবে, সেখানেই হামলাকারীদের খুঁজে বের করতে বলা হয়েছে। তাদের এমন শাস্তি দেওয়া হবে, ভবিষ্যতে যাতে এমন কাণ্ড তারা ঘটাতে না পারে!’\nএই হলেন প্রকৃত প্রশাসক। বাংলাদেশে দাঁড়িয়ে এই কথাগুলো বলা সোজা নয়। হাসিনা ‘আমরা-ওরা’ করেননি। মাত্র আট শতাংশ নাগরিকের পক্ষ না নিয়ে ৯২ শতাংশ সংখ্যাগুরুর দিকে ঢলতে পারতেন। কিন্তু তিনি বঙ্গবন্ধু-কন্যা। কলজের জোরটা লৌহকঠিন। তাই দাঁড়ালেন দুর্বলের পক্ষে। দেখালেন, পিতার পথেই চলেছেন।\nবাংলাদেশে মুসলমানরা ভাল থাকুন। কিন্তু হিন্দুদেরও নিরাপত্তা চাই। সেটা দিতে পারেন হাসিনা-ই। তাই তিনি যতদিন আছেন, ততদিন বাংলাদেশও ভাল থাকবে। তাঁর অ-বর্তমানটা ধু-ধু মরুভূমির মতো সুদূর। সেদিন ওপার শুধু নয়, উদ্বেগে ডুববে এপারও।\nবাংলাদেশের মাটিতে কোনও হিন্দু ছেলে বজরংবলির কাছে কোরান রেখে গিয়েছিলেন- এমন আষাঢ়ে গল্প বিশ্বাসযোগ্য নয়।\nপরিকল্পিতভাবে দাঙ্গা ছড়াতে সে-দেশের মৌলবাদীরা এই কাণ্ড ঘটিয়েছিল, তা বুঝতে বোদ্ধা হওয়ার দরকার নেই।\nএটা পাকা মাথার প্ল্যান। যার খবর হয়তো বাংলাদেশের গোয়েন্দারাও জানতেন না।\nনিখোঁজ হওয়ার ৩দিন পর উদ্ধার জয়গাঁ থানার ASI-এর দেহ, মৃত্যুর কারণ নিয়ে রহস্য


Priyosangbad.comসাহেদের এনআইডি কার্ড ব্লক করেছে ইসি - Priyosangbad.com\nপ্রিয়সংবাদ ডেস্ক ২০২০-০৭-২০ ১৯:০২:৪৫ বিভাগ:\nপ্রিয় সংবাদ ডেস্ক :: করোনা টেস্ট নিয়ে প্রতারণার অভিযোগে গ্রেফতার রিজেন্ট হাসপাতালের চেয়ারম্যান সাহেদ করিম ওরফে মোহাম্মদ সাহেদের একের পর এক প্রতারণা উন্মোচন হচ্ছে। এবার জাতীয় পরিচয়পত্রে নিজের নাম পরিবর্তন করে সাহেদ করিম থেকে মোহাম্মদ সাহেদ করায় তার জাতীয় পরিচয়পত্র (এনআইডি) স্থগিত করেছে নির্বাচন কমিশন।\nসোমাবার বিকালে ৬৬তম কমিশন বৈঠক শেষে নির্বাচন কমিশন সচিব মো. আলমগীর সাংবাদিকদের এ তথ্য জানান। তিনি বলেন, সাহেদের নাম পরিবর্তন জালিয়াতির সঙ্গে ইসির কারা জড়িত, তা খুঁজে বের করতে তদন্ত চলছে। জড়িতদের বিরুদ্ধে ব্যবস্থা নেয়া হবে। প্রমাণ সাপেক্ষে সাহেদের বিরুদ্ধেও ব্যবস্থা নেওয়া হবে।\nগত ১৫ জুলাই ভোরে সাতক্ষীরার দেবহাটা উপজেলার কোমরপুর গ্রামের লবঙ্গবতী নদীর তীর সীমান্ত এলাকা থেকে সাহেদকে গ্রেফতার করে র‍্যাব। গ্রেফতারের পর সেখান থেকে হেলিকপ্টারে করে সাহেদকে ঢাকায় আনার পর উত্তরায় সাহেদের বাড়িতে অভিযান চালায় র‌্যাব। সেখানে থেকে ১ লাখ ৪৭ হাজার জাল টাকা উদ্ধার করা হয়।\nএর আগে ১৪ জুলাই গাজীপুরের কাপাসিয়া থেকে রিজেন্ট গ্রুপের ব্যবস্থাপনা পরিচালক মাসুদ পারভেজকে গ্রেফতার করে র‌্যাব।প্রসঙ্গত সরকারের সঙ্গে চুক্তির শর্ত ভঙ্গ করে টাকার বিনিময়ে করোনাভাইরাস শনাক্তের নমুনা সংগ্রহ করা এবং ভুয়া সনদ দেয়ার অভিযোগ ৬ জুলাই র‌্যাব রিজেন্ট হাসপাতালে অভিযান চালায়।\nঅন্য আসামিরা হলেন- রিজেন্ট গ্রুপের ব্যবস্থাপনা পরিচালক মাসুদ পারভেজ, রিজেন্ট হাসপাতালের কর্মী তরিকুল ইসলাম, আবদুর রশিদ খান জুয়েল, মো. শিমুল পারভেজ, দীপায়ন বসু, আইটি কর্মকর্তা মাহবুব, সৈকত, পলাশ, প্রশাসনিক কর্মকর্তা আহসান হাবীব, হেলথ টেকনিশিয়ান আহসান হাবীব, হেলথ টেকনোলজিস্ট হাতিম আলী, অভ্যর্থনাকারী কামরুল ইসলাম, রিজেন্ট গ্রুপের প্রকল্পপ্রশাসক মো. রাকিবুল ইসলাম, রিজেন্ট গ্রুপের মানবসম্পদ কর্মকর্তা অমিত বণিক, রিজেন্ট গ্রুপের গাড়িচালক আবদুস সালাম ও নির্বাহী কর্মকর্তা আবদুর রশিদ খান। এসব আসামির মধ্যে সাতজনকে ইতিমধ্যে কারাগারে প্রেরণ করা হয়েছে।\nপূর্ববর্তী সংবাদ : সংক্রমণ রোধে ঈদযাত্রায় সর্বোচ্চ সতর্কতা অবলম্বনের আহ্বান ওবায়দুল কাদেরের\nপরবর্তী সংবাদ : বন্যায় মানুষের যেন ক্ষতি না হয়, ত্রাণের যেন ঘাটতি না হয়: প্রধানমন্ত্রী


এবার ভারত থেকে ফিরে আসা রোহিঙ্গা পরিবার কোয়ারেন্টাইনে!\nভারত থেকে অবৈধভাবে কক্সবাজারের টেকনাফে আসা এক রোহিঙ্গা পরিবারকে কোয়ারেন্টাইনে রাখা হয়েছে। সোমবার (২৩ মার্চ) দুপুরে দুই শিশুসহ চারজনের পরিবারটিকে টেকনাফের লেদা রোহিঙ্গা শিবির থেকে লেদা জাতিসংঘের অভিবাসন সংস্থার (আইওএম) হাসপাতালে কোয়ারেন্টাইনে নেয়া হয়।\nটেকনাফের নয়াপাড়া ও লেদা রোহিঙ্গা ক্যাম্পের ইনচার্জ (সিআইসি) আব্দুল হান্নান বিষয়টি নিশ্চিত করেছেন।\nকোয়ারেন্টাইনে নেয়া পরিবারের সদস্যরা হলেন- মো. ছাদেক (২৫), তার স্ত্রী হোসনে আরা (২৩), ছেলে পারভেজ (৩) ও মেয়ে সাজেদা (১০ মাস)।\nটেকনাফের লেদা রোহিঙ্গা ক্যাম্পের চেয়ারম্যান মোহাম্মদ আলম স্থানীয় রোহিঙ্গা নেতাদের বরাত দিয়ে জানান, সোমবার ভোর ৫টার দিকে খুলনা হয়ে সড়কপথে রোহিঙ্গা ক্যাম্প-২৪ এর ‘ই’ ব্লকে মোস্তাক আহম্মেদ নামক এক ব্যক্তির বাসায় আসে ছাদেকের পরিবার। দুপুর ১২টার দিকে তাদের আসার খবর জানাজানি হলে পরিবারটিকে ক্যাম্প ইনচার্জ (সিআইসি) অফিসে নিয়ে যাওয়া হয়। পরে পরিবারটিকে কোয়ারেন্টাইনে রাখা হয়।\nটেকনাফের নয়াপাড়া ও লেদা রোহিঙ্গা ক্যাম্পের ইনচার্জ (সিআইসি) আব্দুল হান্নান বলেন, রোববার রাতে ভারতের হায়দারাবাদ থেকে বাংলাদেশে অনুপ্রবেশ করেছে পরিবারটি। ইতোমধ্যে তাদের ইউএনএইচসিআর ও আইওএমের কাছে হস্তান্তর করা হয়েছে।\nটেকনাফ উপজেলা নির্বাহী কর্মকর্তা মো. সাইফুল ইসলাম বলেন, রোহিঙ্গারা টেকনাফকে ঝুঁকির মধ্যে ফেলছে। এরা ভারত থেকে আসার তথ্য সঠিকভাবে পাওয়ায় এদের কোয়ারেন্টাইনে নেয়া সম্ভব হয়েছে। তালিকাভুক্ত বিদেশফেরতদের অনেককেই খুঁজে পাওয়া যাচ্ছে না। ধারণা করা হচ্ছে এরা রোহিঙ্গা। এদের কারণে উৎকণ্ঠা বাড়ছে।


বড় ইমেজ : কালো অপরিহার্য তেল বোতল লেবেল আইএসও সার্টিফিকেশন ইউভি প্রতিরোধ\nপ্রতি মাসে 1350000 পিসি\nবোতল লেবেল মুদ্রণ মেশিন স্টিকার\nইউভি মুদ্রণ, অফসেট প্রিন্টিং\nকাস্টম অপরিহার্য তেল বোতল লেবেল মুদ্রণ মেশিন স্টিকার লোগো\nআইটেম নাম কাস্টম অপরিহার্য তেল বোতল লেবেল মুদ্রণ মেশিন স্টিকার লোগো\nউপাদান আঠালো কাগজ, বা আঠালো Vinyl.medical লেবেল স্টিকার\nবৈশিষ্ট্য ওয়াটারপ্রুফ, ইউভি প্রতিরোধী, স্থায়ী, অপসারণযোগ্য। মেকানিক্যাল লেবেল\nরঙ সিএমওয়াইকে, প্যান্টোন রঙ, ফুল রঙ। মেডিসিন বোতল লেবেল\nফাইলের আকার / শার্প ঘন আকৃতি, retangle / irretagle shape.pill বোতল কাস্টম লেবেল\nপৃষ্ঠ সমাপ্তি চকচকে, বা ম্যাট সারফেস finishing.pill বোতল লেবেল\nপ্যাকেজ রোল, পৃথক শীট বা মরা কাটা। ফার্মাসিউটিক্যাল লেবেল\nপাঠানো বায়ু দ্বারা, সমুদ্র, আন্তর্জাতিক এক্সপ্রেস, ইত্যাদি। ফার্মাসিউটিক্যাল ভিয়াল লেবেল\nলিড সময় সাধারনত পেমেন্ট এবং আর্টওয়ার্ক নিশ্চিত হওয়ার 3-5 দিন পর। রাসায়নিক রাসায়নিক লেবেল\nপারিশ্রমিক বাণিজ্য নিশ্চয়তা দ্বারা, টি / টি, ওয়েস্টার্ন ইউনিয়ন, পেপ্যাল, ইত্যাদি\n1. আপনি একটি কারখানা বা একটি ট্রেডিং কোম্পানি?\nতিয়ানহ মুদ্রণ একটি প্রস্তুতকারক এবং এই শিল্পে 18 বছর ধরে হয়েছে\n2. কিভাবে একটি নমুনা ভুলতে পারেন? এতে কতক্ষণ সময় লাগবে?\nকাস্টমাইজড নমুনার জন্য, আপনার ফাইলটি পাওয়ার পরে এটি মুদ্রণযোগ্য কিনা তা আমরা পরীক্ষা করব। আপনি নমুনা খরচ এবং মালবাহী উভয় অর্থ প্রদান করতে অনুমিত হন। আমি নমুনা তৈরি করতে 2-5 দিন সময় নেব, তারপর 2-3 দিন\nবা তাই Fedex, DHL বা ইউপিএস মত এক্সপ্রেস কুরিয়ার দ্বারা প্রদান করা\nসাধারনত টি / টি দ্বারা আগাম। সর্বনিম্ন পরিমাণে 30% গণমাধ্যমের আগে ডাউন পেমেন্ট হিসাবে অগ্রিম পরিশোধ করা হয় এবং বাকিগুলি চালানের আগে বা B / L এর অনুলিপিের আগে প্রদান করা উচিত।\n4. ভর উৎপাদন জন্য সীসা সময় কি? আপনি কিভাবে cargo জাহাজ করা হবে ?\nআমি শিখর মৌসুমে 25-35 দিন, সাধারণত 15-20 দিন সময় নিতে এবং পরিমাণে উপর ভিত্তি করে।\nকার্গোসগুলি স্ট্যান্ডার্ড কার্টনগুলিতে প্যাক করা হবে এবং প্লেটগুলিতে পিল করা হবে বা আপনার প্রয়োজনীয়তাগুলি অনুসরণ করবে। অনুরোধ অনুযায়ী শঙ্কু মোড়ানো হচ্ছে। তখন ক্যারগোগুলি সমুদ্র বা বায়ু দ্বারা বিছিন্ন হবে।\n5. মান নিয়ন্ত্রণের জন্য আপনি কি করবেন?\nযখন উত্পাদন এবং শিপিং আগে, আইটেম কঠোরভাবে QC দল এবং ভাল দ্বারা পরিদর্শন করা হবে\nপ্যাকড। যদি আইটেমগুলি পাওয়া গেলে আইটেমগুলি ক্ষতিগ্রস্ত হয়, বা আপনি আইটেমগুলির সাথে সন্তুষ্ট না হন তবে দয়া করে\nযত তাড়াতাড়ি সম্ভব আমাদের সাথে যোগাযোগ করুন। যদি আমাদের পক্ষ থেকে সমস্যা হয়, আমরা প্রত্যাবর্তন গ্রহণ করব,\nতারপর প্রতিস্থাপন বা ফেরত ব্যবস্থা।\nকাস্টম আকার লেবেল প্রিন্টিং,\nবোতল লেবেল মুদ্রণ


কেন হঠাৎ ফেসবুক, হোয়াটসঅ্যাপ, ইন্সটা বন্ধ হয়ে গিয়েছিল ? - ScienceBee প্রশ্নোত্তর\n04 অক্টোবর 2021 পূনঃট্যাগযুক্ত করেছেন Ridoan's\n04 অক্টোবর 2021 উত্তর প্রদান করেছেন Ridoan's (430 পয়েন্ট)\n05 অক্টোবর 2021 সম্পাদিত করেছেন Ridoan's\nFacebook Shut Down !! কেন হঠাৎ ফেসবুক, হোয়াটসঅ্যাপ, ইন্সটা বন্ধ হয়ে গিয়েছিল ?\nসম্প্রতি ৪ অক্টোবর, ২০২১ সালে সন্ধ্যা থেকেই বিশ্বের বিভিন্ন প্রান্তে Facebook, Messenger, Instagram ও WhatsApp এক বিরাট Outage (বিদ্যুৎ বা পাওয়ার সাপ্লাই বিভ্রাট)-এর সম্মুখীন হয় ও ব্যবহার বাধাগ্রস্ত হয় । ৫ অক্টোবর, বাংলাদেশ সময় রাত ১ টা পর্যন্ত এর কারণ সম্পর্কে কিছুই জানা যায়নি । কর্তৃপক্ষ "আমরা জানি আপনাদের অসুবিধা হচ্ছে..." এবং "...আমরা দ্রত সম্ভব সব ঠিক করবো…" ইত্যাদি দায়সারা মন্তব্য করে ঘটনা এড়িয়ে যাচ্ছে । উক্ত সময়েই ফেসবুকের শেয়ার প্রায় ৫-৫.৭% পর্যন্ত কমেছে !\nতবে ধারনা করা হচ্ছে, এই Outage-এর সাথে ফেসবুকের সবচেয়ে বড় 'Whistleblower' ঘটনার যোগসূত্র রয়েছে । রয়টার্স, গার্ডিয়ানসহ প্রায় সকল আন্তর্জাতিক পত্রিকা একযোগে এ ঘটনাকে টেনে আনছে । এই রবিবার, ৩ অক্টোবর, ২০২১, ফেসবুকের Civic Integrity Team-এর সাবেক Product Manager, Frances Haugen (37), 60 Minutes নামক প্রোগ্রামে ফেসবুকের অনেক গোপন ও 'অনৈতিক' বিষয় নিয়ে বোমা ফাটান ! এর আগে ওয়াল স্ট্রীট জার্নাল ও US আইন সংস্থাকে হাজার হাজার ডকুমেন্ট শেয়ার করে "ঘৃণা, সহিংসতা ও ভুয়া তথ্যের বিরুদ্ধে ফেসবুক"-এর অবস্থানকে মিথ্যাচার দাবি করেন ।\nHaugen জানান যে, ফেসবুকের বর্তমান ভার্সন সমাজকে বিচ্ছিন্ন করার পাশাপাশি উপজাতি নির্যাতনে (রোহিঙ্গা নিধনে মিয়ানমার সেনাবাহিনীর ফেসবুক ব্যবহারের ঘটনা—cbsnews.com) ভূমিকা রাখছে । ২০২০ সালের US-নির্বাচনকেন্দ্রীক দূর্ঘটনায়ও তাদের পলিসি ছিল শোচনীয় । তিনি আরো জানান, Instagram কিশোর-কিশোরীদের মানসিক ঝুঁকিতে ফেলছে এবং ৩০% কিশোরী তাদের স্বাস্থ্য ও শরীর নিয়ে হতাশা ও বিতৃষ্ণায় ভুগছে এবং ১৩.৫% কিশোরী আত্মহত্যাকেন্দ্রীক হয়ে যাচ্ছে যা তাদের সোশাল মিডিয়া ব্যবহারে আরো প্রলুব্দ করছে ! Haugen মনে করেন, সকল সুযোগ ও উপকরণ থাকা সত্ত্বেও ফেসবুক এ বিষয়ে কঠোর হচ্ছে না । কেননা গুজব, ভুয়া তথ্য, আবেগময় বিষয়, Polarizing কন্টেন্ট, ধর্মীয় উগ্রবাদ ইত্যাদি বিষয়ে মানুষ সংবেদনশীল এবং এসব নিয়ে পড়ে থাকতেই বেশি পছন্দ করে । এখন Safety Algorithm চেঞ্জ করলে ব্যবহারের পরিমাণ কমে যাবে, অ্যাডে ক্লিকের পরিমাণ কমে গেলে ইনকামও কমে যাবে ।\nউল্লেখ্য, অক্টোবর, ২০২০ সালে ফেসবুক Cambridge Analytica Scandal-এ জড়িয়ে ৫ বিলিয়ন ডলার জরিমানা দেয় । এছাড়াও Privacy ও পক্ষপাতীত্ব নিয়ে প্রায়ই ফেসবুকের বিরুদ্ধে অভিযোগ আনা হয় ।\nWhistleblowing-এর পর বড় কোনো অভিযোগ থেকে দৃষ্টি সরাতে বা ভিকটিম সাজার জন্য অথবা আত্মরক্ষার জন্য Outage-কে ব্যবহার করে তাদের গোপন, সেনসিটিভ তথ্য ও নিরাপত্তাত্রুটিকে আড়াল করা/মেরামত করা হবে ।\nসত্য যেটাই হোক, প্রকৃত ঘটনা কখনোই আমরা জানতে পারবো না । কারণ টেক জায়ান্টগুলো তাদের সব ত্রুটি পুরোপুরি প্রকাশ করে না । এটা তাদের দূর্বলতাকে উন্মুক্ত করার মতো ।\n05 অক্টোবর 2021 উত্তর প্রদান করেছেন Fahad Alamgir Dhruba (24,120 পয়েন্ট)\nল্যাপটপে কি সমস্যা দেখা দিলে নিজে থেকেই বন্ধ হয়ে যায়?\nমোবাইলে কল আসলে কথা বলার সময় স্ক্রিনের উপরে হাত দিয়ে স্পর্শ বা ধরে রাখতে চাইলে মোবাইলটি বন্ধ হয়ে যায় কেনো?\n04 জানুয়ারি "প্রযুক্তি" বিভাগে জিজ্ঞাসা করেছেন Subrata Saha (15,130 পয়েন্ট)\nফেসবুক মেসেঞ্জারে কাউকে mention করতে হলে শুরুতে @ দিতে হয় কেন?\n15 জানুয়ারি "প্রযুক্তি" বিভাগে জিজ্ঞাসা করেছেন Aramita (2,350 পয়েন্ট)\n31 জানুয়ারি 2021 "বিবিধ" বিভাগে জিজ্ঞাসা করেছেন হুজায়ফা আহমদ (133,840 পয়েন্ট)\n103,608 জন সদস্য


কিটো ডায়েট কি মৃত্যু ঝুঁকি বাড়ায়? প্রমাণ-নির্ভর বিজ্ঞান কী বলে? | মেডিক্যাল ক্যাম্প | বাংলা ভাষায় প্রথম পেশাভিত্তিক অনলাইন\nকিটো ডায়েট কি মৃত্যু ঝুঁকি বাড়ায়? প্রমাণ-নির্ভর বিজ্ঞান কী বলে?\n2020-08-22 19:59:36 BdST\nডাঃ ইসমত কবীর\nকম-শর্করার পথ্য (কিটো ডায়েট) কি মৃত্যু ঝুঁকি বাড়ায়? প্রমাণ-নির্ভর বিজ্ঞান কী বলে?\n(Keto Diet and Evidence Based Medicine)\n'প্রমাণ-নির্ভর চিকিৎসা বিজ্ঞান' বা 'এভিডেন্স বেজড মেডিসিন' হচ্ছে বিজ্ঞানের নিয়ম মেনে বাস্তবতার নিরিখে গবেষণা কার্যক্রম পরিচালনা করে চিকিৎসা পরামর্শ তৈরি করা। 'প্রমাণ-নির্ভর বিজ্ঞান' এর বিভিন্ন স্তর রয়েছে, এর মধ্যে সবচেয়ে নির্ভর যোগ্য হলো প্রণালীবদ্ধ পর্যালোচনা বা 'সিস্টেমেটিক রিভিউ'।\n'কিটো-ডায়েট' এর ব্যাপারে এরকম দুটো রিভিউ আমরা আলোচনা করছি।\nইউরোপিয়ান সোসাইটি অব কার্ডিওলজি (ESC) হচ্ছে ১৫০টিরও বেশী দেশের হৃদরোগ সংক্রান্ত স্বাস্থ্য পেশাজীবিদের সবচেয়ে বড় আন্তর্জাতিক সংগঠন। প্রায় আশি হাজার বিশেষজ্ঞ এবং সাতান্নটি জাতীয় হৃদরোগ সমিতি এর সদস্য।\nইএসসি'র বার্ষিক সম্মেলন বা কংগ্রেস হৃদরোগ বিশেষজ্ঞদের সবচেয়ে বড় ও প্রভাবশালী সম্মেলন। এখানে উপস্থাপিত বৈজ্ঞানিক নিবন্ধের আলোকে বিভিন্ন হৃদরোগ ব্যবস্থাপনার নীতিমালা বা গাইডলাইন তৈরি হয়, পরবর্তীতে বিশ্বের অধিকাংশ দেশের চিকিৎসকগণ এই নীতিমালাগুলো অনুসরণ করেন।\n২০১৮ সালে আগষ্ট মাসের ইএসসির সম্মেলনে লো-কার্ব ডায়েটের উপর একটা বড় গবেষণার ফল উপস্থাপন করা হয়। এতে পরিষ্কারভাবে প্রতীয়মান হয়, দীর্ঘ মেয়াদে লো-কার্ব ডায়েটগুলো বিপদজনক আর তাই এগুলো এড়িয়ে চলা উচিত।\nগবেষণার ফল ব্যাখ্যা করে পোল্যান্ডের উঝ (Lodz) মেডিকেল ইউনিভার্সিটির গবেষক প্রফেসর মা'চেই বানাখ (Maciej Banach) বলছেন: “আমরা দেখছি যাঁরা লো-কার্ব ডায়েট বা কম শর্করার খাবার গ্রহণ করেছিলেন তাঁদের অকাল মৃত্যুর ঝুঁকি বেশি ছিল। শুধু তাই না, আলাদা করে করোনারি হার্ট ডিজিজ বা হৃদরোগ, স্ট্রোক এবং ক্যান্সার - এগুলোতে মৃত্যুর ঝুঁকিও ছিল বেশি। তাই এই ডায়েটগুলি এড়িয়ে চলা উচিত।''\nস্থুলতা বা মেদবাহুল্য দুনিয়াজুড়ে একটি বড় স্বাস্থ্য সমস্যা। অতিরিক্ত ওজন হৃদরোগ, স্ট্রোক, উচ্চ রক্তচাপ, টাইপ টু ডায়াবেটিস এবং ক্যান্সারসহ বেশ কয়েকটি দীর্ঘস্থায়ী রোগের ঝুঁকি তৈরি করে।\nওজন কমানোর জন্য বিভিন্ন রকম ডায়েটের পরামর্শ দেওয়া হয়। এর মধ্যে একটি হলো, 'লো-কার্ব' ডায়েট বা কম শর্করাসহ বেশি আমিষ ও বেশি চর্বি সমৃদ্ধ খাবার। আমাদের দেশে বহুল আলোচিত 'কিটো ডায়েট' 'লো-কার্ব' ডায়েটগুলোর মধ্যে একটি। এই ডায়েটের দীর্ঘমেয়াদী সুরক্ষা নিয়ে এতোকাল বিতর্ক ছিল৷\nআগের গবেষণাগুলোতে হৃদরোগ বা স্ট্রোক, ক্যান্সার এবং মৃত্যুর ঝুঁকিতে 'লো-কার্ব' ডায়েটের প্রভাব নিয়ে পরস্পর-বিরোধী ফল দেখানো হয়েছিলো।\nনিয়ম অনুসারে খাবারে শক্তির উৎস বা ক্যালোরির ৫০ থেকে ৫৫ ভাগ আসা উচিত কার্বোহাইড্রেট বা শর্করা থেকে। এর পরিমাণ যদি বিশ ভাগের কম হয় তাহলে একে 'লো-কার্ব ডায়েট' বা কম শর্করার পথ্য বলতে পারি।\nএবারের গবেষণায় মার্কিন জাতীয় স্বাস্থ্য ও পুষ্টি জরিপ (National Health and Nutrion Examination Survey) এর ২৪,৮২৫ জন অংশগ্রহণকারীদের মধ্যে 'লো-কার্ব' বা কম শর্করার ডায়েট এর সাথে যে কোন কারণে মৃত্যু এবং করোনারি হার্ট ডিজিজ বা হৃদরোগ, সেরিব্রোভাসকুলার ডিজিজ (স্ট্রোক সহ) এবং ক্যান্সারের মধ্যকার সম্পর্কের সম্ভাবনা পর্যালোচনা করা হয়েছে (১৯৯৯ থেকে ২০১০ সাল পর্যন্ত) । এতে দেখানো হয়, 'লো-কার্ব' ডায়েট অনুসারীদের যে কোন কারণে মৃত্যু ৩২℅ বেশি। করোনারি হার্ট ডিজিজ (হৃদরোগ), সেরিব্রোভাসকুলার ডিজিজ (স্ট্রোক) এবং ক্যান্সারের কারণে মৃত্যুর ঝুঁকি যথাক্রমে ৫১%, ৫০% এবং ৩৫% বেড়েছে।\nযারা মেদবাহুল্য বা স্থুলতায় ভুগছেন না অথচ লো-কার্ব ডায়েটের অনুসারী ছিলেন আর যারা বয়স্ক তাঁদের মধ্যে এ ঝুঁকির প্রবণতা ছিল বেশি।\nNHANES এর গবেষণায় অংশগ্রহণকারীদের গড় বয়স ছিল ৪৭.৬ বছর, এবং ৫১% ছিলেন নারী।\nপরবর্তীতে সাতটি বড়সড় সমীক্ষা ও গবেষণা নিয়ে একটি অধি-বিশ্লেষণ (Meta-analysis) করা হয়। এতে ছিলেন মোট ৪৪৭,৫০৬ জন অংশগ্রহণকারী এবং গড়পড়তা ১৫.৬ বছর ধরে এদের অনুসরণ করা হয়। এতে পাওয়া গেছে, লো-কার্ব ডায়েট অনুসারীদের হৃদরোগ, স্ট্রোক ও ক্যান্সারে অতিরিক্ত মৃত্যু ঝুঁকি হচ্ছে যথাক্রমে ১৫%, ১৩%, এবং ৮%।\nঅধ্যাপক বানাখ বলেছেন: "কম শর্করার ডায়েটগুলি ওজন কমাতে, রক্তচাপের উন্নতি করতে এবং রক্তে গ্লুকোজ নিয়ন্ত্রণ করতে স্বল্পমেয়াদে কার্যকর হতে পারে তবে এ গবেষণায় বোঝা যায় যে দীর্ঘমেয়াদে এগুলি সরাসরি মৃত্যু-ঝুঁকির সাথে যুক্ত রয়েছে এবং এতে উল্লেখযোগ্য হচ্ছে কার্ডিওভাসকুলার ডিজিজ (হৃদরোগ), সেরিব্রোভাসকুলার ডিজিজ (স্ট্রোক) এবং ক্যান্সার।\nকম-শর্করা ডায়েট এবং মৃত্যুর মধ্যে সম্পর্কের কারণ সম্পর্কে অধ্যাপক বানাখ বলেছেন, প্রাণীজ প্রোটিন, বিশেষত লাল এবং প্রক্রিয়াজাত মাংস ক্যান্সারের ঝুঁকির সাথে সম্পৃক্ত বলে প্রমাণ রয়েছে। তিনি আরও বলেছেন, ফাইবার এবং ফল কম খেলে প্রাণীজ আমিষ, কোলেস্টেরল এবং স্যাচুরেটেড ফ্যাট গ্রহণের পরিমাণ বেড়ে যায়। এতে করে খনিজ, ভিটামিন এবং ফাইটোকেমিক্যালগুলি গ্রহনের তারতম্যও ঘটে। এ ব্যাপারটাও উল্লেখযোগ্য কারণ হতে পারে।\nএকই মাসে চিকিৎসা সাময়িকী ল্যানসেট এ প্রকাশিত আরেকটি বড় অধি-বিশ্লেষনে (Meta-analysis) শর্করা গ্রহণের সাথে মৃত্যু ঝুঁকির সম্পর্ক দেখানো হয়েছে। লো-কার্ব ডায়েট হচ্ছে সবচেয়ে বেশী ঝুঁকির, তারপর রয়েছে হাই-কার্ব ডায়েট। (সংশ্লিষ্ট গ্রাফটি দেখুন আর নিবন্ধটি দেখতে লিঙ্ক এ ক্লিক করুন)\nগণমাধ্যম বিবিসির শিরোনাম হয় এ গবেষণা, বলা হয় লো-কার্ব ডায়েট অন্তত চার বছর আয়ু কমিয়ে দিতে পারে।\nএখানে উল্লেখ্য, চিকিৎসা বিজ্ঞানের সেরা পাঠ্যপুস্তকগুলোর কোনটাতেই ওজন কমানোর জন্য দীর্ঘ মেয়াদি লো-কার্ব ডায়েটের পক্ষে বলা হয় নি।\nযুক্তরাজ্যের ডায়েবেটিক সমিতি পাঁচটি লো-কার্ব ডায়েটের ব্যাপারে জনগণকে সতর্ক করে দিয়েছে। এগুলোর মধ্যে আছে সেলেব্রিটি মেগান ফক্স, কিম কার্দাশিয়ান ও রিহানার আনুকূল্য পাওয়া 'কিটো ডায়েট'।\nইএসসির গবেষণার বিস্তারিত মিলবে এখানেঃ\nএমবিবিএস, এমফিল (ফার্মাকোলজি),\nএমআরসিপি (ইউকে), এমআরসিপিএস (গ্লাসগো)\nজেরিয়াট্রিক ও জেনারেল মেডিসিন বিশেষজ্ঞ


ভারতজুড়ে তোলপাড় : মহাতারকারা চুপ কেন?\n০৯ জানুয়ারি ২০২০, ০৬:৪৯\nভারতজুড়ে তোলপাড় : মহাতারকারা চুপ কেন? - ছবি : সংগৃহীত\nপ্রশ্ন তুলছে ভারতের নতুন প্রজন্ম। গত কয়েক দিন ধরেই সোশ্যাল মিডিয়ায় এই প্রশ্ন ঘুরপাক খাচ্ছে। ভারতের রাজধানীতে অবস্থিত জওহেরলাল নেহরু বিশ্ববিদ্যালয়ে (জেএনইউ) বহিরাগতদের হামলার ঘটনায় নেটিজেনদের প্রশ্নের তীর মূলত বলিউডের প্রথম সারির কয়েকজন অভিনেতার দিকে। অর্থাৎ তিন খান এবং অমিতাভ বচ্চন ও অক্ষয়কুমার। কারণ বলিউডের অনেকেই এই প্রসঙ্গে মুখ খুললেও এখন পর্যন্ত এই পাঁচজন কোনো মন্তব্য করেননি। গত মঙ্গলবার রাতে দিল্লির জওহরলাল নেহরু ইউনিভার্সিটি (জেএনইউ) ক্যাম্পাসে ছাত্রনেতা ঐশী ঘোষের পাশে দীপিকা পাড়ুকোনের উপস্থিতি আগুনে ঘি ঢেলেছে।\nজেএনইউ-এর ঘটনায় এখন পর্যন্ত বিভিন্ন সময়ে শাবানা আজমি, অনুপম খের, স্বরা ভাস্কর, তাপসী পান্নু বা রীতেশ দেশমুখের মতো অনেকেই সোশ্যাল মিডিয়ায় সরব হয়েছেন। গত রোববার মুম্বইয়ের কার্টার রোডে প্রতিবাদে শামিল হয়েছিলেন অনুরাগ কাশ্যপ, অনুভব সিনহা, বিশাল ভরদ্বাজ, জোয়া আখতার, আলি ফজল, রিচা চাড্ডাসহ বলিউডের অনেকেই। মুখ খুলেছেন অজয় দেবগণও। কে বা কারা দোষী সেই বিতর্কে না ঢুকে ছাত্রদের উপর আঘাতের নিন্দা করেছেন অজয়। তার মতে, সহিংসতা কোনো সমস্যার সমাধান হতে পারে না। পরোক্ষভাবে এই ধরনের ঘটনা দেশের ঐক্য নষ্ট করছে।\nদীপিকার ‘ছপাক’ ও অজয়ের ‘তানাজি’ প্রেক্ষাগৃহে মুক্তি পাচ্ছে। দীপিকা জেএনইউতে যাওয়াতেই অজয় মুখ খুলতে বাধ্য হয়েছেন বলে মনে করছেন অনেকে। আবার মঙ্গলবার রাত থেকেই দীপিকাকে নিয়ে সোশ্যাল মিডিয়া কার্যত দুই দলে বিভক্ত। একদল মনে করছেন যে ছবির ‘সস্তা’ প্রচারের জন্যই তিনি এরকম পদক্ষেপ নিয়েছেন। গেলেনই যখন তাহলে এত দেরি কেন? তাই ‘ছপাক’ বয়কট করারও ডাক দিয়েছেন তারা।\nঅন্য পক্ষ মনে করছেন যে, বলিউডের রথী-মহারথীরা যেখানে ঘাপটি মেরে বসে রয়েছেন, সেখানে দীপিকা অন্তত সোশ্যাল মিডিয়ার বাইরে এসে কোনো রঙের তোয়াক্কা না করে ছাত্রদের পাশে দাঁড়িয়েছেন। দীপিকা জেএনইউতে না গেলেও প্রাসঙ্গিক সামাজিক ইস্যু নিয়ে তৈরি ‘ছপাক’-এর ভালো ব্যবসা কেউ আটকাতে পারবে না বলেই আশা দীপ ভক্তদের। অনুরাগ ও অনুভবের মতো বলিউডের অনেকেই এখন দীপিকার পাশে দাঁড়িয়েছেন।\nতাহলে আসা যাক বলিউডের তথাকথিত ‘বোবা’দের প্রসঙ্গে— অমিতাভ, শাহরুখ, সালমান, আমির ও অক্ষয়। প্রশ্ন উঠছে, বর্তমান কেন্দ্রীয় সরকারের সঙ্গে এদের সখ্যতাই কি মুখ বন্ধ রাখার অন্যতম কারণ? নাকি স্টার ভ্যালু কমে যাওয়ার ভয়? বিগত কয়েক দিন সোশ্যাল মিডিয়ায় বলিউডের প্রথম সারির এই অভিনেতাদের রীতিমতো ‘কাপুরুষ’, ‘মেরুদণ্ডহীন’ বলে আক্রমণ শানিয়েছেন নেটিজেনদের একাংশ। অমিতাভ ট্যুইটারে ভীষণ সক্রিয়। নানা ঘটনায় নিয়মিত ট্যুইট করেন। অথচ জেএনইউ কাণ্ড নিয়ে তিনি এখন পর্যন্ত ‘স্পিকটি নট।’ উল্টে ট্যুইটারে রহস্যময় ‘নমস্কার’ ইমোটিকন পোস্ট করে বেজায় ট্রোলড হয়েছেন তিনি। সরকারের একাধিক ক্যাম্পেনে অমিতাভ দেশের প্রধান মুখ। সম্প্রতি তাকে দাদাসাহেব ফালকে সম্মানে ভূষিত করা হয়েছে। সেইজন্যই কি চুপ বিগ বি?\nমহাত্মা গান্ধীর আদর্শকে ছবির মাধ্যমে ছড়িয়ে দিতে সম্প্রতি নরেন্দ্র মোদির আমন্ত্রণ রক্ষা করতে দেখা গিয়েছিল শাহরুখ ও আমিরকে। শেষবার সহিষ্ণু-অসহিষ্ণু প্রসঙ্গে মুখ খুলে বিতর্কে জড়িয়েছিলেন দুই খানই। এখন হাতে ছবি নেই। তাই বিতর্ক থেকে শাহরুখ নিজেকে দূরে রাখতেই পছন্দ করছেন বলে মনে করছেন অনেকে।\nঅন্যদিকে, আন্না হাজারের ধর্না মঞ্চই হোক বা নর্মদা ইস্যু— আমির খান সবসময় এগিয়ে এসেছেন। তাহলে এখন কেন চুপ ‘সত্যমেব জয়তে’র মতো অনুষ্ঠানের প্রাণপুরুষ? সালমান ও বিতর্ক প্রায় সমার্থক। তাই বলিউডের একাংশ মনে করছেন যে সালমান এখন নিজের কাজ ছাড়া অন্য কোনো বিষয়ে মুখ খুলবেন না। অবশ্য মোদির শপথ গ্রহণ অনুষ্ঠানে বাবা সেলিম খানকে নিয়ে সালমানের উপস্থিতিও যে তার মুখ না খোলার নেপথ্যে থাকতে পারে, সোশ্যাল মিডিয়ায় কেউ কেউ এটা মনে করিয়ে কটাক্ষ করতেও পিছপা হচ্ছেন না!\nবাকি রইলেন অক্ষয়কুমার। সম্প্রতি তাঁর নাগরিকত্ব নিয়েও বিতর্কে জড়িয়ে ছিলেন আক্কি। বিগত কয়েক বছরে ‘টয়লেট : এক প্রেম কথা’ বা ‘মিশন মঙ্গল’— অক্ষয়ের ছবি নির্বাচনই অনেক কিছু পরিষ্কার করে দিয়েছে। লোকসভা ভোটের সময় নরেন্দ্র মোদির ‘অরাজনৈতিক’ সাক্ষাৎকার নিতেও দেখা গিয়েছিল অক্ষয়কে। অথচ, স্ত্রী টুইঙ্কেল খান্না জেএনইউ প্রসঙ্গে মুখ খুললেও অক্ষয় কিন্তু এখনো চুপ।\nআর একটা ব্যাপারও লক্ষণীয়। জেএনইউ কাণ্ডে এখন পর্যন্ত বলিউডের মহিলা বিগ্রেডই প্রতিবাদে বেশি সোচ্চার। দীপিকা, সোনম, আলিয়া, তাপসীদের মতো বলিউডের প্রথম সারির নায়িকাদের এই প্রতিবাদকে ‘মহিলাদের কলিজা আছে’ বলেও অভিবাদন জানিয়েছেন অনেকে। সেখানে চুপ রয়েছেন আয়ুষ্মান খুরানা বা ভিকি কৌশলের মতো নবীন প্রজন্মের তারারাও। এর পিছনে নিজস্ব পিআর (পাবলিক রিলেশন) টিমের নিষেধবাণীও থাকতে পারে বলে অনেকের ধারণা। তবে শুধু বলিউড নয়, এখন পর্যন্ত খেলার জগতের আইকনরাও এই ঘটনায় মুখ বন্ধই রেখেছেন।\nস্ত্রী হিন্দু, তিনি মুসলিম, ছেলেমেয়েরা কোন ধর্মাবলম্বী? মুখ খুললেন শাহরুখ\nরক্তাক্ত শাবানা আজমির ছবি প্রকাশ না করার অনুরোধ বলিউডের\nবলিউডের সবচেয়ে ধনী প্রযোজকদের সম্পত্তির পরিমাণ কত?\nরাতে বিয়ে, পরেরদিনই হাসপাতালে ভর্তি ৭৫ বছর বয়সী অভিনেতা


\tঅন্যায় অত্যাচার অবিচারের বিরুদ্ধে সত্য কথা বলবো : আইভী\n» ধর্ম » অন্যায় অত্যাচার অবিচারের বিরুদ্ধে সত্য কথা বলবো : আইভী\nঅন্যায় অত্যাচার অবিচারের বিরুদ্ধে সত্য কথা বলবো : আইভী\nসিটি করেসপনডেন্ট || নিউজ নারায়ণগঞ্জ ০৯:১৫ পিএম, ২২ জুলাই ২০১৮ রবিবার\nনারায়ণগঞ্জ সিটি করপোরেশনের মেয়র ডা. সেলিনা হায়াৎ আইভী বলেছেন, আমি বলি আল্লাহ, কেউ বলেন ভগবান আবার কেউ বলেন গড। কিন্তু সব কিছু মিলিয়ে একজন। একের মধ্যে সব একাকার। সেই একজনকে পাওয়ার জন্য আমাদের এতো সাধনা এতো কিছু। তাকে পেতে হলে তাকে সন্তুষ্ট করতে হলে ভালোবাসতে হবে মানুষকে। মানুষের পাশে গিয়ে দাঁড়াতে হবে। অত্যাচার অন্যায় অবিচারের বিরুদ্ধে রুখে দাঁড়াতে হবে।\n২২ জুলাই রোববার বিকেলে শহরের নিতাইগঞ্জ এলাকার বলদেব জিউর আখড়া প্রাঙ্গণে জগন্নাথদেবের উল্টো রথযাত্রা উপলক্ষে ধর্মীয় আলোচনা সভায় প্রধান অতিথির বক্তব্যে তিনি এসব কথা বলেন।\nমেয়র আইভী বলেন, নারায়ণগঞ্জে যে আমাদের সম্প্রতির ভ্রাতৃত্বের যে বন্ধন সেটা বহুপূর্ব থেকে এখানে বিরাজমান। আর আমরা প্রজন্মের পর প্রজন্ম সেটাকে ধরে রেখেছি। এ কৃতিত্ব আমাদের নারায়ণগঞ্জের সকলের। হিন্দু, বৌদ্ধ, খ্রিষ্টান ও মুসলিম আমরা সবাই এক হয়ে যে যার উৎসব পালন করছি। আমার জন্মস্থান দেওভোগ সেটা হিন্দু অধ্যুষিত এলাকা। আমি দেখেছি বাবা, দাদা থেকে সবার সঙ্গে যে সম্পর্ক সেটা আমাদের মা বাবা ভাই বোনের মতোই। এখানে বিভক্তি করার মতো কিছু নাই যে কে কোন ধর্মের। আমি সেই মানবতায় বিশ্বাসী এবং সেই মানবতার ধর্মেই আমি বিশ্বাসী। আমাকে ছোট বেলায় আমার বাবা সেই শিক্ষাই দিয়েছে মানব ধর্মের কথা। আমি এখনও সেই ধর্মেই বিশ্বাসী।\nতিনি আরো বলেন, জগতে যারাই এসেছেন সেটা যেই ধর্মেই আসুক না কেনো, হিন্দু, মুসলিম বা অন্য ধর্মে। এ বিশ্ব নিয়ে যিনি খেলেছেন যার সৃষ্টি এ বিশ্ব তার বার্তা নিয়েই আমাদের মধ্যে এসেছেন। আমাদের বুঝানোর জন্য, সঠিক পথ দেখানোর জন্য, সরল পথ দেখানোর জন্য ও মানবতার কথা বলার জন্য। শ্রীকৃষ্ণের অপর নাম জগন্নাথ আবার তারই অপর নাম গৌরাঙ্গ। এ যে তারা বিভিন্ন নামে আসে, বিভিন্ন ভাবে আসে, বিভিন্ন ফরমে আসে। কেন আসে? মানুষের কাছে আসে মানুষকে দীক্ষা দেওয়ার জন্য মানুষকে শিক্ষা দেওয়ার জন্য। প্রত্যেক ধর্মে এ মহাপুরুষরা যত উপরে উঠেছেন নবী রসুল বলেন, শ্রীকৃষ্ণ বলেন, তাদের কাছে কোন জাতপাত বা ধর্ম নাই। তাদের কাছে মানুষ আর মানুষ। মানুষের সেবা করাই যেন তাদের ধর্ম। তারা সেই ভাবেই দীক্ষা দিয়ে যায় সকলকে। আমি সেই দীক্ষায় দীক্ষিত হতে চাই আপনাদের কাছ থেকে শিখে যেখানে শুধু মানুষের জয় গান, মানুষের কল্যাণ, মানুষের মধ্যে কোন ভেদাভেদ থাকবে না। আর আমি তাদের পাশেই থাকতে চাই এবং তাদের হয়ে সেবা করতে চাই। সেবা করতে চাই আপনাদের আর আপনাদের সেবা করে এ প্রভুকে পেতে চাই যিনি এ বিশ্ব ভ্রমা- সৃষ্টি করেছেন তৈরি করেছেন সেই মহান আল্লাহকে। আল্লাহ সৃষ্টি করেছে এ পৃথিবীকে। আমি বলি আল্লাহ, কেউ বলেন ভগবান আবার কেউ বলেন গড। কিন্তু সব কিছু মিলিয়ে একজন। একের মধ্যে সব একাকার। সেই একজনকে পাওয়ার জন্য আমাদের এতো সাধনা এতো কিছু। তাকে পেতে হলে তাকে সন্তুষ্ট করতে হলে ভালোবাসতে হবে মানুষকে। মানুষের পাশে গিয়ে দাঁড়াতে হবে। অত্যাচার অন্যায় অবিচারের বিরুদ্ধে রুখে দাঁড়াতে হবে।\nইসকনের উদ্দেশ্যে মেয়র আইভী বলেন, আমরা অন্যায়, অত্যাচার, অবিচারের বিরুদ্ধে সত্য কথা বলবো। মানুষ মানুষকে ভালোবাসবো। এ ভালোবাসা সৃষ্টি করার জন্য ইসকনের যে দায়িত্ব আপনার সেটা সঠিক ভাবে পালন করবেন।\nনগরবাসীর কল্যান কামনা করে আইভী বলেন, কল্যান করুক প্রভু আমাদের সকলকে। মহান সৃষ্টিকর্তা আমাদের নারায়ণগঞ্জবাসীকে জুলুমের হাত থেকে, অবিচারের হাত থেকে, অন্যায়ের হাত থেকে রক্ষা করুক। আমাদের এ নারায়ণগঞ্জে শান্তি বর্ষিত হোক।\nআন্তর্জাতিক কৃষ্ণভাবনামৃত সংঘ (ইস্কন) এর সদস্য ডা. দিলীপ কুমার দাসের সভাপতিত্বে উপস্থিত ছিলেন নারায়ণগঞ্জ জেলা আওয়ামীলীগের সহ সভাপতি আদিনাথ বসু, সিটি করপোরেশনের ১৫নং ওয়ার্ড কাউন্সিলর অসিত বরণ বিশ্বাস, বাংলাদেশ ইসকনের সাধারণ সম্পাদক চারু চন্দ্র দাস, রাধাগোবিন্দ মন্দিরের অধ্যক্ষ হংসকৃষ্ণ দাস ব্রহ্মচারী প্রমুখ।


দীপিকা-রণবীরের বিয়ের পরিকল্পনা কি গোপন থাকবে? | daily-sun.com\nদীপিকা-রণবীরের বিয়ের পরিকল্পনা কি গোপন থাকবে?\nডেইলি সান অনলাইন ৯ ফেব্রুয়ারী, ২০১৮ ১১:১০ টা\n২০১৮-এর শেষ দিকেই নাকি সাত পাকে বাঁধা পড়তে চলেছেন দীপিকা ও রণবীর ৷ শুধু তারিখ নয়, এমনকী, ঠিক হয়ে গিয়েছে বিবাহ বাসরের জায়গাও ৷\nএক ইংরেজি দৈনিকে প্রকাশিত খবর অনুযায়ী, বিদেশের কোনও এক সমুদ্র সৈকতেই বিয়ে করবেন দীপিকা-রণবীর ৷ বন্ধুবান্ধব, আত্মীয়স্বজ্জনকে সঙ্গে নিয়ে ঘটা করেই বিয়েটা সারবেন তাঁরা ৷ এরপর নাকি মুম্বাই ও বেঙ্গালুরুতে রিশেপশন দেবেন দীপিকা ও রণবীর ৷\nতাহলে কি সব রেডি? গুঞ্জনটাই সত্যি হতে চলেছে? মানে দীপিকা পাড়ুকোন ও রণবীর সিং সত্যিই তাহলে সাতপাকে বাঁধা পড়তে চলেছেন! মোটামুটি বলিউডের হাওয়ায় আপাত উড়ছে এইসব খবরই ৷ আর এই খবরে ইন্ধন জুগিয়েছে, খোদ নায়িকা দীপিকা পাড়ুকোন!\nশোনা গেছে, আনুষ্কা শর্মার বিয়ের পোশাক থেকে অনুপ্রেরণা পেয়েই বিয়ের সাজে সাজতে চান দীপিকা ! আর সেই কারণেই নাকি ঘন ঘন সব্যসাচীকে ফোন করে চলেছেন দীপিকা ৷ আর সব্যসাচীর কাছে একটাই আবদার ! আনুষ্কার মতো বউ সাজতে চাই ৷\nদীপিকার জন্মদিনে রণবীর ও দীপিকা দু’জনেই পরিবার নিয়ে পৌঁছেছিলেন মালদ্বীপে ৷ তবে গোটা বলিউডে ছড়িয়ে পড়েছিল মালদ্বীপ নয়, বরং শ্রীলঙ্কায় গেছেন রণবীর-দীপিকা ৷ ঠিক এই সময়ই রটে গেল জন্মদিনের সঙ্গে সঙ্গে রণবীর ও দীপিকা নাকি এনগেজমেন্টটাও সেরে ফেলছেন!\nতবে সে নিয়ে তেমন কোনও খবর না পাওয়া গেলেও, জানা গেছে রণবীরের পরিবারের পক্ষ থেকে দীপিকাকে দেওয়া হয়েছে বেশ দামি উপহার!\nশোনা গেছে, ফ্যাশন ডিজাইনার সব্যসাচী মুখোপাধ্যায়ের ডিজাইন করা একটি শাড়ি ও ডায়মন্ড নেকলেস দীপিকাকে উপহার দিয়েছেন রণবীরের পরিবারের লোকেরা ৷ তবে এটাই এনগেজমেন্টের উপহার কিনা, তা নিয়ে অবশ্য কোনও মন্তব্য করেনি দুই পক্ষই ৷\nদীপবীরের রিসেপশনে যাননি রণবীর-আলিয়া\n'দীপিকাকে দেখেই বাবা হওয়ার সাধ জেগেছিল'\nদীপিকা চাননি, তবুও ক্যাটরিনাকে নিমন্ত্রন করলেন রণবীর\nদীপিকার গোপন কথা ফাঁস করে দিলেন রাবিনা\nআলিয়া ভাটকে নিয়ে ডাক্তারের কাছে রণবীর!


বিডিটুডে.নেট:সরকারি স্বীকৃতির তিন বছর >> কতটা বদলেছে কওমি মাদ্রাসা?\nআগে জাতীয় পরিচয় পত্রে স্বশিক্ষায় শিক্ষিত লেখা হতো, এখন সেখানে স্নাতকোত্তর লেখা হয়, এটাই প্রাপ্তি।’ কওমি মাদ্রাসার দাওরায়ে হাদিসকে মাস্টার্সের সমমান দেওয়ার তিন বছর পর এসে এভাবেই মূল্যায়ন করলেন গোপালগঞ্জের জামিয়া ইসলামিয়া দারুল উলুম খাদেমুল ইসলাম গওহরডাঙ্গা মাদ্রাসার শিক্ষক মুফতি মোহাম্মদ তাসনীম। ২০১৭ সালে আল-হাইআতুল উলয়া লি- জামিআতিল কওমিয়া’র প্রথম ব্যাচের পরীক্ষার্থী ছিলেন তিনি। তার মতো আরও প্রায় ৪০ হাজার শিক্ষার্থী দাওরায়ে হাদিস পরীক্ষা দিয়ে মাস্টার্সের সমমান লাভ করেছেন। এদের মধ্যে একটি ক্ষুদ্র অংশ চাকরি পেয়েছেন ইসলামিক ফাউন্ডেশন বাংলাদেশে।\nকিন্তু বেশিরভাগ উত্তীর্ণরাই রয়ে গেছেন স্ব-স্ব পেশায়। মাদ্রাসায় শিক্ষকতা, ইমামতি ও বিভিন্ন ধর্মীয় প্রতিষ্ঠানে যোগদান ইত্যাদি কর্মকাণ্ডে। আরেকটি ক্ষুদ্র অংশ রয়েছেন, যারা বিভিন্ন বেসরকারি প্রতিষ্ঠানে কাজ করছেন। এছাড়া, স্বল্পসংখ্যক ছাত্র উচ্চশিক্ষা গ্রহণ করতে ভারতে, কাতার, সৌদি আরব, মিশরসহ কয়েকটি মুসলিম রাষ্ট্রে যাওয়ার খবর পাওয়া গেছে।\nআল-হাইআতুল উলয়া লি- জামিআতিল কওমিয়া বাংলাদেশ থেকে প্রাপ্ত তথ্য বলছে, ২০১৭ সালে প্রথমবারের দাওরায়ে হাদিসের সরকারিভাবে মাস্টার্সের সমমান পরীক্ষায় অংশ নেন ১৯ হাজার ২৮৭ জন। এরমধ্যে স্টার মার্ক (মুমতায) প্রথম (জায়্যিদ জিদ্দান), দ্বিতীয় (জায়্যিদ) ও তৃতীয় বিভাগে (মকবুল) মোট ১৫ হাজার ৩২০ জন শিক্ষার্থী উত্তীর্ণ হন। ২০১৮ সালে চার বিভাগে উত্তীর্ণ হন ১৪ হাজার ৫৩৩ জন, এ বছর পরীক্ষায় অংশ নেন ২০ হাজার ৭৩৮ জন। সদ্য বিদায়ী ২০১৯ সালে ২৬ হাজার ৭৮৮ জন ছাত্র-ছাত্রী পরীক্ষা দিয়ে চার বিভাগে পাস করেছেন ১৯ হাজার ৭৯ জন।\nইসলামিক ফাউন্ডেশনের মসজিদভিত্তিক শিশু ও গণশিক্ষা প্রকল্পের সাবেক পরিচালক ড. জুবায়ের আহমেদ বাংলা ট্রিবিউনকে জানান, এই প্রকল্পে ১৮০০ নিয়োগ পাওয়া আলেমের মধ্যে ৯১০-১৫ জন কওমি কোটায় নিয়োগ পেয়েছিলেন ২০১৮ সালে ৩০ আগস্টের আগে। এরপর ওই প্রকল্পে আর কোনও নিয়োগ হয়নি।\nইফাবা’র প্রভাবশালী একজন পরিচালক এ প্রতিবেদককে বলেন, ‘নতুন প্রকল্প আসার আগে আর কোনও আলেম নিয়োগের সম্ভাবনা নেই ইসলামিক ফাউন্ডেশনে।’\nইফাবা’র সাবেক পরিচালক জুবায়ের আহমেদ বলেন, ‘শিশু ও গণশিক্ষা প্রকল্পের বাইরে অন্যকোনও প্রকল্পে কওমি আলেমদের নিয়োগ হয়নি।’\nকওমি মাদ্রাসার আলেমরা বলছেন, স্বীকৃতির পর যে সময় অতিবাহিত হয়েছে, তাতে করে একটি মূল্যায়নের ব্যাপারে ‘মন্তব্য’ করার সঠিক সময় আসেনি। সামাজিক ও রাষ্ট্রীয়ভাবে কওমি আলেমদের রাষ্ট্রীয় স্বীকৃতি কীভাবে ফলপ্রসূ হবে, তার জন্য আরও সাত-আট বছর অপেক্ষা করতে হবে।\nআল-হাইআতুল উলয়া লি- জামিআতিল কওমিয়া’র কেন্দ্রীয় পরীক্ষায় উত্তীর্ণ কয়েকজন আলেম জানান, সামাজিকভাবে ও মানসিকভাবে স্বস্তি তৈরি হয়েছে স্বীকৃতির পর। এই আলেমদের দাবি, সরকারি স্বীকৃতির কারণে দেশের বিশ্ববিদ্যালয়গুলোতে যেন উচ্চশিক্ষা গ্রহণে তাদের জন্য সুযোগ সৃষ্টি করা হয়।\nসরকারি স্বীকৃতির কারণে কেবল যে চাকরির সুযোগ তৈরি হয়েছে তা-ই নয়, মূলত সামাজিকভাবে হীনমন্যতার যে বিষয়টি ছিল, তা অনেকাংশে কেটে গেছে, বলছিলেন মাওলানা তোফাজ্জল হুসাইন (ছদ্মনাম)। ২০১৭ সালে কওমি মাদ্রাসায় পড়াশোনা করে তিনি মাস্টার্সের সার্টিফিকেট পেয়েছেন। বর্তমানে তিনি কাজ করছেন ইসলামিক ফাউন্ডেশনের মসজিদভিত্তিক শিশু ও গণশিক্ষা প্রকল্পে।\nগওহরডাঙ্গা মাদ্রাসার শিক্ষক মুফতি মুফতি মোহাম্মদ তাসনীম বলেন, ‘আমাদের প্রত্যাশা অনুযায়ী ফলাফল এখনও পাইনি। যেকোনও চাকরির জন্য অনলাইনে আবেদন করতে গেলে শিক্ষা প্রতিষ্ঠানের নাম হিসেবে বিভিন্ন বিশ্ববিদ্যালয় নাম দেখা যায়, কিন্তু হাইআতুল উলয়ার নামটি দেখা যায় না। বা কোনও বিষয়ে গবেষণা করতে চাইলে পাবলিক বিশ্ববিদ্যালয়গুলোতে এখনও আমাদের জন্য সেই সুযোগ সৃষ্টি হয় নাই। যেগুলো প্রথম থেকেই হওয়া উচিত ছিল। আশা করছি, আগামী দিনে রাষ্ট্রীয় কাজে অংশগ্রহণের সুযোগ তৈরি হবে।’\n‘স্বীকৃতির সুফল শুরু হয়েছে এবং ভবিষ্যতে আস্তে-আস্তে প্রতিফলন ঘটবে’, বলে মনে করেন বাহ্মণবাড়িয়ার দারুল আরকাম আল ইসলামিয়া মাদ্রাসার মহাপরিচালক মাওলানা সাজিদুর রহমান। তিনি বলেন, ‘স্বীকৃতির প্রয়োজন ছিল। দাওরায়ে হাদিসের একটা মান হলো— মাস্টার্সের একটা মান দেওয়া হলো। সামাজিকভাবেও ভালো, রাষ্ট্রীয়ভাবেও এরমাধ্যমে প্রতিফলন আসবে।’\nঢাকা বিশ্ববিদ্যালয়ের উর্দু বিভাগের সাবেক চেয়ারম্যান অধ্যাপক মাওলানা গোলাম রাব্বানী বেশ কয়েকবছর কওমি মাদ্রাসায় শিক্ষকতা করেছেন। সরকারি স্বীকৃতির বিষয়ে তার মন্তব্য, ‘আমি কিন্তু এখনও দেখিনি, কোনও প্রভাব চোখে পড়েনি। আলেমরা চেয়েছেন সরকারের একটা স্বীকৃতি, এটা সবাই জানে, মানে। কিন্তু সামগ্রিক উন্নতির দিক থেকে দেখলে বা উচ্চ শিক্ষায় আলেমরা অংশগ্রহণ করছেন, এটা কিন্তু ঘটেনি।’\nঅধ্যাপক গোলাম রাব্বানী বলেন, ‘আলেমরা স্বীকৃতি চেয়েছেন, সরকার দিয়েছে। আরও পাঁচ-সাত বছর পর আমাদের চিন্তা ও চাওয়ার প্রতিফলন ঘটবে বলে আশা করি। এর মধ্যে পরিবর্তন আসবে বলে মনে করি।’\nসরকারি সনদের এই স্বীকৃতি কতটা কাজে লাগলো, এমন প্রশ্নে একাধিক কওমি আলেম বাংলা ট্রিবিউনকে জানান, সরকারি স্বীকৃতির মানেই যে সরকারি চাকরিতে যোগ দিতে হবে তা নয়, এটা স্বীকৃতি রাষ্ট্রের। একটা গুরুত্বপূর্ণ শিক্ষামাধ্যম হিসেবে রাষ্ট্রীয় স্বীকৃতি খুব গুরুত্বপূর্ণ ছিল। সে কারণেই ‘মাদার অব কওমি’ দারুল উলুম দেওবন্দের মৌলিক নীতিগুলোকে মেনেই স্বীকৃতি গ্রহণ করা হয়েছে। একইসঙ্গে সরকারি প্রভাব তৈরি না করতে অর্থনৈতিক কোনও সহযোগিতা গ্রহণ থেকেও সরকার বিরত থাকছে। হয়েছে।\nকোনও কোনও আলেম মনে করেন, অর্থনৈতিক সংকটের কারণে প্রতিটি মাদ্রাসায় আবাসন সংকট তৈরি হয়েছে। দিনে দিনে ছাত্রসংখ্যা বৃদ্ধি পাওয়ায় বিকল্প ব্যবস্থা গ্রহণের সময় এসেছে।\nঢাকার কয়েকটি মাদ্রাসার শিক্ষার্থীদের সঙ্গে আলাপে জানা গেছে, ছাত্ররা বেশিরভাগই আবাসিক হওয়ায় ছাত্রদেরকে গাদাগাদি করে রাতযাপন করতে হয়। শিক্ষার্থীদের মধ্যে চর্মরোগ, জ্বর ও সর্দির মতো রোগগুলো বেশি হয়ে থাকে। তবে বেশি অসুস্থ হলে মাদ্রাসার দায়িত্বেই অসুস্থ ছাত্রকে চিকিৎসা দেওয়া হয় বলে জানান জামিয়া রাহমানিয়ার ষষ্ঠ শ্রেণির একজন ছাত্র।\nকওমি মাদ্রাসার আলেমরা ভারতের উত্তর প্রদেশের দারুল উলুম দেওবন্দ মাদ্রাসার কর্মনীতিকে সামনে রেখে সরকারের আর্থিক সহযোগিতা গ্রহণ করছেন না। দেওবন্দ মাদ্রাসার প্রতিষ্ঠাতা মাওলানা মুহাম্মদ কাসেম নানুতুবী’র প্রণীত কর্মনীতিতে সরকার বা আমির-ওমরাদের আর্থিক অংশগ্রহণ অত্যন্ত ক্ষতিকর হবে এবং যতদূর সম্ভব অধিকহারে অনুদান সংগ্রহের ওপর জোর দেওয়া হয়েছে।\nতবে লেখক ও চিন্তক ড. সলিমুল্লাহ খান মনে করেন, দেওবন্দের আলেমরা উসূলে হাশতেগানা করেছিলেন ব্রিটিশ সরকারের কথা চিন্তা করে। তাদের সংগ্রাম ছিল ব্রিটিশের বিরুদ্ধে।\nপ্রসঙ্গ ব্যাখ্যা করে ইউনিভার্সিটি অব লিবারেল আর্টসের শিক্ষক (ইউল্যাব) ড. সলিমুল্লাহ খান বলেন, ‘সরকারের সহযোগিতাকে কওমি মাদ্রাসাগুলো প্রত্যাখ্যান করার সিদ্ধান্ত নিয়েছিল, যখন দেশ পরাধীন ছিল। সরকার বলতে তারা বুঝিয়েছিলো ব্রিটিশ সরকারের কথা। কিন্তু এখন ব্রিটিশ সরকার যখন দেশি সরকার হয়ে গেছে, তখনও তারা মনে করে এই সরকার ব্রিটিশই আছে। জাতীয় স্বাধীনতার পরে যারা দেশের শাসনভার গ্রহণ করেছে, তাদেরকে কওমি মাদ্রাসার এরা খানিকটা বিদেশি মনে করছে। এগুলো হচ্ছে মনঃস্তাত্ত্বিক পড়া।’\nপ্রসঙ্গত, ২০১৭ সালের ১১ এপ্রিল রাতে গণভবনে প্রধানমন্ত্রী শেখ হাসিনা দেশের উল্লেখযোগ্য আলেমদের উপস্থিতিতে কওমি মাদ্রাসার দাওরায়ে হাদিসকে মাস্টার্সের সমমান দেওয়ার ঘোষণা দেন। ১৩ এপ্রিল শিক্ষা মন্ত্রণালয়ের মাধ্যমিক ও উচ্চশিক্ষা বিভাগ (সরকারি বিশ্ববিদ্যালয়, শাখা-১) থেকে প্রজ্ঞাপন জারি করা হয়। ওই গেজেটে বলা হয়— কওমি মাদ্রাসার স্বতন্ত্র বৈশিষ্ট বজায় রেখে ও দারুল উলুম দেওবন্দের মূলনীতিগুলোকে ভিত্তি ধরে কওমি মাদ্রাসার দাওরায়ে হাদিসের সনদকে মাস্টার্সের (ইসলামিক স্টাডিজ ও আরবি) সমমান প্রদান করা হলো। ওই বছরই আল-হাইআতুল উলয়া লি- জামিআতিল কওমিয়া বাংলাদেশের অধীনে পরীক্ষায় অংশ নেওয়া শুরু করেন কওমি মাদ্রাসার তাকমিল হাদিসের শিক্ষার্থীরা। ২০১৮ সালের ৪ নভেম্বর রাজধানীর সোহরাওয়ার্দী উদ্যানে শোকরানা মাহফিলে প্রধানমন্ত্রী শেখ হাসিনাকে ‘কওমি জননী’ উপাধিতে ভূষিত করা হয়। কওমি মাদ্রাসা শিক্ষা বোর্ড গওহরডাঙ্গার চেয়ারম্যান ও গোপালগঞ্জের গওহরডাঙ্গা মাদ্রাসার মহাপরিচালক মুফতি রুহুল আমীন কওমি আলেমদের পক্ষ থেকে এই উপাধি দেন।\nআলেমরা বলছেন, কওমি মাদ্রাসার সরকারি স্বীকৃতির দাবি প্রথম তোলা হয় ১৯৯৭ সালের দিকে। বাংলাদেশ কওমি মাদ্রাসা শিক্ষা বোর্ড (বেফাক) এ দাবি তোলে। পরে দেশের অন্যান্য বোর্ডগুলো দাবি জানায়, সব বোর্ডকে একত্রে স্বীকৃতি দেওয়ার জন্য। এরপর ২০০১ সালে বিএনপি-জামায়াত জোট সরকার গঠন করার পর আনুষ্ঠানিক-অনানুষ্ঠানিকভাবে দাবি তোলা হলেও এ বিষয়ে খুব একটা গুরুত্ব দেয়নি খালেদা জিয়ার সরকার। পরে ২০০৬ সালে ঢাকার মুক্তাঙ্গণে অনশন কর্মসূচি পালন করেন তৎকালীন জোটের শরিক ইসলামী ঐক্যজোটের চেয়ারম্যান শায়খুল হাদিস আল্লামা আজিজুল হক।\nবাংলাদেশ খেলাফত মজলিসের অন্যতম নেতা মাওলানা আতাউল্লাহ আমীন বাংলা ট্রিবিউনকে জানান, শায়খুল হাদিসের দাবিসহ দেশের আলেমদের প্রাণের চাওয়ার পরিপ্রেক্ষিতে তৎকালীন প্রধানমন্ত্রী খালেদা জিয়া ওই বছরের আগস্টের শেষ দিকে গণভবনে দেশের শীর্ষস্থানীয় আলেমদের উপস্থিতিতে দাওরায়ে হাদিসকে মাস্টার্সের সমমান ঘোষণা করেন। যদিও তা ওই সময় গেজেট হয়নি বলে প্রক্রিয়াটি থেমে যায়।\nমাওলানা আতাউল্লাহ জানান, ২০০৬ ও ২০১৭ সালে গণভবনের দুটি অনুষ্ঠানেই তিনি উপস্থিত ছিলেন। ২০১২ সালে আওয়ামী লীগের ঘনিষ্ঠ হিসেবে পরিচিত আল্লামা ফরীদ উদ্দীন মাসঊদ, মুফতি রুহুল আমীনসহ বিভিন্ন আলেমরা সভা-সেমিনারের মধ্যদিয়ে আবারও দাওরায়ে হাদিসের সরকারি স্বীকৃতির দাবি তোলেন। পরবর্তীতে দফায়-দফায় আগানো-পেছানো, কওমি মাদ্রাসা শিক্ষা কমিশন ইত্যাদি গঠনের পরও বেফাক একমত না হওয়ায় পাঁচ বছর পর অবশেষে ২০১৭ সালে আলেমদের ঐক্যমত্যের ভিত্তিতে দাওরায়ে হাদিসের সনদকে মাস্টার্সের সমমান ঘোষণা করেন প্রধানমন্ত্রী শেখ হাসিনা।


কাঁদলে পানি নয়, চোখ দিয়ে পাথর বের হয় কিশোরীর! - Ekusher Bangladesh\nHome>আন্তর্জাতিক>কাঁদলে পানি নয়, চোখ দিয়ে পাথর বের হয় কিশোরীর!\nকান্না করলে পাথর পড়ে, কান্না নয়। এমনই এক অদ্ভুত ঘটনা ঘটেছে ভারতের উত্তর প্রদেশে। ১৫ বছর বয়সী মেয়েকে নিয়ে হৈচৈ শুরু হয়েছে। তার পরিবার ও এলাকাবাসী জানান, মেয়েটি কাঁদলে কান্নায় পাথর বেরিয়ে আসে। চিকিৎসকরাও বিষয়টি নিয়ে চিন্তিত। এমন খবর প্রকাশ করেছে ব্রিটিশ দৈনিক ডেইলি স্টার, ল্যাটিন নিউজ এবং আনন্দবাজার।\nপ্রতিবেদনে বলা হয়েছে, উত্তর ভারতের এলাকা অদ্ভুত রহস্যের কেন্দ্র হিসেবে পরিচিত। গ্রামের মানুষরা যে তাদের চোখের ওপর পাথর পড়েছে বলে দাবি করছেন তার বিপরীতে ডাক্তাররা বলছেন যে বিজ্ঞানের যুক্তিতে এটা সম্ভব নয়। ভারতীয় গণমাধ্যম বলছে, উত্তরপ্রদেশের গাদিয়া গ্রামের বাসিন্দা, মেয়েটির কান্নায় পাথর দেখে কেউ কেউ বলছেন যে অশুভ আত্মা তার আত্মাকে পূর্ণ করেছে। কেউ বলছেন, এই কান্না ভয়ঙ্কর বিপর্যয়ের ইঙ্গিত। বিষয়টি নিয়ে স্থানীয় চিকিৎসকরা কিছু বলতে পারেননি। তাদের মতে, কোন যুক্তি দিয়ে এ ধরনের ঘটনার কারণ ব্যাখ্যা করা সম্ভব নয়।\nমেয়েটির পরিবারের দাবি, গত দুই মাসে তার বাম চোখ থেকে ১০-১৫ পাথর বের হয়েছে। তারা এই ঘটনার একটি ভিডিও তৈরি করেছে। চোখ থেকে দুটি পাথর পড়তে দেখা গেছে বলেও দাবি করা হয়। তবে ভিডিওটির সত্যতা যাচাই করা যায়নি।